
»Prihvati i Ti sa svojom 
obitelji krunicu u ruke, da 
£ Tvoja obitelj postane 
dionikom blagoslova 
Bogorodice, sto ga svijet s 
pravom očekuje,« 

(Bi Alojzije STEPINAC, 
Pismo t Krašić , 12.XU.1953.) 

Na Veliki četvrtak ove godine, I 7. travnja 2003., Ivan Pa- 
vao II. uputio je apostolsko pismo »Ecclesia de Eucharistia - Cr¬ 
kva živi od Euharistije« naslovljeno svim biskupima, svećenicima, 
đakonima i drugim Bogu posvećenim osobama kao i svim Kristo¬ 
vim vjernicima, o Euharistiji i njezinu odnosu s Crkvom. U iščeki¬ 
vanju službenog prijevoda ove enciklike, čitateljima Glasnika 
donosimo nekoliko probranih odlomaka iz uvodnih napomena u 
encikliku (prvih 1 0 brojeva), koji neka posluže svim čitateljima 
Glasnika, osobito članovima molitvene zajednice »BI. Alojzije 
Stepinac«, kao poticaj na radosno i aktivno sudjelovanje u Eu- 
haristijskim slavljima, te pobožnostima koje u zdravoj vjeri pri¬ 
donose produhovljenijem kršćanskom životu. 


»Crkva živi od Euharistije. Ta 
istina ne izriče samo svakidašnje is- 
kustvo vjere, nego u jedno spaja srž 
misterija Crkve. Ona s radošću ćuti 
višestruke oblike ostvarenja Isuso- 
va obećanja: >Ja sam s vama u sve 
dane do svršetka svijeta.< (Mt 28, 20) 
Iz pashalnog misterija rađa se 
Crkva. Upravo se zbog toga Euha- 
ristija, koja je po vazmenom miste- 
riju pravi pravcati sakramenat, 
stavlja u središte crkvenog života. 
To se vidi iz samih slika prve Crkve, 
koje donose Djela Apostolska: 
>Oni su bili postojani u apostolskoj 
nauci, zajedničkom životu, lomlje- 
nju kruha i u molitvama.< (Dj 2, 42) 
U đomljenju kruha< je dogođe- 
na Euharistija. Nakon 2000 godina 
nastavljamo ostvarivati tu prvotnu 


sliku Crkve. I dok to činimo u 
Euharistijskom slavlju, oči duše 
su upravljene na vazmeno 
Trodnevlje: u ono što se dogo- 
dilo uvečer Velikoga četvrtka, 
za vrijeme Posljednje večere, i na- 
kon nje. Ustanovljenje Euharistije 
dakle sakramentalno je predujmilo 
događaje koji će se otuda malo po- 
malo ostvarivati, počevši od agoni- 
je u Getsemaniju. Ponovno gleda- 
mo Isusa koji izlazi iz dvorane Pos¬ 
ljednje večere, silazi s učenicima da 
bi prešao potok Cedron i stigao u 
Maslinski vrt. U tom vrtu stoje i da¬ 
nas još neka maslinova stabla, vrlo 
stara. Možda su bila svjedoci onoga 
što se u njihovoj sjeni dogodilo one 
večeri, kad je Krist u molitvi isku¬ 
šao smrtnu muku >a znoj mu posta¬ 


Ivan Pavao II., predan Kristu i sav 
predan Mariji, propovijeda na Žnjanu, 
u Splitu, 4. listopada 1998. 


de kao guste kaplje krvi što padahu 
na zemlju< (Lk 22, 44). Krv, koju je 
bio malo prije povjerio Crkvi kao 
piće spasenja u sakramentu Euha¬ 
ristije, počinje biti prolijevana; nje¬ 
zino izlijevanje dovršit će se zatim 
na Golgoti, postavši oruđe našega 
spasenja: >Krist... pošto se pojavio 
kao veliki svećenik budućih doba¬ 
ra, [...], ušao je jedanput zauvijek u 
Svetinju nad svetinjama, ne krvlju 
jaraca i junaca, nego vlastitom krvi, 
i pribavio nam vječno otkupljenje^ 
(Heb 9,11-12) [...] 

>Mysterium fidei! - Tajna vje¬ 
re! < Kad svećenik naviješta ove ri¬ 
ječi, nazočni uskliknu: >Tvoju smrt, 
Gospodine, naviještamo, tvoje us¬ 
krsnuće slavimo, tvoj slavni dola¬ 
zak iščekujemo<.« 



Euharistija je kruh života. Čestice 
posvećene za vrijeme mise po 
beatifikaciji kard. A. Stepinca 
podijeljene su u mnoštvu, koje je 
prema procjenama stručnjaka brojilo 
preko 400.000. 

U tim ili sličnim riječima Cr- 
kva, dok pokazuje Krista u misteri- 
ju njegove muke, objavljuje tako- 
đer i svoj vlastiti misterij: >Ecclesia 
de Eucharistia... Crkva živi iz Euha- 
ristije<. Ako se darom Duha Sveto- 
ga na Duhove pojavljuje Crkva i 
zapućuje putovima svijeta, odlučan 
trenutak njezine izgradnje sigurno 
je ustanova Euharistije u dvorani 
posljednje večere. Njezin temelj i 
njezino vrelo je cjelokupno pashal- 
no Trodnevlje, ali ono je skupljeno, 
prije započeto, i >koncentrirano< 
zauvijek u Euharistijskom daru. U 
tom daru Isus Krist povjerava Crkvi 
vječno posadašnjenje pashalnog 
misterija. Njime je ustanovio tajno¬ 
vitu >istodobnost< između onog 
Trodnevlja i protjecanja kroz sve 
vjekove. 

Ta misao vodi nas osjećajima 
velikog i zahvalnog divljenja. [...] 

To Euharistijsko >udivljenje< že¬ 
lim ovim okružnim pismom ponov¬ 
no oživiti, u sustavnom jubilejskom 
nasljeđu, koje sam želio povjeriti 
Crkvi apostolskim pismom >Novo 
millenio ineunte< , i s njezinim mari¬ 
janskim okrunjenjem >Rosarium 
Virginis Mariae<. Promatrati Kristov 
lik, i promatrati ga s Marijom, to je 
>zadatak< koji sam predočio Crkvi 
na obzorju trećeg milenija, zaziva¬ 
jući je da zaplovi na otvoreno more 
povijesti s oduševljenjem nove 
evangelizacije. Promatrati Krista 
znači znati ga prepoznati gdje god 
se on očituje, u mnogostrukim pri¬ 
sutnostima, ali osobito u živom sak¬ 
ramentu svoga tijela i krvi. Crkva 
živi od Euharistijskoga Krista. On 
je hrani, On je prosvjetljuje. Euha¬ 
ristija je tajna vjere, i ujedno tajna 
svjetla ( Rosarium Virginis Mariae, 
19). Svaki put kad je Crkva slavi, 
vjernici mogu na neki način oživiti 
iskustvo dvojice učenika u Emausu: 


NASLOVNA STRANICA: Josip 
BOTTERI DINI, Blaženi Alojzijt 
Stepinac u procesiji, JJ x 50 cm, 
acrylic na platnu, 1001. (detalj) 

>Njima se otvoriše oči i prepoznaše 
ga.< (Lk 24, 31) 

Otkada sam započeo svoje slu¬ 
ženje Petrova nasljednika, uvijek 
sam pridavao Velikom četvrtku, 
danu Euharistije i svećeništva, znak 
osobite pozornosti, upućujući po¬ 
sebno pismo svim svećenicima svi¬ 
jeta. Ove godine, 25. moga pontifi- 
kata, želim uključiti puno snažnije 
svu Crkvu u ovo Euharistijsko raz¬ 
mišljanje, ali i s nakanom zahvaliti 
Gospodinu za dar Euharistije i sve¬ 
ćeništva: >Dari tajna< (Papina auto¬ 
biografija). Ako sam, proglašujući 
godinu krunice, želio staviti ovu 
moju 25. godišnjicu u znak promat¬ 
ranja Krista u školi Marijinoj, ne 
mogu propustiti ovaj sveti četvrtak 
2003. a da se ne zaustavim pred 
>Euharistijskim likom< Kristovim 
pokazujući novom snagom Crkvi 
središnjost Euharistije. Od nje Cr¬ 
kva živi. Tim >živim< kruhom se 
hrani. Kako ne osjetiti potrebu po¬ 
taknuti sve da je uvijek doživljava¬ 
ju obnovljenim iskustvom? [...] 

Osobno sam, u prvim godina¬ 
ma svoje apostolske službe na Pet¬ 
rovoj stolici, apostolskim pismom 
Dominicae Cenae (24. veljače 
1980.), pretresao pojedine vidove 
Euharistijskog misterija i o njego¬ 
vom utjecaju na život onoga koji 
mu je služitelj. Danas nastavljam 
nit toga govora sa srcem još punijim 
uzbuđenja i zahvalnosti, gotovo od¬ 
ražavajući riječ psalmiste: >Sto da 
uzvratim Gospodinu za sve što mi je 
učinio? Uzet ću čašu spasenja i zaz- 
vat ću ime Gospodnjem (Ps 116, 
12-13) 


Ovom nastojanju navještaja cr¬ 
kvenog Učiteljstva odgovorio je 
duhovni rast kršćanske zajednice. 
Nema sumnje da je liturgijska ob¬ 
nova Drugog vatikanskog sabora 
pridonijela velikim dobicima za 
svjesnije, aktivnije i plodonosnije 
sudjelovanje vjernika na svetoj žr¬ 
tvi oltara. U tolikim mjestima, osim 
toga, klanjanje Presvetom Sakra¬ 
mentu nalazi svakodnevno široki 
prostor i postaje neiscrpivo vrelo 
svetosti. Pobožno sudjelovanje vjer¬ 
nika na Euharistijskoj procesiji na 
svetkovinu Tijelova je milost Gos¬ 
podinova, kojom on svake godine 
radošću ispunja onoga koji u njoj 
sudjeluje. Mogli bismo naznačiti i 
druge pozitivne znakove vjere i Eu- 
haristijske ljubavi. 

Nažalost, uz ova svjetla, ne 
manjkaju sjene. Naime, postoje 
mjesta gdje se uočava gotovo pot¬ 
puno napuštanje kulta Euharistij- 
skog klanjanja. Nadodaju se, u jed¬ 
nom ili drugom području crkvenoga 
života, zlouporabe koje pridonose 
potamnjenju prave vjere i katoli¬ 
čkog nauka o ovom čudesnom sak¬ 
ramentu. Pojavljuje se koji puta go¬ 
tovo ništavno shvaćanje Euharistij¬ 
skog misterija. Ogoljeno od svoje 
žrtvovne vrijednosti, biva življeno 
kao da ne nadilazi značenje i vrijed¬ 
nost gozbenog bratskog susreta. 
Osim toga, potreba ministerijalnog 
svećeništva, koje se oslanja na 
apostolsko nasljeđe, biva koji puta 
potamnjena, a sakramentalnost Eu¬ 
haristije biva svedena na čisti uči¬ 
nak navještaja. Otuda se također, 
tu i tamo, pojavljuju ekumenske 
inicijative, za koje, premda veliko¬ 
dušne u nakanama, dopuštaju Eu- 
haristijsku praksu suprotnu discip¬ 
lini u kojoj Crkva izriče svoju vjeru. 
Kako ne očitovati, zbog svega toga, 
duboku bol? Euharistija je preveliki 
dar da bi se moglo podnositi dvoz- 
načnosti i umanjenja. Vjerujem da 
će ovo moje pismo pridonijeti učin¬ 
kovitosti da bi se raspršile sjene 
nauka i neprihvatljive prakse, kako 
bi Euharistija nastavila sjati u svem 
sjaju svoga misterija.« 

Žrtva je zalog života 


P red izlaženje ovoga broja Glasnika Ivan Pa- 
vao II. potpisao je apostolsko pismo o Euha¬ 
ristiji. Iz pregleda sadržaja same enciklike pro¬ 
izlazi da ona želi ukazati na nauk Crkve o Euha¬ 
ristiji, ohrabriti vjernike, pridići posustale i 
vratiti zalutale. Nakon uvoda u kojem dominira¬ 
ju ushićenja nad Kristovim djelom otkupljenja, 
Sveti Otac u prvom poglavlju razmišlja o Euha¬ 
ristiji kao o daru vjere. Krist ga je darovao Cr¬ 
kvi na Posljednjoj večeri i potvrdio ga pashalnim 
otajstvom. Blaženi bi Alojzije Stepinac rekao da 
je ona sakramenat nepotkupljive Kristove ljuba¬ 
vi, što nam ga On daje kao okrepu i zalog spase¬ 
nja, a Isus ga je »izrezao iz svoga srca«. 



Začudna je uistinu podudarnost bi. 
Alojzija Stepinca riječima Ivana Pavla II. 
Kako neće biti podudarni kad su obojica 
žive i nepokolebljive vjere u stvarnu Isuso¬ 
vu prisutnost u Euharistiji. Rasli su u pre¬ 
viranjima koja su Europu zadojila ratovima 
i mržnjom neslućenih razmjera, a dozreli 
u kršćanskoj i katoličkoj baštini, koja je baš 
snagom Kristovoga misterija »nada i zora« 
spasenja čovječanstva. Vrijedilo je to ne 
samo u 20. stoljeću, nego i u 2 I. stoljeću, 
a vrijedit će zauvijek, jer je Krist uvijek 
suvremen, »njegova su vremena i vjekovi«. 

U tom prvom poglavlju Sveti Otac 
govori o problemima koji su potamnili ho¬ 
rizont našeg vremena. Govori o potrebi 
djelovanja za postignuće mira, za uspos¬ 
tavljanje odnosa među narodima na teme¬ 
lju pravde i solidarnosti, o obrani ljudskog 
života od začeća do naravne smrti, o sup¬ 
rotnostima u »gl oba I izaći j i« gdje se najsla¬ 
biji, najmanji i najsiromašniji, čini se, ne¬ 
maju čemu nadati. U takvom svijetu mora 
zasjati kršćanska nada, i baš je zato Gos¬ 
podin želio ostati s nama u Euharistiji »u- 
pisujući u tu svoju žrtvovnu i bratsku pri¬ 
sutnost obećanje čovječanstva obnovljena 
u njegovoj ljubavi«. 

Kako su to sukladne riječi onima koje 
je blaženi Alojzije izgovorio na Euharistij- 
skom kongresu u Starome Gradu na Hva¬ 
ru, 18. kolovoza 1940.: »Sveta Euharisti¬ 
ja zaista je najljepši zlatni vez ljubavi 
među pojedincima, obiteljima, narodima i 
državama. Ako čovječanstvo želi isplivati 
iz svojih poteškoća i naći sreću i mir, nema 
drugog puta nego li vraćanje svetoj Euha¬ 
ristiji. Materijalizam prošloga stoljeća, (...) 
prekinuo je vezu čovjeka s Bogom, i zbog 


toga je nužno morao donijeti pakao u 
ljudsko srce i očaj u ljudsku dušu. Sveta 
Euharistija veže čovjeka s Bogom, i zbog 
toga nužno uspostavlja mir i sreću u ljud¬ 
skom srcu, a prema tome donosi sreću i 
blaženstvo cijelom ljudskom društvu.« 

U drugom poglavlju nove enciklike 
Sveti Otac govori o tome kako Euharistija 
izgrađuje Crkvu. Navodeći Drugi vatikan¬ 
ski sabor, on podsjeća da je Euharistijsko 
slavlje u središtu rasta Crkve. Naime, »Cr¬ 
kva, ili Kristovo kraljevstvo već prisutno u 
misteriju. Božjom snagom vidljivo raste u 
svijetu« (LG 3), gotovo htijući odgovoriti 
na pitanje: »Kako raste?«, nadodaje: »Kad 
god se na oltaru obavlja žrtva križa, kojom 
>je bio žrtvovan Krist, naše vazmeno janje< 
(I Kor 5, 7), vrši se djelo našeg otkuplje¬ 
nja.« Ujedno se sakramentom Euharistij- 
skog kruha predočuje i izvršuje jedinstvo 
vjernika, koji tvore jedno tijelo u Kristu. 
(Usp. I Kor 10, 17) [LG 3|. 

Ta sudbonosna povezanost između 
Euharistije i Crkve, koja nalazi snažna od¬ 
jeka u Papinoj svijesti, oživljavala je osobu 
i poslanje našeg Blaženika. Osjećajući u 
sebi transfuziju presvete krvi, kao član 
mističnoga tijela Crkve, koji je duboko vje¬ 
rovao da se u misi Isus Krist žrtvuje, na 
nekrvni, ali zbiljski i istiniti način te oživ- 
Ijuje Crkvu, mogao je ponavljati: »Sto 
duže živim, to te više ljubim sveta Crkvo 
Božja.« i: »Kad bih imao dao bih sto živo¬ 
ta samo da živi Sveta Crkva Božja!« Time 
je potvrdio kako onaj koji žrtvovno živi ne 
može presahnuti u ljubavi. 

U trećem poglavlju Sveti Otac govori 
o apostolstvu Euharistije i Crkve. Znamo 
da je Crkva »jedna, sveta, katolička i apos- 


IPozoran i pobožan bi. JA. S/epinac 
sudjeluje na euharisljslom Ion presu 
u IPozepi, 14 . lo/ouoza 1937 . 


tolska«. »leđna i katolička je također i Eu¬ 
haristija.« I ona je sveta, zapravo, dapače 
je presveti sakramenat. Upućujući da je 
Crkva utemeljena >na temelju apostola< (Ef 
2, 20), svjedocima izabranima i poslanima 
izvršiti samu Kristovu misiju. Sveti Otac je 
progovorio o apostolima i služiteljima Eu¬ 
haristije koji >in persona Christi - u ime 
Kristovo< čine Euharistiju. Progovorio je o 
zaređenim svećenicima, ali i o svekolikom 
Božjem narodu koji aktivno sudjeluje u 
svakoj Euharistiji vršeći svoj dio sveće¬ 
ničke službe. Sveti Otac i tu doziva u svi¬ 
jest misao Drugog vatikanskog sabora, da 
se »nijedna kršćanska zajednica ne može 
izgrađivati ako nema svoj korijen i stožer u 
svetkovanju presvete Euharistije« (PO 6). 

Dobro je to shvatio bi. Alojzije. neu¬ 
morno potičući vjernike na aktivno sudje¬ 
lovanje u žrtvi Svete mise, ne samo u ned¬ 
jelje i svetkovine, nego po mogućnosti i u 
radne dane. Imao je duboko u svijesti, tu 
misao da su žrtva Svete mise ljestve po 
kojima Krist silazi na zemlju i po kojima on 
ljudsku muku maše vapaje i naše molitve 
odnosi na nebo<, stoga je važno da se 
vjernici približuju tim Ijestvama da bi se 
mogli uzdići na nebo. 

U četvrtom poglavlju Papa govori o 
euharistiji i kršćanskom zajedništvu. Želi 
naglasiti da Euharistija stvara zajedništvo i 
odgaja za zajedništvo. Potiče da vjernici u 

RUtC UKFKNIKA i 



svojoj duši trajno njeguju želju za euharis- 
tijskim misterijem. Govori naime o svetoj 
pričesti i opominje riječima sv. Ivana Zla¬ 
toustog: »I ja podižem svoj glas, molim i 
zaklinjem da se nitko ne približava ovome 
svetom stolu uprljanom i potkupljenom 
savješću. Takovo približavanje, naime, ni¬ 
kada se ne može nazvati pričešću pa ma¬ 
kar bismo i tisuću puta doticali tijelo Gos¬ 
podinovo već osuda, mučilo i povećanje 
kazni.« 

U petofn pak poglavlju uznastojao je 
progovoriti o uresu euharistijskih slavlja. 
Riječ je kako o samom liturgijskom prosto¬ 
ru, tako i o svem onome što bi moglo pro- 
fanirati samo slavlje. Osobito je riječ o 
poslušnosti liturgijskim propisima i izbje¬ 
gavanju kreativnosti i prilagodbi, koje čes¬ 
to puta dovode do zlouporabe, formaliz¬ 
ma, a koji put i do stvaranja grupa i odije- 
Ijenosti pojedinaca od prave Crkve. 

U šestom poglavlju Sveti otac progo¬ 
vara o želji da Crkva usvoji pravi duh Eu¬ 
haristije. Učinio je to goreći o Marijinoj 
školi vjere i o njoj kao o ženi Euharistije. 


Pronalazi naime duboku analogiju između 
»fiat« što ga je Marija izgovorila kod nav- 
ještenja, i riječi »amen« kojom svaki vjer¬ 
nik potvrđuje da je primio tijelo Kristovo. 
Od Marije je zatraženo da vjeruje u onoga 
koga je začinjala »po djelovanju Duha 
Svetoga« da je »Sin Božji«. (Usp Lk I, 
30-35). U susljednosti s Djevičinom vje¬ 
rom, u Euharistijskom misteriju traži se od 
nas vjerovati da se isti onaj Isus, Sin Božji i 
sin Marijin čini prisutnim svim svojim bi- 
vovanjem Ijudsko-božanskim u znakovima 
kruha i vina. 

Ovih nekoliko probranih misli iz nove 
enciklike Ivana Pavla II. i njihova aktualiza- 
cija na osobu bi. Alojzija Stepinca od veli¬ 
ke je važnosti za našu Crkvu. Sveti će 


IPočast oltaru počast je zaprauo 
Ususu UCristu. Stoga sue/e tajne 
treba slaviti i u njima sudjelouati »s 
dubokom ojerom i s dubokom 
poniznosču«, reče bi. UUojzije na 
eubaristijskom kongresu u IPožegi, 
14 . ko/oooza 1937 . 


IRiječima: »Ostani s nama, 
Sospodine, jer je rod ljudski upao u 
tamu, iz koje ga nitko ne može izoesti 
osim Oebel«, blaženi je Odlojzije 
Stepinac hrabrio vjernike na 
euharistijskom kongresu u IPožegi, 14 . 
kolovoza 1937 . 


Otac te misli zasigurno aktualizirati tije¬ 
kom svoga trećeg pohoda Crkvi u Hrvata, 
kojemu se radujemo iz više razloga: 

• očekujemo da u narodu oživi vjera 
u Isusa Euharistijskog 

• posvijestimo se da u Majci Euharis- 
tijskoga Kralja, presvetoj Bogorodici, ima¬ 


mo prema nauku bi. Alojzija zalog op¬ 
stanka 

• da svi čimbenici javnog mnijenja i 
nositelji odgovornosti u društvu porade na 
uspostavi ljestvice istinskih, pravih, nepro¬ 
laznih, nadnaravnih vrednota 

• da u ovo vrijeme beznađa u hrvat¬ 
skom društvu svaki građanin pronađe iz¬ 
vor nade u bolju i vedriju budućnost. 

Blaženi je Alojzije uvijek u takvim tre¬ 
nucima govorio: »In te, Domine, speravi!« 
Tim riječima i mi želimo iskrenu dobro¬ 
došlicu Svetome Ocu. Želimo mu ujedno i 
zahvaliti na beatifikacijama, jer će na čast 
oltara uzdići dr. Ivana Merza i s. Mariju od 
Propetoga Petković. 

Neka toj radosti i tim iščekivanjima 
pridonese i ovaj broj Glasnika. Članci i sli¬ 
ke, dok nas žele podsjetiti na blaženoga 
Alojzija, neka nas potaknu na suradnju u 
Glasniku, na usvajanje vrednota radi kojih 
je on položio svoj život i na zauzimanje 
životnog stava koji je upravljen prema 
vječnosti. 

On je tu vječnost naslutio euharistij¬ 
skom vjerom kad je kao mladomisnik zapi¬ 
sao: 

»Ako se može naći raj na zemlji, nala¬ 
zi ga svećenik u svetoj Misi.« (Pismo kole¬ 
gama u Germansko-Ugarski Zavod u 
Rimu, Zagreb, 18. rujna 1931.). 

On nam je takvu vjeru predočio i na 
Euharistijskom kongresu u Karlovcu 28. 
lipnja 1936.: »Mi vjerujemo u pobjedu 
Tvoju, Kriste Bože. Svetootajstveni! Nema 
te sile na ovome svijetu, koja bi nas bila 
kadra i za čas samo pokolebati u tom na¬ 
šem vjerovanju.« 

Neka nam on, i novi hrvatski blaženi- 
ci, izmole takvu vjeru i takvo pouzdanje! 

U Zagrebu, 23. travnja 2003. 

Dr. Juraj Batelja, postulator 

Lik blaženog Alojzija Stepinca živi u srcima katolika u Domovini i diljem 
svijeta te u srcima mnogih ljudi dobre volje. Vidjelo se to i u ovogodišnjim 
slavljima kojima je obilježena 43. obljetnica njegove smrti i liturgijski blag¬ 
dan. Znakovito je da se radost zbog njegova postavljanja za uzor čovjeku 
suvremenoga doba proširila iz Zagrebačke katedrale u gotovo sve katoličke 
župe hrvatskih nadbiskupija i biskupija, u župne crkve i dvorane na gotovo 
svim kontinentima svijeta kao i u kapelama brojnih redovničkih zajednica i 
crkvenih institucija. 

Kroz trodnevnice, devetnice, akademije, priredbe i sportska natjecanja 
u proslave je uključeno na tisuće mladih, onih koji dobro poznaju Blaženi- 
kov vjernički značaj, kao i onih koji tek sada bivaju privučeni snagom nje¬ 
gova kršćanskog značaja. 

Premda bi ovaj časopis želio sačuvati zabilježene sadržaje svih tih pros¬ 
lava i slavlja, on to iz više razloga nije u mogućnosti. Ali i ovdje navedeni, 
vjerujem da su riječiti govor kako su lik i djelo bi. Alojzija zaživjeli u vjer¬ 
ničkoj svijesti Crkve u Hrvata i diljem katoličkog svijeta. 




STEF1NČEVO U 
ZAGREBAČKO) 
KATEDRALI 

Trodnevnica 

Uoči blagdana bi. Alojzija Ste- 
pinca održana je u Zagrebačkoj ka- 
tedrali prigodna trodnevnica. Za- 
počela je u petak 7. veljače konce- 
lebriranom misom, koju je predvo¬ 
dio generalni vikar Zagrebačke 
nadbiskupije prelat Vladimir Stan- 
ković. On je u propovijedi podsje¬ 
tio na riječi iz Papine homilije koju 
je izrekao 10. rujna 1994. u zagre¬ 
bačkoj prvostolnici, nazvavši tada 
još slugu Božjega Alojzija Stepinca 
»najsvjetlijim likom Crkve u Hrva¬ 
ta«. 

Prelat Stanković govorio je 
kako je blaženi Stepinac cijeli život 
živio prema svome biskupskom ges¬ 
lu »U tebe se, Gospodine, uzdam!«, 
te tako nikada u životu nije očaja¬ 
vao, niti pokleknuo, jer se u Boga 
uzdao. Spomenuo je također Ste- 
pinčevo veliko poštivanje Pape. 

Liturgijsko pjevanje predvodio 
je zbor Instituta za crkvenu glazbu 
KBF-a u Zagrebu »Albe Vidaković«. 

U subotu 8. veljače, u sklopu 
trodnevne duhovne priprave za 
Stepinčevo, misno je slavlje pred¬ 
vodio mons. Vlado Košić, pomoćni 
biskup. U prigodnoj homiliji istak¬ 
nuo je Blaženikovu pastirsku dob¬ 
rotu i ljubav prema svim ljudima. 

Biskup Košić iznio je niz primje¬ 
ra Blaženikove skrbi za potrebite 
preko Caritasa Zagrebačke nadbis¬ 
kupije, posebice u vrijeme Drugoga 
svjetskog rata. Za bi. Stepinca Dru¬ 
gi svjetski rat bio je povod za djelo¬ 
vanje, i on je pomagao ljudima koji 
su trpjeli, neovisno o tome jesu li 
katolici, pravoslavci, Židovi ili bez¬ 
vjerci, on je činio sve da spasi nevi¬ 


ne ljude, kazao je biskup, spome¬ 
nuvši primjere kako je Stepinac 
protestirao kod tadašnjih vlasti 
kako bi zaštitio nevine Srbe, te nje¬ 
govo zauzimanje za progonjene Zi¬ 
dove. 

Biskup Košić okupljene je vjer¬ 
nike pozvao da se i oni, po primjeru 
blaženog Stepinca, uključe u kari¬ 
tativne aktivnosti, kako u svojim 
župnim zajednicama tako i pojedi¬ 
načno. 

Liturgijsko pjevanje drugoga 
dana priprave za Stepinčevo pred¬ 
vodio je ansambl Zvjezdice. 

Zagrebački pomoćni biskup Jo¬ 
sip Mrzljak predvodio je misno 
slavlje u Zagrebačkoj katedrali pos¬ 
ljednjega dana trodnevne duhovne 
priprave za Stepinčevo, u nedjelju 
9. veljače, te je tom prigodom go¬ 
vorio o Blaženiku kao uzoru u slu¬ 
šanju i primjeni Božje riječi. Govo¬ 


Članice molitvene zajednice iz 
Ferdinandovca pjesmom su pratile 
misno slavlje u čast bi. Alojzija, u 
Katedrali, 10. ožujka 2003. 


reći o tome koliko je za Blaženika 
bilo važno Sveto pismo, biskup Mr¬ 
zljak je u propovijedi podsjetio 
kako je bi. Stepinac u zatočeništvu 
u Krašiću već zarana molio te je 
tako bio u najintimnijem susretu s 
Bogom, on je meditirao riječ Božju 
iz koje je živio. 

Iz toga susreta s Bogom bi. Ste¬ 
pinac je živio i stoga je mogao pod¬ 
nijeti sve muke i poruge, kazao je 
biskup. Biskup Mrzljak pozvao je na 
molitvu bi. Stepincu kako bismo 
mogli iz dana u dan slušati riječ 
Božju kao novu, jer ona je za nas 
kršćane uvijek nešto »najmoderni¬ 
je«. Liturgijsko pjevanje predvodio 
je Collegium pro mušica sacra. 

a blagdan bi. Alojzija Stepinca u ponedjeljak 10. veljače u 
prepunoj je Zagrebačkoj katedrali, koja čuva Blaženikove 
zemne ostatke, središnje misno slavlje predvodio zagrebački nad¬ 
biskup (osip Bozanić, rekavši kako je u liku blaženoga Alojzija sa¬ 
žeta, kako je to posvjedočio Ivan Pavao II. »cijela tragedija koja je 
pogodila Europu tijekom dvadesetog stoljeća, obilježena velikim 
zlima fašizma, nacizma i komunizma«, te da kardinal Stepinac pri¬ 
pada onim vrijednostima na kojima smo kao kršćani i katolici poz¬ 
vani graditi novu Europu. 

Na misnome slavlju, na kojemu su koncelebrirali apostolski nuncij 
u Hrvatskoj nadbiskup Giulio Einaudi, vojni biskup Juraj lezerinac, 
pomoćni biskupi Josip Mrzljak i Vlado Košić, te više od stotinu 
svećenika, sudjelovalo je mnoštvo vjernika koji su dupkom ispunili 
Katedralu, a mnogi u nju nisu mogli ni unići. 


Propovijed nadbiskupa Josipa Bozanića na 
blagdan bi. Alojzija Stepinca, u Zagrebačkoj 
katedrali, 10. veljače 2003. 



UVOD 

Čitanja: 2 Kor 1,3-7.3b-9.12; 

Iv 12,23-28 

Predraga braćo i sestre! 
Vjernička zahvala, molitva i 
• utjeha samo djelomično ovise 
o okolnostima u kojima živi Crkva. 
To pokazuje svaki deseti dan mjese¬ 
ca veljače, koji nije ostao samo sje¬ 
ćanje na prošlost, i nije bio tek vrije¬ 
me i mjesto nekoga protivljenja u 
doba komunizma, već je trajno mjes¬ 
to proslave Boga u svetosti života 
nama bliskoga uzornika, kardinala 
Alojzija Stepinca. Današnji je da¬ 
tum postao snažan spomendan i spo- 
mendar hrvatskih katolika, diljem 
domovine i svijeta, a osobito Zagrep¬ 
čana i onih koji se toga dana nalaze 
u Zagrebu. Večeras smo ovdje, kako 
bismo zahvalili Bogu, uputili mu svo¬ 
je molitve i osjetili utjehu kojom 
može tješiti samo Bog. 

O njoj nam govori apostol Pavao 
kada u Poslanici Korinćanima, koju 
smo čuli u prvome čitanju, piše da je 
»po Kristu obilata i utjeha naša«. Ri¬ 
ječi »utjeha« i »tješiti« u ovome krat¬ 
kom odlomku ponavljaju se čak de¬ 
set puta. Te riječi ne pripadaju ne¬ 
jasnomu osjećaju, pomoću kojega se 
dijeli tuđa bol i životna kriza, već oz¬ 
načuju djelatnu potporu koja se te¬ 
melji na Božjoj čvrstoći i na Božjoj 


utjesi. Imenom Tješitelj, Parakletos 
ili Consolator zovemo Duha Sveto¬ 
ga. U tom pojmu je sadržana blagost 
koja učvršćuje; sigurnost koja se ne 
pretače u nasilje; blizina koja potiče 
na prevladavanje zla; prostor »sta¬ 
mene nade« koji nadilazi svaku ljud¬ 
sku utjehu. To su darovi Duha Sve¬ 
toga. O tome piše sveti Pavao Korin¬ 
ćanima. 

Istinski produžetak Božje utjehe 
jesu sveci i blaženici. Danas je pred 
nama lik blaženoga Alojzija Stepin¬ 
ca, čiji život i smrt kao proslava 
Boga i evanđeoski, to jest duhovski, 
govor ima puno toga reći našoj Crkvi 
i u sadašnjemu trenutku, u okolnos¬ 
tima ovogodišnjega Slavlja. 

KRŠĆANSTVO 
KONSTANTA EUROPSKE 
PREPOZNATLJIVOSTI 

Iskustvo nam potvrđuje iz sus- 
• reta s vjernicima, ali i s onima 
koji to nisu, kako se Hrvatska u Eu¬ 
ropi i u svijetu lako prepoznaje i o 
njoj se lako razgovara zahvaljujući 
Katoličkoj Crkvi, a u suvremenoj 
zbilji toga prepoznavanja povlašteno 
je mjesto blaženoga Alojzija. U go¬ 
voru o suvremenoj Europi, i o Hrvat¬ 
skoj u njoj, nije moguće previdjeti tu 
svijetlu točku, u sjaju koje se lako 
pronalaze Kristovi nasljedovatelji. 


Mons. Josip Bozanić, nadbiskup 
zagrebački, propovijeda u Katedrali 
na Stepinčevo, 10. veljače 2003. 


bez obzira kojemu narodu pripadali. 
Naime, u liku blaženoga Alojzija sa¬ 
žeta je, kako je to posvjedočio Ivan 
Pavao II, »cijela tragedija koja je po¬ 
godila Europu tijekom... (dvadese¬ 
tog) stoljeća, obilježena velikim zli¬ 
ma fašizma, nacizma i komunizma« 
(Bit ćete mi svjedoci, 54). U kardi¬ 
nalu Alojziju Stepincu blista u puni¬ 
ni evanđeoski odgovor, i zato on pri¬ 
pada onim vrijednostima, na kojima 
smo kao kršćani i katolici pozvani 
graditi novu Europu. 

Katolička je Crkva dio europske 
baštine, jer je kršćanstvo ugrađeno 
u korijene europske kulture i civili¬ 
zacije, te stoga kršćanstvo ostaje 
konstanta europske prepoznatljivos¬ 
ti. Tu kršćansku prepoznatljivost s 
hrvatskim predznakom ovako je 
1998. godine, nakon proglašenja 
blaženim Alojzija Stepinca, opisao 
Sveti Otac: »Vidio sam društvo koje 
želi graditi svoju sadašnjost i bu¬ 
dućnost na čvrstim temeljima de¬ 
mokracije, u posvemašnjoj vjernosti 
svojoj povijesti prožetoj kršćan¬ 
stvom te se s potpunim pravom uk¬ 
ljučiti u zbor ostalih europskih naci¬ 
ja« (Bit ćete mi svjedoci, 50-51). 

Stoga je pogrešno i u Hrvatskoj pri¬ 
kazivati kršćanstvo kao nešto što ne 
pripada europskoj suvremenosti, po¬ 
sebice iz usta i pera onih koji zago¬ 
varaju tzv. naprednjačku misao bez 
Boga i onih kojima je ujedinjena Eu¬ 
ropa otkriće proteklih nekoliko go¬ 
dina. 

Ipak, ta europska kršćanska 
• konstanta ne znači da Crkva 
neće izražavati svoje jasne kršćan¬ 
ske stavove, primjedbe i kritike, 
unutar traženja europskoga puta, 
kada se pojam Europa još ne može 
niti rabiti u jasno definiranim okviri¬ 
ma, budući da je i sama Europa u 
nastajanju i traženju vlastitih pola¬ 
zišta. Stoga je teško prečuti pro¬ 
ročke riječi našega Blaženika, koje 
nisu samo tugovale u praskozorje 
Drugoga svjetskog rata. Na Uskrsni 
ponedjeljak 1939. godine - dakle 
nekoliko mjeseci prije početka rata 
- na Zagrebačkome radiju rekao je 
sljedeće: »[...] 1 mi možemo reći mir¬ 
ne duše s učenicima iz Emausa >quo- 
niam advesperascit et inclinata est 
iam dies - jer je blizu večer i dan je 
već na izmaku< i za Europu. Ako su 
se pred desetljeća smijali onima, 
koji su nabacili misao da se Europa 
nalazi pred propašću, danas i najveći 
optimisti moraju kazati, da su imali 
pravo ti zloguki proroci, ako Europa 
nastavi kao do sada.« 

Prije tih riječi nadbiskup Stepi- 
nac uputio je na potrebu obraćenja 
Europe Kristu: »Kad Krist bude 
opet centrom europskog života, gor¬ 
jet će Europa opet svetim plame¬ 


nom, koji se rađa iz kontakta s 
Bogom. Ali onda će se automatski 
vatra, koja bukti u nutrini duše, pre¬ 
nijeti i na vanjske okolnosti, i bit će 
uspostavljen red u međunarodnom, 
narodnom, gospodarskom i socijal¬ 
nom životu, oko čega se već desetlje¬ 
ća uzalud trude svi državnici i 
stručnjaci u tim pitanjima. Europska 
kultura može ozdraviti samo pod uv¬ 
jetom da joj se vrati duša, da joj se 
vrati Isus Krist, Bog!« (Propovijedi, 
poruke, govori 1934.— 1940., str. 


Ublaženi ITllojzije S/epinac, po suoj 
prilici 12 . rujna 1943 ., prigodom posuele 
glaunog oltara u crlui su. Ulnluna u 
Zj agrebu; Jotografiju učinila obiielj 


Snimla za uspomenu na Irizmu u 
r Potupslom, 21 . rujna 1936 . 


309). I danas možemo ponoviti isto, 
premda su društvene i političke 
okolnosti sasvim drukčije. 1 u Hrvat¬ 
skoj . 

STEPINAC JE PROZREO 
SVU BEZBOŽNOST KOMUNIZMA 
I FAŠIZMA 

Tadašnji je život naš Blaženik 
♦ promatrao nošen valovima dva- 
ju ekstrema: »između internacional¬ 
nog komunizma i poganskog naciona¬ 
lizma«, o čemu je govoreći akadem¬ 
skoj mladeži 14. travnja 1940. godine 
naglasio: »Najveći rodoljubi u povijes¬ 
ti naroda odnjihali su se u krilu Njego¬ 
ve - Katoličke Crkve! Ali ljubav pre¬ 
ma domovini i narodu nije neodređe¬ 
no čuvstvo, magloviti zanos, nego čin, 
djelo, nesebične žrtve! [...] Ali [...] 
Nema istine tako svete, nema ideala 
tako uzvišena, da ga ljudska ograniče¬ 
nost ili zloba ne bi pokušala okaljati, 
iskriviti ili čak iznakaziti [...], To na 
žalost vrijedi i za domoljublje i za na¬ 
cionalizam« (Propovijedi, poruke, go¬ 
vori 1934.-1940., str. 392). 

Te su riječi blaženoga Alojzija 
tako dragocjene da bi ih trajno valja¬ 
lo razmatrati. Tim više što zvuče 
kao upozorenje istinskoga vjernika i 
pastira, na koje se nije osvrtalo ni 
slijeva ni zdesna, u bujanju protukr- 
šćanskih ideja nacizma i širenja ko- 

munističkih laži. Posljedice i jedno¬ 
ga i drugoga u narodnome životu još 
i danas osjećamo. Blaženik nastavlja 
riječima, svježinu kojih nijedan ob¬ 
jektivni analitičar tadašnjega kon¬ 
teksta neće zanemariti: »Pokušajte 
najočevidnijim činjenicama dokaza¬ 
ti, kako je komunizam lažan i pogu¬ 
ban. Pokušajte tim duhovnim slijep¬ 
cima otvoriti oči, sav će se vaš trud 
slomiti pred iracionalnim dubinama 
ljudske naravi, koje je zahvatila stra¬ 
hovita zaraza komunističkoga mesi- 
janizma. Ali na drugoj je strani go¬ 
tovo jednako snažna i opasna epide¬ 
mija poganskog nacionalizma [...]. 
Pokušajte fanaticima nacionalizma 
pokazati, kako su beskrajno smi¬ 
ješni njihovi pokušaji postaviti na ol¬ 
tare, pred kojima se naš narod kla¬ 
njao božanskom Učitelju, druge uči¬ 
telje, koji su tek jučer došli! Pokaži¬ 
te fanaticima nacionalizma, kako je 
upravo za pripadnike malih naroda 
bezumno oduševljavati se za pogan¬ 
ske nacionalizme velikih naroda« 
(Propovijedi, poruke, govori 1934. 
- 1940., str. 393). Nadbiskup Ste- 
pinac dobro je prozreo svu bez- 
božnost i jednog i drugog sustava, u 
kojima nije vidio istinsko ostvarenje 
hrvatskoga čovjeka i vjernika. 

STEP1NČEV POZIV NA JEDINSTVO 
HRVATSKOGA NARODA 

5 Riječi upozorenja, nakon ko- 
• jih je uslijedilo njegovo svjedo¬ 
čanstvo do smrti, i za nas su utjeha. 
Baš je on svojim životom i radom po¬ 
kazao otvorenost Evanđelja za sve 
ljude, ali isto tako tražio jedinstvo 
vlastitoga naroda po Evanđelju. Ob¬ 
raćao se hrvatskomu narodu, iskre¬ 
no i toplo, žudeći za jedinstvom po¬ 
najprije braće i sestara u istoj vjeri. 
Druge pri tome nije isključivao. Vje¬ 
rovao je u Krista kao Istinu, Put i 
Život, i baš zato dizao glas protiv 
bilo koje političke pretjeranosti, 
protiv sukoba i polarizacije, jer je 
znao da one vode u propast ne samo 
vjernike, već i narode. Bio je svjes¬ 
tan da će ga to prisiliti da bude gro¬ 
mobranom za napadaje i slijeva i 
zdesna. 

Crkva je za njega bila susretište 
jedinstva, mjesto gdje ne postoje 
vlasnici Istine, već njezini služitelji; 
mjesto gdje se svaki čovjek klanja 



samo Bogu i baš ih taj stav najdublje 
veže, dokidajući pogubne razmirice 
zbog vlastitih prohtjeva pojedinaca i 
skupina. Crkva kao susretište zajed¬ 
ništva unutar kulture sukoba tako¬ 
đer je Stepinčeva baština. Crkva u 
Hrvatskoj to želi biti i danas, jer hr¬ 
vatski je narod preumoran od podje¬ 
la. No, nekima kao da odgovara hr¬ 
vatska podjela. 


JASNE I NEUPITNE 
VREDNOTE 

Crkva i danas potiče sve odgo- 
• vorne u nas na još uvijek neob- 
likovan konsenzus, koji treba biti ja¬ 
san i neupitan, oko temeljnih dobara 
i ciljeva hrvatskog naroda, države i 
društva. Postoje vrednote za koje se 
živi i umire, kojima se ne trguje, i 
koje ne smiju doći u pitanje. 




»Tjujezdice«. predoode lifurgijsho 
pjeucinje 2. dana Drodneunice za 
3/epinčeuo 2003 . 


6 Pozvani smo biti mjesto pro- 
• micanja jedinstva i mira, stva¬ 
rajući prostor dostojnoga života za 
svakoga čovjeka. Bili smo prozivani 
da, zbog želje da uredimo odnose u 
društvu na civilizacijski način i na 
pravnoj razini, imamo povlašteno 
mjesto u društvu kao katolici. A tada 
smo samo kao većina u ovoj državi u 
neposrednom postkomunističkom 
razdoblju nastojali otvarati sve nove 
putove demokratskog i pravnog pre¬ 
poznavanja Crkava i religija u našem 
društvu. Danas tih optužaba više go¬ 
tovo i nema; one su postale besmis¬ 
lene. Imamo pravo ustvrditi da smo 
kao većina u ovoj državi uvijek oko 
toga nastojali, i danas zahvaljujemo 
Bogu za sve postignute dogovore. Mi 
želimo samo u svojoj državi živjeti 
slobodu koju tražimo za druge, a da 
zbog toga ne budemo lažno optuži¬ 
vani da smo netolerantna većina. 


Možda ta želja da služimo i da 
ponudimo Crkvu kao prostor jedin¬ 
stva nekima smeta, kada se ističe da 
je utjecaj Katoličke Crkve u Hrvat¬ 
skoj prevelik. Utjecaj čega? Ili neki¬ 
ma smeta što želimo slogu, mir, op¬ 
raštanje, požrtvovnost; što propovije¬ 
damo poštenje, pravo i dostojanstvo 
za svakoga, i što kao put do istinsko¬ 
ga ispunjenja ljudskoga života uka¬ 
zujemo na Križ i Uskrsnuće Isuso¬ 
vo? Kada jedan narod živi svoje kr¬ 
šćanstvo, tada ga je teže posvađati, 
teže razjediniti, teže mu prodavati 
ideologije po vlastitome ukusu. Je li 
to prevelik utjecaj? 

Ili je možda prevelik utjecaj glas 
Crkve koja štiti obitelji, mlade, i po¬ 
diže glas protiv zala droge i drugih 
ovisnosti, pozivajući sve odgovorne 
strukture da ne zanemaruju gorki 
problem koji je istom jasnoćom vidio 
i blaženi Alojzije. U nagovoru na ot¬ 
vorenju Hrvatskoga socijalnog tjed¬ 
na, 25. listopada 1937., rekao je: 
»Temelj na kojemu počivaju narod i 
čovječanstvo jest bez sumnje obitelj 
[...] Crkva pak katolička, koja je 
oduvijek bila nositeljica reda i mira. 

neće ni ubuduće zatajiti niti ostati 
po strani kad se bude radilo o pita¬ 
njima od tolike važnosti, kao što je 
pitanje obitelji« (Propovijedi, poru¬ 
ke, govori 1934. - 1940., str. 191). 


SVIMA JE ZADAĆA 
BRANITI OBITELJ 

8 Dvije godine kasnije (na počet- 
• ku nove školske godine 
1939,/1940. društvima Katoličke 
akcije) ožalošćen govori: »Sa stra¬ 
hom i tugom gledamo već na tolike 
razvaline i ruševine naših hrvatskih 
obitelji« (Propovijedi, poruke, govo¬ 
ri 1934. - 1940., str 341). Na te se 
riječi nadovezuje i govor iz studeno¬ 
ga 1940.: »Želim da svima bude ko¬ 
načno jasno, da Hrvatska nema bu¬ 
dućnosti, ako se cijela javnost, a spe¬ 
cijalno naša banska vlast, svim 
silama i sredstvima, koja joj stoje na 
raspolaganju, ne odupre zločinima, 
koji pogađaju hrvatsku obitelj, ma¬ 
kar se ti zločini vršili baš pod fir¬ 
mom znanosti ili socijalnih indikaci¬ 
ja ili tobože zdravlja [...] Jake i sret¬ 
ne Hrvatske nema bez jakih, fizički i 
moralno zdravih i zadovoljnih hrvat¬ 
skih obitelji« (Propovijedi, poruke, 
govori 1934. - 1940., str 480). 

Premda su te riječi izgovorene 
prije više od šezdeset godina, kao da 
ostaju pitanje sadašnjega trenutka u 
stvaranju novoga zakona o obitelji. 
Slične je riječi izgovorio i papa Ivan 
Pavao II. u govoru prigodom IV 7 . 
svjetskog susreta obitelji u Manili 
25. siječnja ove godine, pozivajući 
kršćanske supružnike na uvjerljivo i 
dosljedno svjedočenje »istine o obi¬ 
telji«. Obitelj je baština čovječan¬ 
stva, ona je veliko i vrlo dragocjeno 
dobro, nužno za život, razvoj i bu¬ 
dućnost naroda, rekao je Papa. To je 
poziv svima, pa i politički odgovor¬ 
nim ljudima, da brane ustanovu obi¬ 
telji i poštuju stavove vjernika kad se 
odlučuje o obitelji. Drukčije nije jas¬ 
no kako to da bi u državi u kojoj se 
velika većina građana izjašnjava ka¬ 
tolicima, najviše zakonodavno tijelo 
donosilo zakone koji nisu u skladu s 
katoličkom vjerom. Premda se može 
pitati koliko netko dijeli stavove Cr¬ 
kve, iako se izjašnjava katolikom, le¬ 
gitimno je također i pitanje koga 
zastupnici zastupaju i kakav je nji¬ 
hov vjernički profil. 



DCa Siepinčeuo 2003 . tijekom cijeloj 
Jana je DCatera/a bi/a ispunjena 
fioJočasnicima. Jl&toji su se oJ n/iA 
ispouijeJi/i i pričesti/i 


To je ujedno i poziv katolicima 
da budu prisutniji u društvu i svoje 
stavove izriču na jasan način. O 
tome je nadbiskup Stepinac govorio 
mladima sljedećim riječima: »Mnogi 
su odavno odbacili svoje katoličko 
ime i uvjerenje [...] Više im imponira 
jedno namještenje od danas do sut¬ 
ra, negoli ostati katolik i kršćanin i 
sačuvati vječnu baštinu neba, obeća¬ 
nu sinovima Božjim. Više im imponi¬ 
ra jedan vikač, koji ni sam ne zna 
što hoće, negoli Isus Krist, Učitelj 
svijeta [...] Drugi se ponašaju tako, 
kao da bi izgubili na ugledu, ako bi 
se otvoreno priznali katolicima [...] 
Katolička đačka omladino! Više ka¬ 
toličkog ponosa u životu! To je pot¬ 
reba našega vremena! Nemate se 
čega sramiti!« (Propovijedi, poruke, 
govori 1934. - 1940., str. 402). 

VJERA JEST PRIVATNA STVAR, 

ALI UVIJEK S JAVNIM POSLJEDICAMA 

Na završetku jednoga doba i 
• živeći nesigurnost pred raz¬ 
dobljem koje dolazi, katolici mogu 
biti zbunjeni i gotovo im se čini da je 
svakovrsni pluralizam dopustiv, što¬ 
više uvjerava nas se da je to uvjet za 
demokraciju. Takva uvjeravanja ne¬ 
rijetko koče vjernike da se zauzmu 


demokratski opravdanim sredstvima 
za vlastite stavove i da se bore za op¬ 
će dobro na temelju vjerničkih uvje¬ 
renja. Radi davanja smjernica kato¬ 
licima u vezi s nekim pitanjima gle¬ 
de zauzetosti i ponašanja katolika u 
političkome životu, oglasila se ne¬ 
davno i Kongregacija za nauk vjere 
(Doktrinarna nota, potpisana 24. 
studenoga 2002.), naglašavajući da 
postoje etička načela koja ne mogu 
biti predmetom trgovine (usp. br. 3). 
Zar nam ne odjekuju u ušima riječi 
koje je o blaženome Alojziju na Ma¬ 
riji Bistrici rekao Sveti Otac: »Dob¬ 
ro je znao da se ne može popuštati 
kada je u pitanju istina, jer istina 
nije roba kojom se može trgovati« 
(Bit ćete mi svjedoci, 19). U tome se 
dokumentu (br. 4), između ostaloga, 
poziva katolike u politici da brane 
obitelj utemeljenu na monogamnom 
braku između osoba različitog spola, 
koja treba biti zaštićena u njezinu 
jedinstvu i postojanosti. Napominje 
se da se pravno s takvom obitelji ne 
mogu izjednačiti drugi oblici suživo¬ 
ta. 

Određenomu ozračju relativiz¬ 
ma pridonosi i stvaranje neke vrsti 
paralelizama u životu političara vjer¬ 
nika, a oni se najčešće grade na iz¬ 
govoru kako je vjera »privatna stva- 
r«. Vjera jest privatna stvar, ali uvi¬ 
jek s javnim posljedicama! Za 
čovjeka vjernika nije moguće dijeliti 
duhovni i svjetovni život, graditi ži¬ 
vot koji bi imao duhovne zahtjeve i 
vrednote, i neki drugi koji se očituje 
u obitelji, poslu, društvenim odnosi- 

ma i kulturalnoj zauzetosti (usp. br. 
6). Pri kraju Note stoji: »Nedovoljno 
je i ograničavajuće misliti da se zau¬ 
zimanje katolika u društvu može og¬ 
raničiti na jednostavnu preobrazbu 
struktura, jer ako na osnovnoj razini 
nema kulture koja je u stanju prih¬ 
vatiti, opravdati i provoditi u djelo 
stajališta koja proizlaze iz vjere i 
morala, te će promjene uvijek poči¬ 
vati na slabim temeljima« (br. 7). 

BAŠTINA BLAŽENIKA 
HRVATSKE KATOLIČKE UTJEHE! 

1 Blaženi Alojzije Stepinac 

KJ 0 se zauzimao za mir u svim 
ratovima svoga vremena - i u Dru¬ 
gom svjetskom ratu i u ratovima pri¬ 
je i poslije njega. On kao čovjek 
Božjega mira u svakom je vremenu 
stao uz one koji su stradavali. Pri¬ 
tom nikada nije izlagao druge, nego 
uvijek samo sebe. Nikada mu nije 
bilo blisko žrtvovati ili odreći se bilo 
koga u korist dobrobiti svoga naro¬ 
da, kojega je zauzeto volio. On je 
znao da nema ničega zbog čega bi 
čovjek smio žrtvovati drugoga čovje¬ 
ka. Jer u Božjemu svijetu nema veće 
dragocjenosti od čovjeka. Štoviše, 
on je razumio da je upravo čovjek — i 
to svaki čovjek - onaj biser zbog ko¬ 
jega se Isus odrekao svoje jednakosti 
s Bogom kako bi umro za čovjeka. 
Kako bi umro da bi čovjek mogao is¬ 
tinski zaživjeti. 

I zato se ne smijemo miriti, kao 
što se ni Stepinac nije mirio, ni s 
kakvim ratovima, ni sa čijim žrtva¬ 
ma, jednako ni s onima uočljivima ni 
s onima na različite načine zastrti¬ 
ma. Stoga i u složenim međunarod¬ 
nim pitanjima sadašnjeg trenutka 
stojimo čvrsto uz Svetog Oca, koji 
neumorno zagovara mir i mirna rje¬ 
šenja teških problema. I ponavljamo 
njegove riječi: »Poteškoće s kojima 
se čovječanstvo susreće na početku 
novog tisućljeća navodi na misao da 
samo zahvat Odozgor može pružiti 
nadu u svjetliju budućnost« (Krunica 
Djevice Marije, br. 40). Po zagovoru 
blaženog Alojzija Stepinca i blažene 
Djevice Marije, Kraljice mira, moli¬ 
mo za neizmjerni dar mira. 

Draga braćo i sestre! Suočeni s 
novim izazovom Kristove i svoje Cr¬ 
kve, na tragu Stepinčeve baštine i 
uzora, možemo reći da je njegov lik 


istinski rukavac koji vodi do vrela ži¬ 
vota. On nas vodi do utjehe koja 
učvršćuje u nadi, jer u svojoj nagla¬ 
šenoj pripadnosti hrvatskomu naro¬ 
du nije ostao zarobljenikom zemalj¬ 
skih ideologija, što prepoznaje svaki 
dobronamjerni i istinski čovjek. Re¬ 
sila ga je ljudska, pastirska i evan¬ 
đeoska otvorenost, u kojoj je primje¬ 
ćivao i borio se protiv sukobljenosti i 
nejedinstva naroda. Bio je branitelj 
temeljnih vrednota čovjeka i dru¬ 
štva, u čemu ga nisu ljuljala nesnala¬ 
ženja i namjerno stvarani zamaglje¬ 
ni prostori koji su se širili, gurajući 
Boga iz središta ljudske zbilje. Hra¬ 
brio je vjernike katolike da se zauz¬ 
mu u političkim pitanjima, kako bi 
Kristova radosna vijest zaživjela u 
srcima ljudi i darovala im zadovolj¬ 
stvo i usmjerenost prema vječnosti. 

To je, draga braćo i sestre, Ste- 
pinčeva baština! To je baština blaže- 
nika hrvatske katoličke utjehe! To je 
baština koja nas obvezuje! 

Prošle sam godine na današnji 
dan obznanio nakanu o održavanju 
Druge sinode Zagrebačke nadbisku¬ 
pije i otvorio predpripremne radove, 
želeći tako i na znakoviti način stavi¬ 
ti našu Nadbiskupijsku sinodu pod 
osobitu zaštitu blaženog Alojzija 
Stepinca. Prošle jeseni je započelo 
razdoblje pripreme uspostavljanjem 
pripremnih tijela Sinode i pokreta¬ 
njem nadbiskupijskog savjetovanja. 
Danas pozivam svakoga vjernika i 
svakoga čovjeka dobronamjernika 
da pridonese tome radu na obnovi 
naše Nadbiskupije. 

Želimo da Crkva bude širi pros¬ 
tor dijaloga, koji se u društvu previ¬ 
še sužava i isključuje, te da ostvaru¬ 
jemo kulturu zajedništva i povjere¬ 
nja. Želimo da svaki vjernik može 
dati svoj doprinos i prijedlogom i 
kritikom, da se čuje glas svakoga tko 
želi dobro Zagrebačkoj Crkvi i tko 
smatra da svojim zauzimanjem mo¬ 
že doprinijeti njezinu rastu. Taj za¬ 
jednički hod koji smo započeli nudi 
svakomu mjesto i prostor. Na nama 
je da ga osmislimo, iskoristimo, traj¬ 
no otvaramo riznice Duha Svetoga, 
koji ima toliko toga reći našim suv¬ 
remenicima i nama samima. Zato na 
kraju upućujem molitvu za dobru 
pripremu i plodonosan rad Sinode, 
čije granice i obzorja još ne vidimo: 


Bože. svemogući i dobri Oče! 

Ti si nas u Kristu izabrao prije vjekova, 
da bismo bili tvoj sveti narod. 

Otvori nam srce nadi i milosti Sinode 

kao tvojemu pozivu na obnavljanje 

zajedničkoga doma 

naše svete Zagrebačke Crkve. 

da u svijetu bude vidljivi 

znak tvoje ljubavi 

koja prihvaća, oprašta i spasava. 

Gospodine Isuse. Dobri pastiru! 

Ti vodiš Crkvu na životne pašnjake. 

Daj da zajednički dijelimo radosni 
napor Sinode. 

kao put novoga navještaja Radosne 
vijesti. 

Daj da u vjerničkim zajednicama 
poraste glad 

za tvojom riječju i da je svjedoče 
životom. 

preobražavajući svijet na sliku tvoga 
Kraljevstva. 

Duše Sveti, dare Ljubavi! 

Poslan si od Oca i Sina. da bi nas 
vodio prema zreloj vjeri. 

U srcima svih vjernika, pobudi iskrenu 
želju za solidarnošću. 
kako bi Sinoda bila djelatan odgovor 
na očekivanja ljudi. 

Podari nam snagu svjedočenja: 
budi zalog našega jedinstva, 
izvor utjehe i nade te sigurnost 
prepoznavanja istine! 

Blažena Djevice Marijo. Majko Crkve! 

U zajedništvu sa svetima koji su nosili 
Evanđelje 

u hrvatskoj Domovini: 
prati naše korake. 

da bismo zajedno živjeli događaj 
Sinode 

kao dar nove Pedesetnice 

kako bi svaka kršćanska zajednica 

postala kvascem čovječnijega društva. 

Po Kristu Gospodinu našemu. Amen. 

♦ ♦♦ 

Propoviied kardinala 
Crescenzia Sepea za vriieme 

SVEČANE MISE U HRVATSKO) CRKVI 

Sv. Jeronima u Rimu, u nedjeliu, 
9. veliače 2002. 

Hvaljen Isus i Marija! 

»Neka tako svijetli vaša svjetlost pred ljudima 
da vide vaša dobra djela i slave Oca vašega koji 
je na nebesima«. 

Vaša svjetlost svijetli, »ja sam svjetlost«, govori Gos¬ 
podin. Svjetlost je poslana na svijet da oslobodi i prosvi¬ 
jetli narode i da pokaže ljudima put spasenja. Svjetlost 
dođe, no tmine je ne primiše. To je otajstvo Boga koji je 
postao čovjekom, to je otajstvo Krista koji na križu postaje 
mučenikom - svjedokom Očevim, svjedokom Očeve lju¬ 
bavi prema ljudima. To je također otajstvo čovjeka. Bog, 
koji je život i svjetlost, dolazi k ljudima, kako bi ljudi mogli 
imati život i svjetlost. No mnogi od tih ljudi zatvaraju se u 
svoje tmine i ne primaju ga. 

Crkva proživljava ovo otajstvo već dvije tisuće godi¬ 
na. U tome se sastoji povijest Crkve, od prvoga mučenika 
pa do naših dana, kao i povijest Crkve dvadesetoga stolje¬ 
ća. Zbog toga je Sveti Otac želio u velikoj jubilarnoj 
2000. godini spomenuti te svjedoke vjere, te ispovjedni¬ 
ke: tisuće njih, desetke tisuća, koji su posvjedočili za Kris¬ 
ta. 

Takva je i povijest našega blaženog kardinala Stepin- 
ca. »Šaljem vas među vukove«, prorokovao je Gospodin. 
»Šaljem vas u krvavu kupelj«, reče kardinal Stepinac svo¬ 
jim mladim svećenicima, jer je znao da će ti ljudi tmina, ti 
ljudi koji su zatvarali, mučili, pogubljivali, pokušati učiniti 
sve, kao što se zbilo i s njime - kako bi pokolebali to svje¬ 
dočanstvo za Krista i za Crkvu, ili ga, što je još gore, slo¬ 
mili. No on je bio uzorom vjernosti, svjedočanstva, oda¬ 
nosti Kristu, vjernosti Kristu, i njegovoj Majci. Da, po- 
božnost Mariji, Djevici i Majci štitila ga je i pomagala mu 
u teškim iskušenjima, da izdrži u svemu. I upravo zbog 
toga ga se napadalo s optužbama i prijetnjama i činilo sve 
da slome tu njegovu vjernost. Vjernost Crkvi, a osobito 
vjernost Petrovu Nasljedniku. Sve je to bilo u ime vjerske 
tradicije vlastite hrvatskome narodu. Blaženik piše u svo¬ 
joj duhovnoj oporuci: »Predragi moji sinovi! Ostanite 
vjerni po svaku cijenu, pa bude li potrebno, i po cijenu ži¬ 
vota, Kristovoj Crkvi, koju vodi Petrov Nasljednik kao vr¬ 
hovni Pastir. Vi znate da su naši očevi i naši predci tijekom 
stoljeća lijevali potoke i rijeke krvi kako bi očuvali sveto 
blago katoličke vjere i ostali vjerni Kristovoj Crkvi. Ne ćete 
biti dostojni imena vaših očeva budete li dopustili da vas 
otrgnu od Stijene na kojoj je Krist sagradio Crkvu.« 

Upravo se na tu Stijenu obarahu neprijatelji Crkve, 
kako bi prekinuli vez vjernosti Petru, a tako i Crkvi, a tako 

JCardinal Grescenzio Sepe propovijeda za vrijeme svečane 
diki se u hrvatskoj crkvi cSa Jeronima u dRimu, proslavljajući 
S/epinčevo, u nedjelju, 9 . ve/jače 2002 . 


i Kristu. Željeli su ukloniti toga junaka vjernosti. Bilo je to 
vrijeme u kojemu su tmine, najprije crvene boje, a potom 
i crne, prekrile Zagreb. No, Božja je providnost poslala 
čovjeka na vrlo neuobičajeni način, mogli bismo reći: čov¬ 
jeka imenom Alojzije Stepinac. I postavila ga je naučite- 
Ijem vjere, svjedokom vjere na crkvenoj katedri. 

Bio je izabran, gotovo mimo redovitih pravila izbora, 
na tako značajnu stolicu. »Bijaše to jedva znan svećenik«, 
kako pripovijeda kardinal Bertoli u svojoj uspomeni, »te 
ga nakon jedva četiri godine Sveti Otac poziva da bude 
pastir Crkve zagrebačke«. Tada je i kralj dao svoj prista¬ 
nak, misleći da se radi o pokornome i slabu čovjeku. Ali 
on je sve iznenadio kad je, najprije kao koadjutor nadbis¬ 
kupa Bauera, a potom i kao njegov nasljednik, taj dakle 
mladi svećenik, relativno mlad, postao uzorom neslomlji¬ 
ve i stamene vjere, te vjernosti koja nije dopuštala sumnju. 
Prijetili su mu, mučili ga, zatočili ga u kućni pritvor, zadr¬ 
žali u njegovu mjestu. Ali on je uvijek svojim postojanim 
svjedočanstvom - koje se katkada prikazivalo kao ironija 
prema njegovim progoniteljima, no on im nikada nije uči¬ 
nio zla, niti se dao rasrditi - znao pružiti podršku vjere 
svojim svećenicima, svojim redovnicima, svojim redovni¬ 
cama i svjetovnjacima. 

SfefHN 




Blaženi je Stepinac bio svjetlost koja je nastavljala 
rasvjetljivati tmine, premda su tmine činile sve da ga utr- 
nu. A koja je bila tajna? To da je ta svjetlost, taj čovjek, taj 
svjedok vjere, bio u neprestanome dodiru s vječnom 
svjetlošću, a to je Krist. Nadasve u molitvi, nadasve u od¬ 
ricanju, u patnji, u predanju. On, svjetlost svojega naroda, 
koji se nikada nije odijelio, koji nikada nije odvojio svoj 
sjaj od izvora svjetla, koji je Krist. Tako je. Ta neslomljiva 
vjera, koja je osokolila sve da budu vjerni Kristu i Crkvi. 
»Ako mi vi ne date za pravo, dat će mi za pravo povijest«, 
reče svojim progoniteljima. 



JlCfadi križari okupljeni na tečaju u JICokricama radosno se 
okupljaju oko svoga Dbadbiskupa 


Dobro je prorekao, jer danas, nakon četrdeset i tri 
godine, povijest mu je ne samo dala za pravo, nego mu 
dodijelila počasno mjesto. To je ljudska povijest, jer su i 
sami njegovi krvnici bili prisiljeni priznati da je proces far¬ 
sa. da je trebao biti sredstvo mučenja, sredstvo gonjenja. 
Dala mu je za pravo i povijest Crkve, koja ga je postavila 
na svijećnjak, te ga predstavlja današnjim kršćanima kao 
primjer vjernosti i ljubavi prema Kristu i Crkvi. Nadasve, 
daje mu za pravo povijest, koja je u Bogu, jer Bog ga je 
primio među svoje svete, i podario mu vječno blaženstvo. 

Draga braćo i sestre! Dopustite mi da se najsrdačnije 
zahvalim monsinjoru rektoru koji me je htio pozvati da 
slavim s vama i za vas ovaj liturgijski spomen blaženoga 
Alojzija Stepinca. Pozdravljam također preuzvišenoga 
gospodina De Magistris-a, oca Arduru, eminencije amba¬ 
sadore i sve vas. |er lijepo je spominjati i slaviti mučenika 
vjere. Lijepo je, jer osnažuje našu vjeru, jer i mi iz krvi i 
ustrajnosti tih ispovjednika možemo crpiti snagu da bude¬ 
mo danas svećenici, redovnici, redovnice, svjetovnjaci, 
koji su na početku trećega tisućljeća utemeljeni na Stijeni, 
a to je Krist, koji živi u Petrovu nasljedniku, rimskome 
Papi. |er povijest Crkve je orošena mučeničkom krvlju, 
sve od onoga Mučenika na Golgoti, kojemu je iz boka 


provrela krv i voda, i koji je tako postao izvorom ljudskoga 
spasenja. Toliko ih nastavlja prolijevati krv: najprije apos¬ 
toli, Kristovi učenici - ovdje, po primjeru svetoga Petra i 
Pavla, u Rimu; no i posvuda u svijetu, u svim vremenima 
ovih dvadeset stoljeća, u svim okruženjima. 

I danas, u tolikim krajevima svijeta, još uvijek vjernost 
Kristu, vjernost Crkvi i vjernost Rimskome prvosvećeniku 
stoji cijene. Stoji progona, stoji odricanja, stoji napora, a 
često stoji i mučeništva. Koliko li vijesti svakoga dana pris¬ 
tiže u našu kongregaciju o zatočenim biskupima, o izgna¬ 
nim svećenicima, o časnim sestrama i svjetovnjacima od¬ 
vedenima u zatvore! 



Dobrodoš/ica u 'Tbkupskom uz svirku tambura, 
2t. rujna 1936. 


No Krist pobjeđuje. Krist vlada. Krist nastavlja svima i 
posvuda biti Spasiteljem ljudi. U ime i u duhu kardinala 
Stepinca. On koji je zavrijedio grimiz koji mu je Papa htio 
dodijeliti kao znak svojega poštovanja i svoje ljubavi - a 
nadasve Crkvi, na osobit način, vašemu hrvatskom naro¬ 
du. Gledajte ovoga svjedoka vjere! To je svjetlost koje ras¬ 
vjetljuje i danas, nakon četrdeset i tri godine. To je svje¬ 
dok koji potiče, koji daje snagu, da bismo i mi, poput nje¬ 
ga. mogli ostati vjerni Kristu i Crkvi. |er tu se nalazi pobje¬ 
da. Tu se nalazi odvažnost. Tu se nalazi vjernost: biti os¬ 
naženi Božjom snagom, osjećati neprestanu Kristovu pri¬ 
sutnost među nama; osjećati se ucijepljenima u to tijelo 
koje je Crkva, otajstvena Kristova Zaručnica; osjećati se u 
zajedništvu sa svim kršćanima i katolicima na svijetu. 

Pružimo svjedočanstvo svojim životom. Poučeni 
primjerom blaženoga kardinala Stepinca, koji je živio iz 
vjere sve do junaštva, pripremimo se za vječni Očev zagr¬ 
ljaj koji će nam, kao i njemu, dati nagradu vječnoga života 
- nagradu za ljubav i za vjernost, nagradu za milosrđe - 
nagradu zajedništva s Bogom našim, s Ocem, Sinom i 
Duhom Svetim. Amen. 

♦ ♦♦ 

Spomendan suzaštitnika 
Varaždinske biskupije 

Na 43. obljetnicu smrti blaženika Alojzija Ste- 
pinca, suzaštitnika Varaždinske biskupije, misno 
slavlje u Varaždinskoj katedrali u ponedjeljak 10. 
veljače predvodio je varaždinski biskup Marko Cu- 
lej. U nazočnosti većeg broja vjernika, nakon 
uvodnoga svečanog ophoda od Biskupskog ordina¬ 
rijata do katedrale, s biskupom su misu suslavili 
njegovi najbliži suradnici i 20-tak svećenika iz župa 
Varažinske biskupije. 



^Učenici 2. razreda , XU. gimnazije iz 'Zjagreba pozorno 
razgledaj i CB/azeniJoou spomen-zbirJu 


troši za bližnjega, kako bi mogao niknuti novim 
plodovima. 

»I mi večeras možemo reći kako smo plod nje¬ 
gova života i njegove smrti, njegove vjere i patnje. I 
mi možemo uskliknuti kako je srce blaženog Ste- 
pinca među nama, a njegova ljubav i duh žele biti u 
nama. On i nas danas putem svoje duhovne oporu¬ 
ke poziva da budemo jedno srce i jedna duša, kako 
bi hrvatski narod bio složan. 

Na žalost, 43 godine nakon njegove smrti mo¬ 
ramo reći da smo još daleko od toga da budemo je¬ 
dinstveni«, upozorio je biskup, istaknuvši da je u 
hrvatskom narodu previše međusobne razdijelje- 
nosti, kako stranačke, tako i materijalne. Kazavši 
kako je Stepinac uočavao i osuđivao nepravde i zla 
učinjena malenima, odbačenima, siromašnima i 
progonjenima koje je ostavio rat za sobom, istak¬ 
nuo je da su pravda i osjećaj za pravednost bili u te¬ 
meljima života toga mučenika. 

»Ljubio je ljude, a osuđen je zbog mržnje onih 
koji su mrzili sve što je Božje«, istaknuo je biskup u 
homiliji. Kardinal Stepinac nije se pouzdao u ljude, 
jer nijedno biće nije tako prevrtljivo kao čovjek, 
kazao je biskup Culej podsjetivši da se uzdao jedino 
u Boga. Na kraju misnog slavlja biskup Culej bla¬ 
goslovio je okupljene moćima bi. Stepinca koje se 
nalaze u moćniku, ali i ugrađene u oltar Varaždin¬ 
ske katedrale. 


Podsjetivši u propovijedi na Stepinčev prelazak 
iz ovozemaljskog života u vječnost prije 43 godine, 
biskup Culej rekao je kako je svijeća koja je gorjela 
u tom času pokraj njegova uzglavlja u rodnom Kra- 
šiću bila simbol nadnaravne svjetlosti vjere za koju 
se borio kroz cijeli život, radi koje je bio progonjen i 
koja mu je u tom trenutku dala nadu da će se usko¬ 
ro preobraziti u vječno svjetlo koje se više nikada 
neće ugasiti. Govoreći o evanđelju dana, biskup je 
rekao kako se parabola o pšeničnome zrnu odnosi 
na svakog čovjeka, koga Isus poziva da svoj život is- 


Stepinčevo u 
Mariji Bistrici 


U povodu blagdana bi. Alojzija Stepinca, u sve¬ 
tištu Majke Božje Bistričke u Mariji Bistrici sveča¬ 
no misno slavlje predvodio je 10. veljače župnik 
i upravitelj svetišta mons. Lovro Cindori. Na misi 
su, uz brojne okupljene Stepinčeve štovatelje, 
sudjelovali i članovi molitvene zajednice »BI. 
Alojzije Stepinac«. 


Stepinčevo u Osijeku 


Blagdan blaženog Alojzija Stepinca svečano je u po¬ 
nedjeljak 10. veljače proslavljen u župnoj crkvi Preslav- 
nog Imena Marijina u Osijeku. Središnje koncelebrirano 
euharistijsko slavlje predvodio je župnik iz Ivanovca 
Andrija Vrbanić, koji je u uvodnoj riječi istaknuo kako 
smo se tim slavljem pridružili Crkvi u hrvatskom naro¬ 
du, koja na posebni način slavi našeg blaženika. 

Gunjanski župnik Ivan Lenić u propovijedi se osvr¬ 
nuo na pročitano evanđelje, rekavši da su Isusova bla¬ 
ženstva poruke nade, a upravo je bi. Alojzije Stepinac 
svojim geslom »U tebe se, Gospodine, uzdam!« svoje 


poslanje i život stavio u pouzdanje u Boga te je živio u 
svjetlu svoga gesla. On je hrabrio i ulijevao nadu, a nje¬ 
gove su propovijedi bile ispunjene onim što je u sebi no¬ 
sio, rekao je Lenić. 

Na kraju misnog slavlja župnik mons. Martin Rad- 
man vjernicima je priopćio podatak, zapisan u župskoj 
Spomen knjizi, da je 19. kolovoza 1937. tadašnjeg do¬ 
njogradskog župnika Josipa Sepera, posjetio zagrebački 
nadbiskup-koadjutor dr. Alojzije Stepinac, a u njegovoj 
je pratnji bio njegov tajnik dr. Franjo Seper, nećak do¬ 
njogradskog župnika. Večernje misno slavlje predvodio 
je biskupov tajnik Markan Kormanjoš, prošlogodišnji 
mladomisnik iz Donjega grada. 

Olrocesija koncelebranal a kojima će predsjedat i kardinal 
Cjrescenzio Sepe ulazi u sue/is/e Arualske crkue Su. {Jeronima 
u {Rimu, pros/auljajući Stepinčeuo, u nedjelju\ 

9. ueJjače 2002. 


Spomendan bl. 
Stepinca u Požegi 

U povodu blagdana bl. Alojzi- 
ja Stepinca 10. veljače svečano 
euharistijsko slavlje u crkvi Sv. 
Lovre u Požegi predvodio je đako¬ 
vački i srijemski biskup Marin 
Srakić, zajedno s domaćim bisku¬ 
pom Antunom Skvorčevićem, ge¬ 
neralnim vikarom mons. Josipom 
•evčićem, članovima Stolnog 
kaptola i tridesetak svećenika, 
među kojima je bio katedralni ar- 
hiđakon Vjekoslav Marić i nekoli¬ 
ko dekana Požeške biskupije. 

Na početku slavlja biskup 
Skvorčević uputio je pozdrav bis¬ 
kupu Srakiću, svećenicima i vjer¬ 
nicima, koji su do posljednjeg 
mjesta ispunili crkvu. Podsjetio 
je, da »smo se okupili na spomen 
45. obljetnice smrti Alojzija Ste¬ 
pinca i da po peti puta slavimo 
njegov blagdan, nakon što je 
1998. g. uzdignut na oltar blaže¬ 
nih i kako ga je Požeška biskupija 
izabrala za svoga drugog zaštitni¬ 
ka«. 

Spomenuo je da je 1998. g. 
crkva Sv. Lovre posvećena i u ol¬ 
tar ugrađen dio njegovih posmr¬ 
tnih ostataka, a na desnom prozo¬ 
ru u svetištu izrađen njegov lik, te 


da ga Požežani 
otada časte kao 
drugog zaštitnika 
svoje starodrevne 
crkve Sv. Lovre. 

Izrazio je radost 
što slavlju pred¬ 
sjeda biskup sus¬ 
jedne mjesne Cr¬ 
kve Marin Srakić 
i istaknuo, da va¬ 
lja u tom vidjeti 
određenu znako- 
vitost: slavlje 

Alojzija Stepinca 
kojega je papa 
Ivana Pavao 11. 
proglasio blaže¬ 
nim u tijeku svoga 
posljednjeg pasto¬ 
ralnog pohoda Hrvatskoj predvo¬ 
di biskup mjesne Crkve koja se 
sprema za ovogodišnji Papin po¬ 
hod. 

U propovijedi je biskup Sra¬ 
kić prikazao lik bl. Alojzija kroz 
sve ono što je kao velikan posvje¬ 
dočio svojim biskupskim djelova¬ 
njem, sve do osude na namješte¬ 
nom sudu 1946. godine i praved¬ 
ničke smrti u Krašiću 10. veljače 
1960. godine. Prisjetio se kako 
je dva dana prije toga bio osuđen 
sadašnji umirovljeni đakovački i 
srijemski biskup Ciril Kos, za čiji 


je proces u Osijeku bio za svjedo¬ 
ka pozivan i sam Alojzije Stepi- 
nac, te da je na dan njegove smrti 
kao kroničar Bogoslovnog sjeme¬ 
ništa u kakovu zapisao kako je 
umro svjedok vjere, koji će jedno¬ 
ga dana biti okrunjen svetačkom 
aureolom. Na temelju biskupskog 
gesla Alojzija Stepinca »U tebe se 
Gospodine uzdam« biskup Srakić 
je istaknuo blaženikovu veličinu 
kao čovjeka nade, te je potaknuo 
požeške vjernike da unatoč mno¬ 
gim poteškoćama ne dadnu mjes¬ 
ta beznađu u svom životu. 


Stepinčevo u Makarskoj 


Nakon održane dokumentarne izložbe »Život i 
djelo kardinala Stepinca« od 15. do 31. siječnja u 
Gradskom muzeju Makarska, u organizaciji poglavar¬ 
stva Grada Makarske te makarske župe sv. Marka, gdje 
je bilo izloženo I 50 fotografija te 50 pisanih dokume¬ 
nata o Stepincu, što ih je prikupio prelat Juraj Batelja 
kao postulator kauze za proglašenje blaženim kardina¬ 
la Stepinca, u ponedjeljak 10. veljače u Makarskoj je 
proslavljen i blagdan bl. Stepinca. 

Tom je prigodom svečano misno slavlje u zbornoj 
crkvi Sv. Marka predvodio sužupnik makarske župe sv. 
Marka Zdravko Šarić. Mogu li vjernici koji su članovi 
istoga naroda kojem je pripadao i bl. Stepinac danas 
živjeti istinu, ili je njihova savjest preopterećena zlom i 
grijehom, upozorio je u propovijedi vlč. Šarić, pozvav¬ 
ši vjernike da se diče djelom bl. Stepinca, njegovim 
imenom i slavom. 



JICons. Stjepan Sackouić, tajnik bl dl/ojzija od 1941. do 1945., 
propovijeda u UCrašiću, 10. oe/jače 2003 

STEPINČEVO 

u Rimu 


Svečanu misu u povodu Stepinčeva u hrvatskoj crkvi 
Sv. Jeronima u Rimu predvodio je i propovijedao prefekt 
Kongregacije za evangelizaciju naroda, kardinal Cres- 
cenzio Sepe. 

Uz kardinala Sepea koncelebrirali su nadbiskup Luigi 
de Magistris, veliki pokorničar, otac Bernard Ardura, taj¬ 
nik Papinskoga vijeća za kulturu, poglavari Papinskoga 
hrvatskog zavoda sv. Jeronima predvođeni mons. Jurom 
Bogdanom, rektori različitih rimskih zavoda, te šezdese¬ 
tak svećenika, među kojima su mnogi hrvatski svećenici 
koji se nalaze na službi ili studiju u Rimu. 

Zahvaljujući se kardinalu Sepeu na predvođenju mis¬ 
nog slavlja, rektor Zavoda mons. Bogdan govorio je o 
stoljetnim vezama Kongregacije za evangelizaciju naroda 
i svetojeronimskih ustanova te hrvatskog naroda, koje se 
danas posebno očituje s Hrvatima u Bosni i Hercegovini. 
Rektor Bogdan je istaknuo kako blaženi mučenik Alojzije 
Stepinac dolazi iz mučeničke Crkve koja je u dvadesetom 
stoljeću dala mnoge svece i mučenike poput Miroslava 
Bulešića, Drinskih mučenica, fra Rafe Kalinića i drugih. 

Na misi je pjevao mješoviti studentski zbor pod rav- 
nanjem i sviranjem na orguljama Ive Andrića, svećenika 
Đakovačke biskupije. Uz brojne hrvatske bogoslove i re¬ 
dovnice na svečanom slavlju sudjelovali su veleposlanici 
RH pri Svetoj Stolici Franjo Ženko i BiH Ivica Mišić, te ve¬ 
leposlanici RH u Italiji Drago Kraljević i BiH Lukša Šoljan. 

Proslave Stepinčeva u Rimu i u Hrvatskoj najavio je 
opširnim člankom vatikanski poluslužbeni dnevnik Osser- 
vatore Roma no u četvrtak 6. veljače. Uz članak je objav¬ 
ljena i Stepinčeva fotografija s potpisanim tekstom: "Po¬ 
vijesna slika: Pastir Alojzije Stepinac za vrijeme 'preža- 
losnog procesa' kako ga je definirao 
papa Pio XII., montiranog od jugosla¬ 
venskih komunista 1946. godine". Rim¬ 
ski dnevnik "II Tempo" objavio je u ned¬ 
jelju 9. veljače prigodni članak o Ste- 
pincu i najavio svečanosti u hrvatskoj 
crkvi Sv. Jeronima. 

Od Stepinčeve smrti do danas hr¬ 
vatska crkva Sv. Jeronima u Rimu bila 
je najutjecajnije mjesto u inozemstvu 
gdje se promicala istina o životu i kre¬ 
postima blaženog Alojzija Stepinca. Od 
1960. do danas liturgijskom je slavlju u 
Sv. Jeronimu gotovo uvijek presjedao 
neki od kardinala rimske Crkve. 


STEPINČEVO U NAJMLAĐOJ 
ZADARSKOJ ŽUPI 


U najmlađoj zadarskoj župi, smještenoj u predgrađu zva¬ 
nom Bili Brig, proslavljen je 10. veljače blagdan župnog zaštit¬ 
nika bi. Alojzija Stepinca. Svečano koncelebrirano euharistijsko 
slavlje predvodio je umirovljeni zadarski nadbiskup Marijan 
Oblak zajedno s generalnim vikarom mons. Ivanom Mustaćem, 
župnikom don Igorom Ikićem, dekanom Zadarskog dekanata 
Zadar~Istok don Mladenom Kačanom i petnaestoricom sveće¬ 
nika. 

Obraćajući se nazočnim vjernicima, predvoditelj euharis- 
tijskog slavlja istaknuo je činjenicu da je ta župa nakon Stepin¬ 
čeva proglašenja blaženim bila prva župa u Hrvatskoj njemu na 
čast posvećena, dodajući da na to mogu biti ponosni, ali da ih ta 
činjenica i obvezuje. »Obvezuje vas da upoznate život i djelo 
naslovnika svoje župe, da se molite svome nebeskom zaštitniku i 
da nasljeđujte svoga blaženika.« 

Blagdanu je prethodila trodnevna priprava župe. Prvog 
dana 7. veljače Misu je slavio župnik don Igor Ikić, a nakon 
Mise održano je predavanje za roditelje i bračne parove, koje su 
vodili članovi Obiteljskog savjetovališta iz Caritasa Zadarske 
nadbiskupije. Drugog dana, 8. veljače, misu je slavio povjerenik 
za mlade Šibenske biskupije don Marinko Mlakić, koji je kas¬ 
nije održao susret s mladima. Posljednjeg dana priprave, 9. ve¬ 
ljače, Misu je slavio župnik župe Gospe Loretske u Zadru don 
Niko Šošić, nakon koje je uslijedila ispovijed. 


(Jasna ses/ra iz Sarešnice radosna je na 
SJe>p/nčeuo doue/a u TJagreb au/obus 
s hodočasnicima 

Blagdan bl. Alojzija 
Stepi nca u Praputnjaku 


U župi sv. Josipa u Praputnjaku u ponedjeljak 10. 
veljače misnim slavljem vjernici župničke skupine u 
Bakarskom dekanatu proslavili su blagdan blaženog 
Alojzija Stepinca. Misno slavlje predvodio je mons. 
dr. Milan Simunović, vanjski suradnik skupine, a 
koncelebrirali su Petar Belanić, moderator, i Franjo 
Siško, sužupnik. 

Mons. Simunović u propovijedi je ukazao na us¬ 
trajnost i nepokolebljivost blaženog Alojzija Stepin¬ 
ca, koji je za svoje ideale i za svoju vjeru bio spreman 
podnijeti i prezir i poniženje i smrt. »Vidim danas, 
pogotovo u ovim krajevima, jedan veliki problem, 
tzv. ljudskog obzira. Danas nas nitko ne progoni, mi 
nećemo zbog vjere na sud, ali ako nam neki susjed 
kaže: Sto se motaš oko popa, što ideš svake nedjelje 
u crkvu? — mi se onda odmah pokolebamo. Tako je i 
s mladima, ako im se netko naruga u 
kafiću ili negdje vani, onda odmah 


odustaju. Jesmo li mi danas spremni podnijeti prezir i 
podsmjehivanje? 

Vjera prvih kršćana bila je stamena, čvrsta kao 
kamen. A mi se zbog bilo čega odmah pokolebamo, 
nismo spremni podnijeti neku žrtvu. Nije danas lako 
opstati od raznih podsmijeha sa strane. Zato nema 
redovničkih ni svećeničkih zvanja, jer se mnogi ru¬ 
gaju, pa čak i stariji. 

Moramo se ugledati u velike ljude kao što je bl. 
Stepinac«, istaknuo je u propovijedi mons. Milan Si¬ 
munović, koji je zatim pred slikom blaženika izmolio 
zavjetnu molitvu koju je sam sastavio, a u kojoj je 
molio za ustrajnost u svjedočenju Evanđelja, te da 
ne padamo pod utjecaj javnog mnijenja koje često 
nije sklono kršćanskoj vjeri, za pomoć bojažljivim kr¬ 
šćanima da prestanu biti žrtve okoline, za ustrajnost 
u vjeri redovitih kršćana, za duh požrtvovnosti, s ko¬ 
jim ćemo ulagati svoje snage u izgradnju naših žup¬ 
nih zajednica. 


JlCaturanti iz Tlelile Sorice sa 
zanimanjem i radošću pralili su 
izlaganje o životu i smrti U. OUojzija 
Stepinca i utehJi se njegovu zagovoru 


Stepinčevo u Rijeci 


U povodu spomen-dana bl. Alojzi¬ 
ja Stepinca 10. veljače, riječki nadbis¬ 
kup Ivan Devčić slavio je Misu sa štiće¬ 
nicima i osobljem Doma za starije i ne¬ 
moćne osobe »Kantrida« u Rijeci. U 
propovijedi je nadbiskup Devčić opisao 
blaženog Alojzija kao čovjeka koji je 
bio uvjeren da se u svakoj situaciji i uvi¬ 
jek može činiti dobro, što je on i činio 
našavši se u situaciji kad bi svatko po¬ 
mislio kako više nije u mogućnosti ništa 
učiniti. No, kardinal Stepinac je »svo¬ 
jom stamenošću i upornom čvrstinom, 
u onim teškim vremenima kada su 
mnogi vjernici otpadali iz straha da ne 
budu proganjani, stajao uspravno te 
time posvjedočio kako čovjek mora biti 
dosljedan sebi; vjeran Bogu i svojim 
idealima«. 



Stepinčevo u Funtani kraj Poreča 


Župa sv. Bernarda u Funtani kraj Poreča svečano je proslavila 
blagdan bl. Alojzija Stepinca u ponedjeljak 10. veljače, Misom koju 
je predvodio župnik iz Vrsara Mladen Me tika u koncelebraciji s do¬ 
maćim župnikom Ivanom Butkovićem i svećenicima Porečkog de¬ 
kanata. Predvoditelj misnog slavlja istaknuo je kako je bl. Stepinac 
bio prije svega čovjek duboke vjere, koju je primio u obiteljskom 
domu, ali i velik štovatelj Majke Božje. Citirao je riječi čileanskog 
nadbiskupa Alfreda Cifuentesa: »Njegovi su ga krvnici htjeli uništi¬ 
ti, a uveličali su ga mučeničkom aureolom. Mislili su da će izbrisati 
njegovo ime, a učinili su ga besmrtnim.« Rekao je također kako smo 
svi mi pozvani promicati pravdu, istinu i slobodu, a najbolji primjer i 
kompas za orijentaciju nam može biti naš bl. Alojzije, koji je uvijek 
ostao vjeran Bogu i Crkvi. Pozvani smo živjeti tako, da bismo i mi 
mogli reći kao naš blaženik: »Moja je savjest čista.« 

Blagdan bl. Stepinca u župi Stražeman 


Župa Stražeman u Požeškoj biskupiji tradicionalno je 
proslavila i ove godine 10. veljače, dan smrti bl. Alojzija 
Stepinca. Euharistijsko slavlje u župnoj crkvi predvodio je 
požeški biskup dr. Antun Skvorčević uz sudjelovanje žup¬ 
nika Josipa Devčića, kaptolačkog dekana Vladimira Vira- 
ga, gvardijana i župnika iz Požege fra Marijana Opitza, 
župnika iz Kutjeva Mate Rukavine, tajnika Ivice Žuljevića 
i stalnog đakona Zdravka Ticla. 

Prije slavlja u ispunjenoj crkvi župnik Devčić pozdra¬ 
vio je biskupa, podsjetivši na poštovanje koje je župa Stra¬ 
žeman u tijeku mnogihgodina iskazivala svome nadbisku¬ 
pu, svjedoku vjere. Biskup Skvorčević je u uvodnoj riječi 
pozvao nazočne da svojim vjerničkim raspoloženjem srca 
i bistrom savješću postanu dionici one Božje stvarnosti od 
koje je živio bl. Alojzije, te da zajedno s njime budu moli- 
telji za dobro Crkve, domovine i svoje osobno. U propovi¬ 
jedi se biskup Skvorčević zapitao je li Alojzije Stepinac 
ostao u pamćenju svoga naroda i ima li nam još što reći u 
suvremenim zbivanjima. Istaknuo je kako je naš blaženik 
na montiranom sudskom procesu 1946. godine više puta 
ponovio da mu je savjest čista i mirna te da je za svoje uv¬ 
jerenje spreman umrijeti. 

Na trijumfalnom luku župne crkve u Stražemanu 
1987. godine postavljen je mozaik s hrvatskim kraljevima, 
svecima, blaženicima i Božjim ugodnicima, među 
kojima je i lik bl. Alojzija Stepinca. Tadašnje vlasti 
prekrile su bojom Stepinčev mozaik, a župnika 
Devčića odvele u zatvor. Minulih devedesetih go¬ 
dina sa Stepinčeva lika skinut je premaz, a nakon 
njegova proglašenja blaženim crkva je dobila nje¬ 
gove moći. 

Uoči Stepinčeva župna zajednica pripremala 
se dvodnevnom duhovnom obnovom koju su 
predvodili ravnatelj Pazinskog kolegija Vilim Gr- 
bac na temu: »Svjedočiti vjeru danas« i ravnatelj 
sjemeništa »Redemptoris Mater« u Puli mr. Janez 
Oberstar na temu: »Došao sam navijestiti rados¬ 
nu vijest«. 


Stepi nčevo 
u Krašiću 


Na blagdan bl. Alojzija Stepinca 10. velja¬ 
če u njegovoj rodnoj župi Krašić svečano prije¬ 
podnevno misno slavlje predvodio je zagre¬ 
bački pomoćni biskup Josip Mrzljak zajedno s 
generalnim vikarom Zagrebačke nadbiskupije 
prelatom Vladimirom Stankovićem, postulato- 
rom kauze za proglašenje svetim bl. Stepinca 
dr. Jurjem Bateljom, i dvadesetak svećenika. 

Propovijed je održao tajnik bl. Stepinca 
mons. Stjepan Lacković, u kojoj je govorio o 
tajničkoj dužnosti koju je obnašao tijekom ci¬ 
jeloga Drugoga svjetskog rata te se osvrnuo 
na Stepinčevo proglašenje blaženim u Mariji 
Bistrici pred stotinama tisuća vjernika. 

Govorio je i o tome kako je 1946. godine 
kardinal Stepinac nepravedno osuđen na 
16-godišnju kaznu, što je, po njegovoj ocjeni, 
bila zapravo smrtna osuda, jer je uzrokovala 
njegovu preranu smrt. Mons. Lacković zaželio 
je da za svoga života doživi proglašenje sve¬ 
tim svoga nadbiskupa. 



Stepinčevo u HKM u Sindelfingenu 


U povodu blagdana bl. Alojzija Stepinca, u HKM 
Sindelfingen priređeno je 9. veljače predstavljanje 
četvrte knjige novinara i publicista Zorana Vukmana 
»Stepinac, znak vremena«. Na početku predstavlja¬ 
nja sve okupljene pozdravio je voditelj misije fra Ma- 
rinko Vukman. Govoreći o životu i djelu, životnim 
porukama, znakovima prema kojima kardinal Alojzije 
Stepinac živi u svakome hrvatskom čovjeku, Zoran 
Vukman je istaknuo kako su pred njegovom vjerom, 


Dtadbishup Stepinac, prijatelj mladih 


postojanošću i hrabrošću pali svi komunistički poku¬ 
šaji da se raskoli Katolička crkva, te da se iz hrvatske 
memorije izbriše misao na državnost i nacionalnu sa¬ 
mobitnost. Njegovo je pouzdanje u Boga obranilo 
pravednu savjest i ljudsku slobodu pred nehumanom 
logikom komunizma i fašizma, a na njegovoj je vjeri i 
žrtvi stvarana i današnja hrvatska država, istaknuo je 
Vukman. 


64 























BLAŽENI ALOJZIJE STEPINAC-10 (2003) 2 





Stepinčevo u Ogulinu 


Drugi zbor župe bi. Alojzija Stepinca Ogulinu, 
nakon njezina osnivanja 2 8. listopada 2001. izdva¬ 
janjem iz župe Sv. Križa, održan je u nedjelju 9. velja¬ 
če u Domu mjesnog odbora Salopek selo u Kućinići- 
ma. Svečanu Euharistiju u povodu spomendana ne¬ 
beskog zaštitnika župe predvodio je apostolski 
nuncij u Hrvatskoj nadbiskup Giulio Einaudi u konce- 
lebraciji s osam svećenika i redovnika, na čelu sa 
župnikom o. Marijanom Jelušićem. 


Srednjoškolci iz Velike Sorice predoodeni u/č. J/C/adenom Uidakom, 
katehetom, razgledaju Spomen-zbirku bi. PUojzija Stepinca 


Dan vojne kapelanije "Bl. Alojzije 
Stepinac" u Karlovcu 


U Karlovcu je u ponedjeljak 10. veljače u Domu OS 
RH »Zrinski« svečanim euharistijskim slavljem koje je 
predvodio vojni biskup Juraj Jezerinac proslavljen Dan 
vojne kapelanije »BI. Alojzije Stepinac«. Uz velik broj 
vojnika na Misi su bili nazočni visoki vojni i policijski 
časnici te predstavnici gradskih i županijskih vlasti. Bis¬ 
kup Jezerinac u propovijedi je podsjetio na događaj 
proglašenja blaženim kardinala Stepinca u Mariji Bistri¬ 
ci te istaknuo kako njegov lik najbolje ocrtava evan¬ 
đeoska prispodoba o pšeničnom zrnu, što je istaknuo i 
Sveti Otac prigodom beatifikacije. 

Rekavši da je Isus bio osuđen kao politički 
buntovnik, vojni biskup posvijestio je činjeni¬ 
cu da su sličnu sudbinu dijelili i njegovi sljed¬ 
benici tijekom povijesti, a među njima i bl. 

Stepinac te stotine hrvatskih svećenika, re¬ 
dovnika i redovnica koji su bili ubijeni u tijeku 
Drugoga svjetskog rata i poraća. Rekavši kako 
nema proslave bez žrtve, tj. bez mučeništva, 
biskup je istaknuo osobito ono duhovno, skri¬ 
veno od javnosti. 

Za današnju katoličku mladež to znači da 
se mora oduprijeti opasnosti da postane žrtva 
droge i nemorala; kršćanskim roditeljima to 
znači obvezu življenja u duhu Evanđelja te 
prihvaćanja života i odgajanja djece u duhu 
vjere; vojnicima i redarstvenicima to pak zna¬ 
či obvezu da kao vjernici uz cijenu žrtve osta¬ 
nu na visini vojničkih i policijskih dužnosti. 

Nakon Mise riječi zahvale svima za nazočnost i 
doprinos slavlju izrekao je vojni kapelan Andrija 
Markač, koji je zapovjedniku Marekoviću darovao 
moći bl. Stepinca. 


Uz gotovo dvije stotine župljana misnom slavlju 
nazočio je i gradonačelnik Ogulina Ivan Vučić. Pros¬ 
lavi Stepinčeva prethodila je trodnevnica koju je vo¬ 
dio o. Anto Garić iz samostana Glavotok s otoka 
Krka. Nakon što je prenio pozdrave pape Ivana Pavla 
II., nuncij Einaudi prisjetio se posjeta Petrova nas¬ 
ljednika Hrvatskoj: »Za drugog posjeta Hrvatskoj 3. 
listopada 1998. Papa je u Mariji Bistrici proglasio 
blaženim Alojzija Stepinca i iznio radost hrvatskom 
narodu na novom plodu svetosti koji hrvatska Crkva 
daje cijeloj Crkvi. Stepinac i u današnje vrijeme daje 
svom narodu kompas kako vjerovati u Boga, jedin¬ 
stvenu crkvu na čelu s Petrovim nasljednikom te u 
praštanju bližnjemu.« 

Na kraju misnog slavlja, koje je uveličao i župski 
zbor, nunciju je darovana monografija grada Oguli¬ 
na kao i tradicionalni proizvod toga kraja, najbolje u 
Hrvatskoj kiselo zelje. Vrijedne župljanke priredile su 
specijalitete za zakusku nakon misnog slavlja. 


Dtadbiskup Stepinac uuijek je saujesno i točno obdrzauao sue ono što 
je bi/o propisano za dostojno s/au/jenje eu/iaris(ijskocj otajsfua; na 
euharistijskom kongresu u ‘/Požegi\ 14. ko/ouoza 1937. 

Proslava Stepi nčeva 
u Ivanovcu 


Vjernici župe bi. Alojzija Stepinca u Ivanovcu kod 
Čakovca okupili su se u nedjelju 9. veljače na misnom 
slavlju, koje je u župnoj crkvi Sv. Vida u povodu prosla¬ 
ve Stepinčeva predvodio varaždinski biskup Marko Cu- 
lej. 

Nakon pozdravnih riječi župnika Pavla Mesarića, 
biskup Culej uručio je medalju Varaždinske biskupije 
bračnom paru Ivanu i Ani Kranjčec, u znak zahvalnosti 
za njihovu veliku dobrotu i nemjerljiv prinos u obnovi 
kapelice u filijali u Stefancu. 

Obraćajući se okupljenima, biskup Culej podsjetio 
je da se 10. veljače obilježava 43. obljetnica smrti mu¬ 
čenika Alojzija Stepinca, te je pozvao nazočne da blaže- 
niku Stepincu preporuče u molitvama domovinu Hrvat¬ 
sku, njezin narod i Crkvu, kako bi ga nasljedovali u lju¬ 
bavi, dobroti i pomoći prema domu i bližnjemu. 

»10. veljače 1960. g. bačeno je u zemlju zrno 
vječnog života bi. Alojzija Stepinca, koje je niknuvši do¬ 
nijelo obilni rod vjerničkog života hrvatskog naroda. I 
mi možemo biti sjeme koje donosi rod, ako sebe ugra¬ 
dimo u Isusa Krista i dopustimo da Krist postane dio na¬ 
šeg života«, kazao je biskup Culej u propovijedi, dodav¬ 
ši kako je Stepinac bio čovjek molitve, čovjek koji je du¬ 
boko ponirao u poruke Svetog pisma, čovjek euharistije 
i klanjanja Isusu u Presvetome oltarskom sakramentu. 

»Mučenika Stepinca častimo danas na oltaru kao 
uzor ljubavi prema Bogu i kao poziv na dobrotu prema 
čovjeku. Mi danas duboko vjerujemo da je on naš zago¬ 
vornik kod Boga«, rekao je biskup, istaknuvši kako 
samo vjera u Boga, dobrota prema čovjeku i ljubav pre¬ 
ma Crkvi mogu ljudima pomoći u današnjem vremenu. 
»U nedavnom ratu hrvatski narod molio je s krunicama 
u rukama, a danas se gotovo zaboravilo na krunicu. 
Vratimo je u naše ruke, jer i danas živimo u vremenu 
punom neizvjesnosti i nesigurnosti«, poručio je biskup. 


»Ubog je onaj\ koji uprao/ja sudbinom naroda i čooječansioa. 
On je narod nas ne samo s/uorio, nejo i očuuao.« 3ako je 
mislio bi. Dilojzije. 3 š/o je ojerouao, druge je učio i sam je io 
ziuio; na euliarisiijskom kongresu u bPožegi\ 14. koloooza 1937. 



Osvrnuvši se u propovijedi na aktualna događanja u 
svijetu, koji se priprema za rat u Iraku, biskup Culej ka¬ 
zao je kako danas nijedno ratište nije daleko, jer se vat¬ 
ra rata može brzo proširiti među druge zemlje i narode. 

Za proslavu zaštitnika svoje župe vjernici iz Ivanov- 
ca i Stefanca pripremali su se devetnicom, koju su vodili 
župnik Mesarić i župnik iz Novog Sela na Dravi mr. Jo¬ 
sip Janković, inače rodom iz Stefanca. 


Frankfurt: Akademija u čast 
bl. Alojzija Stepinca 


Akademija u čast bl. kardinala Alojzija Stepinca 
pod geslom »U čast Tvoju, blaženi kardinale!«, održana 
je u subotu 8. veljače u dvorani Bikuz u Hoechstu u 
Frankfurtu. Goste i sudionike, kojih je bilo više od tisu- 
ću, na početku je pozdravio voditelj frankfurtske Hrvat' 
ske katoličke župe fra Petar Vučemilo. 

Kazao je kako je bl. Alojzije Stepinac postao uzor 
svima nama, i kao ljudima, i kao kršćanima i kao Hrva- 
tima, dodajući kako je »njegovo ime zapisano uistinu 
zlatnim slovima u našoj povijesti«. 

U akademiji je sudjelovao postulator za proglašenje 
svetim bl. Alojzija Stepinca prelat dr. Juraj Batelja, koji 
je u tijeku programa govorio najprije o povijesnom kom 
tekstu Stepinčeva života i njegovoj osobi u tom kontek- 
stu, a potom i o moralnoj veličini i duhovnom značenju 
bl. kardinala. Prelat Batelja je između ostaloga istaknuo 
kako je bl. Alojzije Stepinac značenjem svoje osobnosti 
snažno označio dvadeseto stoljeće te se tako uvrstio u 
povijest hrvatskoga naroda, a za njega je rimski biskup 
kazao da je najsvjetliji lik Crkve u Hrvata. 

»Bog je bio u središtu života kardinala Stepinca. 
Ono što je za života vjerovao postalo je njegova stvar- 
nost: volja Božja na zemlji, Božje lice u vječnosti«, ka¬ 
zao je prelat dr. Batelja, koji je u nedjelju 9. veljače 
predvodio mise i propovijedao u crkvi Sv. Alberta i u 
katedrali Sv. Bartolomeja u Frankfurtu. 

U bogatom programu u tijeku večeri nastupili su: 
Mješoviti zbor »Mato Lešćan« iz Frankfurta pod ravna- 
njem dr. Josipa Lučića i orguljskom pratnjom s. Pavlimi- 
re Simunović; Mješoviti zbor HKM Mainz pod ravna- 
njem s. Dragice Ljubos i orguljskom pratnjom dr. Joze 
Majdančića; Mješoviti zbor HKM Wiesbaden pod rav- 
nanjem s. Auksilije Milić; Zbor djevojaka iz Frankfurta 
pod ravnanjem s. Pavlimire Simunović; Mješoviti zbor 
HKM Mannheim pod ravnanjem mo. Ivana Zana, a 
jednu je glazbenu točku solo izveo Thomas Kosmidis. 

U drugom dijelu programa nastupio je Folklorni an¬ 
sambl »Croatia« iz Frankfurta sa svojim A, B i C skupi¬ 
nama i tamburašima te Jazz skupina »Leptiriće« iz 
Mainza. U nastavku je nastupio Mate Bulić i VIS »Sta¬ 
tus CRO«. Kroz program je vodila Betina Mamić. 

amnava 



Požega: Tribina o 
bl. Alojziju Stepincu 


U dvorani bl. Alojzija Stepinca u Biskupskom dvoru u Po¬ 
žegi održana je 6. veljače 2003. tribina u pripravi spomena 43. 
obljetnice smrti toga blaženika na temu: »|a sam za svoje uvje¬ 
renje pripravan svaki čas i umrijeti! - Život i djelo zagrebačkog 
nadbiskupa i kardinala bl. Alojzija Sepinca«. 

Predavanje je održao ugledni bibličar o. Bonaventura 
Duda, a Dvoranu su do posljednjeg mjesta ispunili štovatelji bl. 
Stepinca, među kojima je bio i požeški biskup dr. Antun Škvor- 
čević i gradonačelnik Zdravko Ronko. 

O. Bonaventura svojim je karakterističnim načinom izlaga¬ 
nja oživio časni lik bl. Alojzija Stepinca. Od njegova djetinjstva, 
mladosti, studija u Rimu, svećeničkoga i biskupskog ređenja, 
vođenja Zagrebačke nadbiskupije pa sve do sudskog procesa i 
zatvora u Lepoglavi i u Krašiću te mučeničke smrti 10. veljače 
1960. godine. 

Iznio je svoja sjećanja na blaženikove propovijedi, posebno 
onu 1946. g. u Zagrebačkoj katedrali po povratku s hodočašća 
u Mariju Bistricu, o svom sudjelovanju na njegovu sprovodu i 
propovijedi nadbiskupa Franje Šepera tom prigodom. 


KATOLIČKI VJERNIK 
ŽIVI U SVIJETU ALI 
NE OD SVIJETA 

Nakon koncila je postalo oso¬ 
bito aktualno pitanje koji stav tre^ 
ba zauzeti vjernik prema da- 



Čtfttolium jtrifflarna slika M. B. Blslrtžke. 


našnjem svijetu, današnjoj civili' 
zaciji. To se pitanje pojavilo u 
vezi s općenitom namjerom Cr¬ 
kve da se otvori današnjem svije' 
tu, da dokazuje svoju zainteresn 
ranost za sve što se događa u svi' 
jetu, i to iz nijednog drugog 
razloga nego iz želje služiti da' 
našnjem čovjeku u njegovu tra^ 
ženju istine i smisla života. Ovo 
služenje Crkva hoće vršiti iz Iju' 
bavi prema Bogu i čovjeku, smat' 
rajući ovu ljubav nerazdvojivom. 
Ljubiti Boga i ne ljubiti bližnjega, 
to je nemoguće. Ljubav Boga i 
čovjeka, dakle, određuje načelni 
stav katoličkog vjernika u da' 
našnjem svijetu. To nije ništa no- 
vog. 

O tome se nije trebalo uopće 
raspravljati. Poteškoća je nastala 
tek kod pitanja na koji način tre^ 
ba vjernik iskazivati svoju ljubav 
prema svijetu u kojem živi. Na 
način da se s njime identificira, 
da ga prihvati kao Božju stvar' 
nost, da se prilagodi svijetu, da 
ga smatra svojim? Svaka od ovih 


mogućnosti postala je predmet raS' 
prava i razmišljanja, i to zajedno s 
pitanjem o podanašnjenju Crkve, o 
otvaranju Crkve prema svijetu. Ne 
negirajući legitimnost jedne ili dru' 
ge mogućnosti, ipak smatram da 
biblijska izreka „biti u svijetu ali ne 
od svijeta« određuje na j legitimni je 
provođenje vjerničkog života i u da' 
našnjem svijetu. Ova izreka pred' 
stavlja zaista program Crkve kao za' 
jednice vjernika za njezin hod kroz 
povijest, pa tako i danas. 

»Biti u svijetu ali ne i od svijeta« 
formula je koja najprije nagoviješta 
određenu distanciranost vjernika od 
postojećeg druš' tva, od okoline u 
kojoj živi. Vjernik posjeduje kritičku 
svijest prema svemu što se događa u 
društvu, stanovitu opreznost ili čak 
nepovjerenje prema društvenim 
zbivanjima. Ova formula može sadr' 
žavati najrazličitije konkretne osje' 
ćaje vjernika prema svijetu: osjećaj 
prihvaćanja ali i osjećaj odbijanja, 
osjećaj indiferentnosti ali i osjećaj 
angažiranosti, osjećaj optimizma ali 
i osjećaj pesimizma. 


1B1. lAlojzije životno je bio povezan uz lih JlCajke Olozje Olisiričke — kraljice Hfrvata. 
Dokaz je tome i sličica — uspomena na krunjen je Sospina kipa u JlCariji Oklsirici 

7. srpnja 1935 

Teško je reći zašto je netko 
zahvaćen baš ovim osjećajem a ne 
drugim. Sigurno je da ljudi žive s 
ovim osjećajima i da prema njima 
nastoje oblikovati svoj život. Si¬ 
gurno je da nema jednog rješenja 
za sve vjernike kako da ostvaruju 
načelo »biti u svijetu ali ne i od 
svijeta«. Jedno vrijedi kao općeni¬ 
to pravilo za sve katoličke vjerni¬ 
ke: identificiranja sa svijetom ne 
može biti. Crkva jest solidarna sa 
svijetom u tom smislu da su brige, 
patnje, radosti i žalosti ljudi njezi¬ 
ne brige i patnje, njezine radosti i 
žalosti. No to ne znači da je Crkva 
identična sa svijetom, da je ona 
postala »svijet« ili još gore: samo 
jedan njegov dio, samo jedna dru¬ 
štvena snaga pored mnogih dru¬ 
gih društvenih udruženja, sa za¬ 
datkom služiti napretku društva 
po nacrtu političkih stranaka ili 
znanstvenih teorija. 

»Biti u svijetu ali ne i od svije¬ 
ta« znači da katolički vjernik pos¬ 
jeduje originalne kriterije, dobive¬ 
ne vjerom, u svjetlu kojih može 
prosuđivati i vrednovati društve¬ 
na i svjetska zbivanja. Konkretno 
to znači da vjernik vrši kritiku nad 
današnjim društvom, nad dana¬ 
šnjom civilizacijom iz nadahnuća 
Evnađelja, iz istina i spoznaja nje¬ 
gove kršćanske katoličke vjere. 
On uspoređuje stanje današnje ci¬ 
vilizacije, današnjeg društva - 
npr. današnjega hrvatskog društva 
- sa zahtjevima Božjim, objavlje¬ 
nima u Svetom Pismu, u kato¬ 
ličkom nauku sadržanom u konci¬ 
lima, u vjerničkoj pobožnosti, u 
primjerima svetaca, u liturgiji, u 
nauku živog crkvenog učiteljstva. 
To je osnovica za vršenje kritike, 
za prakticiran je kritičke distancije 
prema društvu, za spremnost slu¬ 
žiti tom istom društvu ali i za mo¬ 
gućnost emancipirati se od tog 
društva, napustiti ga za volju savr¬ 
šenog nasljedovanja Krista Gos¬ 
podina u životu samostana, u ži¬ 
votu kontemplacije i molitve. 


Vidimo da je katolički vjernik 
na neki način izuzet iz društva jer 
je krštenjem postao novim čovje¬ 
kom primivši time posve novo us¬ 
mjerenje života, posve novi sustav 
vrednota. Ljudi koji nisu vjernici 
obično ostaju cijelog života prive¬ 
zani uz sustav vrednota koji im je 
društvo odgojem i obrazovanjem 
- socijalizacijom - »nametnulo«. 
Oni postaju dio tog društva, pot¬ 
puno integrirani, i tek pojedini 
ljudi jake osobnosti imaju snagu 
uzdići se nad društvo, staviti nje¬ 
gov sistem vrednota u pitanje. 
Kako rekoh, za katoličkog vjerni¬ 
ka je ovakav stav nešto naravno. 
On znade da mora živjeti u 
društvu u kojem se rodio, ali po 
svojoj vjeri znade također i to da 
on ne živi po mjerilima i načelima 
tog društva kada se radi o bitnim 
pitanjima života. Vjernik konkre- 
tizira svoje »biti u društvu ali ne i 
od društva« u prvoj liniji na taj 
način, da uspoređuje sistem vred¬ 
nota svog društva sa sistemom 
vrednota svoje kršćanske vjere. 

Kad je, na primjer, zavladao 
bezbožni komunizam u Hrvatskoj, 
Crkva nije mogla tražiti od vjerni¬ 
ka da se prilagode tom sustavu, 
toj novoj vlasti, nego je najprije 
ispitala sistem vrednota komunis¬ 
tičke ideologije i vlasti, i onda do¬ 
nijela odluku o tome što treba či¬ 
niti Crkva kao institucija i kako se 
trebaju ponašati katolički vjernici. 
Sud i odluka je bila jasna: Crkva 
će se svim snagama suprotstaviti 
komunističkom društvu i vlasti. 
Ona to nije učinila radi toga jer je 
za monarhiju ili koji drugi sustav 
države. 

Crkva u Hrvata na čelu s bi. 
Alojzijem Stepincem suprotstavi¬ 
la se komunizmu jer je njegova 
ideologija potpuno nespojiva s kr¬ 
šćanskom vjerom, s duhom Evan¬ 
đelja, s kršćanskim načelima i 
normama koje određuju odnose 
među ljudima. Kardinal Stepinac 
je propovijedao otpor bezbožnoj 


ideologiji jer je ona sijala mržnju i 
razdor među hrvatskim narodom, 
jer su komunisti htjeli lišiti hrvat¬ 
skog čovjeka najvećeg blaga koje 
čovjek može imati na zemlji: vjeru 
u Boga i nadu u vječni spas. Nad¬ 
biskup Stepinac je doslovce pro¬ 
vodio kršćansko načelo »biti u 
svijetu ali ne i od svijeta«. On je 
ostao živjeti u hrvatskom društvu, 
u komunističkom svijetu, iako su 
mu nudili mogućnost da ga na¬ 
pusti i ode u Rim. Pastir je ostao 
sa svojim stadom da mogne svje¬ 
dočiti kako treba živjeti da ne bu¬ 
demo od ovoga svijeta, od komu¬ 
nističkog društva. Njegovo svjedo¬ 
čanstvo se pretvorilo u muče- 
ništvo. »Ako treba umrijeti, umri¬ 
jet ćemo!«, rekao je svojim tužite¬ 
ljima. Uklopiti se u bezbožno 
društvo i pomiriti se s protukr- 
šćanskim sustavom, to duboki 
vjernik ne može nikada prihvatiti. 

BI. Stepinac nam mora i da¬ 
nas biti uzor kako da živimo u 
društvu ali ne i od njega i s njime. 

Dr. Josip SABOL 



»91 krizu je spas/« — lo je na neki način 
i načelo 6/ ZUlojzi ijapoturđeno njegovom 
beatijikacijom na /Jltariji //Bistrici 
3. listopada 1998 

Ma Veliki četvrtak, 17 travnja 3003, Ivan Davao II 
potpisaoje encikliku o Euharistiji Vođen osobnom vjerom 
u Isusovu prisutnost u euharistgi i suočen 5 hladnoćom 
vjerniKa i svećenika glede njena slavljenja i čašcenja od- 
lučioje progovoriti i Božji narod potaknuti najasne stavo¬ 
ve i potrebu žive vjere glede presvete Euharistije 

Dok čitamo Papine misli rado se prisjećamo i svje- 
dočkog Stepmčeva slavljenja i čašcenja Euharistije Iz 
njegova svjedočkog stava - u ovom osobito euharistij- 
skom trenutku Crkve - donosimo propovijed kojuje Bla- 
žemk izgovorio na dan Prve pričesti u župnoj crkvi u Kra- 
šicu I95i godine Prva se pričest obično podjeljivala uz blag¬ 
dan sv Mlojzija Gonzage, zaštitnika mladeži, a toje ujedno 
bio i imendan blaženog Blojzga 



Sličice na euharistijske motive 
pronađene su u ostavštini 
bi. A. Stepinca. 


DRAGA 

DJECO! 

Danas je dan Vaše prve svete Pri¬ 
česti, Vašeg prvog susreta s Božan¬ 
skim Spasiteljem u Presvetoj Euha¬ 
ristiji. Sto Vam govori taj dan? 

Na ušću rijeke Dunava, Nila, Jor¬ 
dana živi ptica, koju zovu pelikan. 
Kada ta ptica ima mlade, onda je na¬ 
pose revna u lovu na ribe, kojima se 
hrani. Kada hrani svoje mlade, ko¬ 
mada im ribu, koju uhvati, da ju lak¬ 
še progutaju, pa se pritom okrvavi 
tako, da izgleda kao da su joj rastrga¬ 
na sva prsa. To je dalo povoda vjero¬ 
vanju starih ljudi, da su mislili, da pe¬ 
likan trga u nevolji svoje vlastito tije¬ 
lo, samo da ne stradaju njegovi mladi 
i ne oskudijevaju na hrani. Tako su 
ljudi samo mislili za pelikana, jer 
zapravo dolazi ta krv od riba, koje 
hvata i komada, pa se pritom okrvavi. 

Ali ono što su za pticu pelikana 
samo mislili ljudi, to se u puno višem 
značenju doista događa svima, koji su 


po Kristu postali djeca Božja, kao što 
ste i Vi svi. Kada dođu u dob, da zna¬ 
du razlikovati obični kruh od Tijela 
Gospodnjega, onda Isus dolazi k nji¬ 
ma u Presvetom Oltarskom Sakra¬ 
mentu i daje im svoje pravo tijelo i 
krv za hranu i pilo. Nije Isusu drago¬ 
me bilo dosta, da za nas grešne ljude 
postane čovjekom u krilu Djevice 
Marije. Nije Mu bilo dosta, da za nas 
trpi u betlehemskoj štalici zimu u 
svetoj Badnjoj noći. Nije Isusu drago¬ 
me bilo dosta, da radi nas mora bje¬ 
žati pred krvavim Herodom kad Ga 
je htio ubiti. Nije Mu bilo dosta, da 
radi nas boravi 30 godina u tišini na- 
zaretske kućice, poslušan svetom Jo¬ 
sipu i svojoj Majci Mariji. Nije Mu 
bilo dosta, da tri godine naučava 
Evanđelje i puno pretrpi od Zidova, 
koji su Ga mrzili i napadali. Nije Mu 
bilo dosta, da je radi nas grešnih ljudi 
bio uhvaćen i osuđen na smrt, biče- 
van, trnjem okrunjen i razapet na 
križu, gdje je umro u najstrašnijim 
mukama. Tada su bila razderana ne 
samo Njegova prsa kao u pelikana, 
nego je cijelo tijelo Njegovo bilo ras¬ 


trgano u strašnim mukama, pače i 
srce probodeno nakon smrti, da se is¬ 
cijedi i zadnja kap krvi Njegove. 

Ali sve to nije bilo Njemu dosta, 
^tolika je ljubav Njegova prema 
nama. Prije nego je pošao u smrt 
radi nas, ustanovio je Presveti Oltar¬ 
ski Sakramenat na Posljednjoj Veče¬ 
ri, da bude hrana i pilo našoj duši u 
ovoj dolini suza, da naša duša uzmog¬ 
ne živjeti. Kada roditelji vaši, djeco 
draga, ne bi vama dali hrane čitav je¬ 
dan dan, odmah biste oslabili. Da 
vam ne dadu dva dana hrane, jedva 
biste mogli stajati na nogama od sla¬ 
bine. A da vam ne dadu jesti nekoliko 
dana umrli biste brzo od gladi. Slično 
ide i sa našom dušom. Da nam Isus 
dragi nije ostavio svoga Presvetoga 
Tijela za hranu, duša bi naša brzo os¬ 
labila. I kad dugo vremena ne bismo 
imali Njegovog Presvetog Tijela, du¬ 
ša bi naša umrla od gladi. To se vidi 
iz riječi Isusovih, kada je rekao: »Ako 
ne jedete Tijela Mojega nećete imati 
života u sebi. Tko jede Tijelo Moje i 
pije Krv Moju ima život vječni i Ja ga 
ću ga uskrisiti u posljednji dan.« 

Sveta dakle. Pričest, koju ćete vi 
danas prvi put primiti, govori vam, 
djeco draga, o neizmjernoj ljubavi 
Isusa dragoga prema vašim besmr¬ 
tnim dušama. 

Ta ljubav Isusova odskače još 

^više, kada se sjetimo što biva 
iza naše smrti. Tijelo se naše iza smr¬ 
ti stavlja u grob, gdje za kratko vrije¬ 
me istrune i pretvori se u prah iz ko¬ 
jeg je i stvoreno. No vi ste već sigurno 
vidjeli, kada se u jesen pšenično zrno 
baca u zemlju. Ono padne u zemlju i 
tu naoko pogine, istrune. Ali da li 
zbilja posve istrune? Ne, iz njega na 
proljeće nastaje divan novi život. Iz 
njega niče najprije mladica, dok ne 
izraste do pune stabljike, koja evo 
sada u mjesecu lipnju i srpnju donosi 
obilati rod. Zašto? Zato jer je Bog u 
svako zrno pšenice, ječma, kukuruza 
stavio životnu klicu, iz koje se rodi 
novi život. 

Tako vidite biva i s nama. Naše ti¬ 
jelo istina istrune u grobu. Ali jer se 
duša naša hranila Tijelom Kristovim 
na ovom svijetu i živjela u milosti 
Božjoj, ako duša premine u milosti 
Božjoj, onda ostaje u našem tijelu 
kao neka životna klica, koja mu omo¬ 
gućuje, da na Sudnji Dan preobraže- 
no i sjajno ustane iz groba na divan 
novi život u nebu, koji neće nikada vi¬ 



Sacramenlum boe 
maGnum e$-f 

še imati kraja, nego će trajati kroz 
sve vjekove. Kolika ljubav Isusa pre¬ 
ma nama!? Ne zadovoljava se s time, 
da nas hrani svojim Tijelom jednu ili 
dvije godine, nego hoće, da nam po 
ovome Presvetom Sakramentu Tijela 
i Krvi svoje osigura za sve vijeke ži¬ 
vot duše i tijela u nebu, ako se bude¬ 


mo rado hranili na zemlji Tijelom 
Njegovim, ako živimo i preminemo u 
milosti Božjoj. 

Dan dakle prve svete Pričesti 
VJ ^govori vam, djeco draga, o 
neizmjernoj ljubavi Isusovoj prema 
vašim dušama. On hoće da vas po 
ovom svetom Sakramentu učini sret¬ 
nima i na zemlji i na nebu kroz sve 
vjekove. A što slijedi odatle za vas? 
Slijedi ponajprije, da ste Mu dužni 
vječnu zahvalnost za ovoliko dobro¬ 
činstvo. Sveti Luka nam pripovijeda, 
kako je Isus jednom prolazio iz Gali¬ 
leje kroz Samariju u Jeruzalem. 
Tada Mu je došlo ususret deset guba¬ 
vaca. Čim su ugledali Isusa izdaleka, 
počeli su vikati: »Isuse, učitelju, smi- 
luj nam se.« I Isus im se smilovao: »I- 
dite i pokažite se svećenicima!« Tako 
je tražio zakon Mojsijev. Čim su 
pošli, odmah su svi ozdravili. Ali što 
se dogodilo? Nitko ih na svijetu nije 
mogao ozdraviti od te strašne bolesti, 
nego Bog. I znali su vikati, da im se 
smiluje. Ali zahvaliti je od svih deset 
došao samo jedan jedini. Djeco dra¬ 
ga, ne budite takovi, kao ovih devet 
nezahvalnika nego kao onaj jedan 
Samaritanac, koji se odmah kada je 
ozdravio vratio natrag, pao ničice 
pred Isusom i iz sveg srca Mu zahva¬ 
lio na golemom dobročinstvu. Vama, 


Za lakše razumijevanje prilika u 
kojima su izgovorene ove jednos¬ 
tavne, svete i vjerničke riječi dono¬ 
simo bilješku župnika Vranekovića, 
kojom je događaj te prve pričesti 
zabilježio u svome dnevniku: 

19. VI. 1954. 

Danas je dan prve sv. Ispovijedi djece. Mi¬ 
licija je pojačana. Pred kućom su trojica, pre¬ 
ko livade dva, po jedan kod Sv. Ivana, Ćuka, 
Hutina, Pribića, Krupače, Brezarića, prema 
Brleniću i na polju! Boje se upravo da će se 
nešto dogoditi, možda manifestacije ili što 
slično. Najdalje sam od toga da im prkosim. 
Želim samo, da strogo vršim svoju dužnost 


kao župnik i dužnost prema Eminenciji. Re¬ 
kao sam Eminenciji, da smo za nedjelju 
spremili malu akadmiju kao čestitku za imen¬ 
dan, a još više za dvadesetu godišnjicu bis¬ 
kupskog posvećenja. Ne bih mu to inače unap¬ 
rijed rekao, ali budući su prilike takove, izne¬ 
naditi ga nije zgodno. Računajući s time pitao 
sam prije. Odbio je rekavši: 

- Pustite, ionako vas progone, a poslije će 
vas još i više. Udarit će vam još 100.000 po¬ 
reza i slično. Nemojte se izlagati. Nisam ga 
htio puno uvjeravati, da je ipak zgodno i pot¬ 
rebno, nego sam to ostavio za zadnje. Rekao 
sam mu u subotu, da sam odlučio, da će iza 
Mise i prve svete Pričesti biti odmah u crkvi 
kratko čestitanje. To bi dolikovalo, kad se 
radi o visokom crkvenom dostojanstveniku, 
to ne bi bila nikakva profanacija, nego nešto 
što je potpuno u duhu liturgije. To više, kad 
smo stjerani među četiri zida. Na to mi reče, 
da ipak nije zgodno u crkvi, jer tu ide laus et 
gloria Deo (slava i čast Bogu), nego bolje, ako 

djeco draga, čini Isus danas još mno¬ 
go više. Daje vam svoje Presveto tije¬ 
lo za hranu, koje čuva dušu vašu od 
smrti vječne i polaže klicu vječnog ži¬ 
vota, kao što smo rekli i za vaše tije¬ 
lo. Budite Mu dakle zahvalni do gro¬ 
ba! 

A onda, ljubite i vi Isusa, dok ste 
živi na zemlji, svim srcem svojim, 
svom dušom svojom, svom snagom 
svojom! Sigurno ste već čuli, kako su 
mnoga i mnoga crnačka djeca u Afri¬ 
ci još pogani. Kad se njima desi sre¬ 
ća, da postanu kršćani katolici, onda 
znadu, kako treba ljubiti Isusa. Čita¬ 
mo tako za četiri crnačke djevojčice, 
kako su bile na odgoju kod časnih 
sestara i tu primile prvu svetu Priče¬ 


st. Otac im je bio poglavica u selu i 
tvrdi poganin, pa je te svoje četiri 
kćerkice iza nekog vremena pozvao 
kući. Kad je misionar jednog dana 
prolazio kroz njihovo selo, pozvao ih 
je, neka dođu o Uskrsu na misijsku 
postaju, da zajednički proslave Us¬ 
krs. Obećale su. I zbilja, na Uskrs, 
sat prije svete Mise, evo njih. Ali, 
kako su izgledale sirotice! Sve su bile 
do krvi istučene. Sto se dogodilo? 
Otac nije htio dopustiti da idu k sve¬ 
toj misi makar su ga molile, nego im 
je zaprijetio svakoj s pedeset udaraca 
bičem. Ali ljubav k Isusu bila je u nji¬ 
hovim srcima jača i one su u noći 
pobjegle. Ali otac je postavio špijune, 
koji su ih uhvatili i onda istukli do 
krvi. Nadale su se, da sada neće na 
njih tako strogo paziti, pa su opet 
pobjegle, samo da dođu do Isusa u 
svetoj Misi i Pričesti. I uspjele su 
sretno doći. Kad ih je misionar žalio, 
jer će na povratku biti još gore istu¬ 
čene od oca, rekoše one misionaru: 
»Oče, bičevi će proći, ali Isus ostaje!« 

Te su, vidite, djevojčice dokazale 
svoju ljubav prema Isusu svojom vlas¬ 
titom krvlju. Isus toga možda neće 
nikad tražiti od vas, djeco, premda bi 
se moglo i vama što slično dogoditi. 
Ali kako bilo da bilo, ne bi bilo lijepo 
ni pravo, da vas crnačka djeca pres- 
tignu u ljubavi prema Isusu, kad su 



ona mnogo kasnije upoznala Isusa i 
ljubav Njegovu negoli vi, koji ste od 
rođenja svoga kršćani i katolici. Dje¬ 
co, dan vaše prve svete Pričesti, kao 
što smo rekli, govori vam o neizmjer¬ 
noj ljubavi Isusovoj prema vašim du¬ 
šama. Neka vas taj dan opominje na 
vječnu zahvalnost i na vječnu ljubav 
prema Isusu! 

♦ ♦♦ 


hoćete već, neka to bude pred kućom. Ali naj¬ 
bolje je: Pustite sve to. Ne ću da radi mene 
stradate vi i drugi! - Reče mi: 

- U njihovim očima ne mogu biti ni bolji ni 
gori. Ionako su odlučili, da me ubiju. 

A s druge strane: Eminenciji dolikuje da se 
to drži. To će i za ljude biti jedno ohrabren je, 
jer su ih ovi nesretnici uspjeli dosta zastrašiti. 
Nećemo da budemo defenzivni! 

- Ah, neka onda bude! - rekao je konačno. 

20. VI. 1954. 

Krašić je opkoljen milicijom. Iz Krupača 
nikoga ne puštaju u crkvu. Iz ostalih sela u 
župi puštaju one, koji imaju legitimaciju. Ni 
seminarca Matu Stepinca ne puštaju na Sv. 
misu, ni redovnicu s. Bernardinu Stepinac. 
Dolaze prvopričesnici. Bio sam dosta uz¬ 
nemiren. Nekoliko noći nisam spavao, pripre¬ 
majući stvari za prvopričesnike i program, a 


sada ovoliko smetanje. No, u ruke Božje. U 7 
sati uveo sam 35 prvopričesnika pred oltar. 
Ulazi zatim Eminencija. Zbor pjeva: »Evo 
svećenik veliki«. Narod je silno uzbuđen. Vi¬ 
dim to svakomu na licu. Eminencija podijelio 
djeci prvu sv. Pričest i održao dirljiv nagovor. 
Pričestio je i ostalu školsku omladinu i rodite¬ 
lje im. Iza sv. Mise djeca i sav narod sakupi se 
na prostoru između crkve i župnog dvora. Tu 
su bili smješteni stolovi, gdje je bila zakuska 
za prvopričesnike. Začudno taj prostor izme¬ 
đu crkve i župnog dvora bio je jedini slobodan 
od milicije. Sa Brebrić-brijega sve su daleko¬ 
zorom pratili, što se zbiva pred kućom. Kroz 
lijepi špalir izlazio je Eminencija iz crkve. 
Dolazeći pred župni dvor zbor je zapjevao 
troglasnu pjesmu »Molitva na gori«. 

(O župnikovoj čestitci i pjesmama djece, 
mladih i Božjega naroda više ćemo saznati 
kad bude u cijelosti objavljen sadržaj dnevni¬ 
ka vlč. Josipa Vranekovića, župnika kra- 
šićkoga.) 

MOLITVA 

VJERNIH 

Pomolimo se, braćo i sestre, 
Isusu Kristu, koji nas sabire u 
ovoj Euharistiji po kojoj vršimo 
službu njegova svećeništva u 
redu kraljevskog i ministerijal- 
nog dostojanstva. 

Gospodine, na Posljednjoj 
večeri ustanovio si Euharistiju i 
predao je svojoj Crkvi. Daj da iz 
zajedništva Tvoga Presvetog Tije¬ 
la i Krvi raste jedinstvo, sloga i 
mir u ljudskoj zajednici predvo¬ 
đenoj Tvojom Crkvom. 

Ohrabri nas za spremnost na 
prevladavanje razlika, napredak 
istinskog ekumenizma i porast 
misionarskog djelovanja. Molimo 
Te. 

2. Euharistija je otajstvo Tvo¬ 
je čiste žrtve za spasenje naše i 
svijeta. 

Obdari nas vjernim službeni¬ 
cima Eeuharistije: sigurnim uči- 
teljstvom pape, razboritim vod¬ 
stvom biskupa, revnim upravlja¬ 
njem prezbitera, požrtvovnim 
služenjem đakona, spremnošću 



na odricanje sadašnjih i budućih 
pripravnika. Molimo Te. 

3. Na gozbi svoje ljubavi po¬ 
zivaš sve svoje vjerne. 

Po euharistijskom blagovanju 
ojačaj naše obiteljske i redov¬ 
ničke zajednice. Svakog pripad¬ 
nika Naroda Božjega (svakog lai¬ 
ka) okrijepi snagom za postojano 
svjedočenje tvoje spasiteljske na¬ 
zočnosti koja prolazi zemljom či¬ 
neći dobro. Molimo Te. 

4 . Ti si Pastir Dobri koji svoje 
ovce vodiš, braniš i život za njih 
polažeš, jer tvoje je kraljevstvo i 
slava i moć. 

Upravitelje ovoga svijeta is¬ 
puni strahopoštovanjem da svoju 
vlast i moć ne zlorabe, nego da se 
dadu ponizno voditi mesijaniz- 
mom u duhu Tvoga Evanđelja, 
gradeći svoja kraljevstva u duhu 
Tvojeg sveopćeg kraljevstva prav¬ 
de, ljubavi i mira. Molimo Te. 

5. Tvoja muka, smrt i uskr¬ 
snuće sada se ponazočuje u eu¬ 
haristijskom spomenčinu. 

Sve patnike, bolesnike i one 
koji podnose zla i protivštine, ja¬ 
čaj po euharistijskoj popudbini 
na njihovu križnom putu i na 
smrtnom času, da im bude okre¬ 
pa za put u svjetlost uskrsnuća. 
Molimo Te. 

6 . Daj da naša životna proce¬ 
sija završi u vječnom klanjanju 
Tebi u općinstvu svetih. 

I naša braća i sestre koji su 
preminuli neka Te otkrivena lica 
ugledaju i u slavi Tvojoj blaženi 
uživaju. Molimo Te. 

7. Tvoja je Euharistija čudes¬ 
na pretvorba - tajna vjere. 

Daj da vjeru u Tvoju stvarnu 
nazočnost čvsto ispovijedamo, da 
Tebe nadasve, a sebe međusob¬ 
no ljubimo, da sigurni u nadi oče¬ 
kujemo preobrazbu u posljednja 
vremena koja su već nastupila. 
Molimo Te. 


Sluga Božji Miroslav Bulešić, 
vjerni slavitelj Euharistije - 
mučenik za vjeru 



Primi milostivo i usliši, Gos¬ 
podine Isuse Kriste molitve svo¬ 
je Crkve koja ovom Euharistijom 
izvršuje povjerenu joj službu spa¬ 
senja svijeta i hvale Trojedinoga 
Boga. Ti koji si jedini Posrednik 
između Boga i ljudi i jedini Veli¬ 
ki svećenik Božjega naroda, pro¬ 
slavi Oca svoga šaljući Crkvi 
Duha Svetoga, da u svijetu Tvo¬ 
je djelo dovrši. Koji živiš i kra- 
Ijuješ u vijeke vjekova. Amen. 

Misa zahvalnica za hrvatske 
Božje ugodnike 


Zagrebački pomoćni biskup Vlado Košić predvo¬ 
dio je 15. siječnja u bazilici Srca Isusova u Zagrebu 
Misu zahvalnicu za hrvatske Božje ugodnike te za 
unapređivanje postupaka hrvatskih kandidata za 
čast oltara. Suslavili su dr. fra Josip Šimić, voditelj kau- 
ze o. Ante Antića, dr. o. Marijan Biskup, koji vodi pos¬ 
tupak za kanonizaciju bi. Augustina Kažotića i bi. Oza- 
ne Kotorske, o. Božidar Nagy, postulator kauze časnog 
si. Božjeg Ivana Merza, don Anto Baković, promicatelj 
kauze Drinskih mučenica, a nazočne su bile i pred¬ 
stavnice družbe Kćeri milosrđa, čiju će utemeljiteljicu 
s. Mariju od Propetog Petković Sveti Otac proglasiti 
blaženom u lipnju ove godine u Dubrovniku. 

U propovijedi je biskup Košić kazao kako kršćani 
na početku novoga tisućljeća trebaju pridonijeti da 
svijet bude bolji i da ne izgubi nadu, a primjeri koji 
nam pokazuju pravi put su sveci. Oni dolaze iz svih 
puka i naroda, pa tako i mi Hrvati danas zahvaljujemo 
Bogu za njih, rekao je biskup, spomenuvši naše svece 
Nikolu Tavelića, Leopolda Bogdana Mandića i Marka 
Križevčanina, te niz blaženika od kojih je posljednji 
kardinal Alojzije Stepinac. Spomenuo je i službenice i 
sluge Božje iz hrvatskog naroda. 

Zahvaljujući Bogu za sve te svijetle primjere, istak¬ 
nuo je kako ljudi danas žele vidjeti Isusa, susresti se s 
njime, a mi kršćani dužni smo te ljude dovesti do Isu¬ 
sa. 

♦ ♦♦ 


Makarska: Izložba o Stepinčevu 
životu i DJELU 


U organizaciji Grada Makarske i župe sv. Marka, u 
Gradskom muzeju grada Makarske otvorena je 15. siječnja iz¬ 
ložba »Život i djelo Alojzija Stepinca«, autora mons. Jurja 
Batelje. Na izložbi se mogu vidjeti brojne fotografije, pisani 
dokumenti koji svjedoče o blaženom kardinalu Stepincu. Iz¬ 
ložba je obogaćena i predmetima iz riznice župe sv. Marka, 
među kojima je i kardinalov portret, koji je naslikao istaknuti 
hrvatski slikar Mladen Veža. Na svečanom otvaranju izložbe, 
župnik župe sv. Marka don Pavao Banić istaknuo je kako je 
želja organizatora da izložba osvijetli lik katoličkog svećenika 
te približi događaje i istinu o kardinalu. »Alojzije Stepinac, 
kojega je papa Ivan Pavao 11. u tijeku svoga drugog posjeta 
Hrvatskoj proglasio blaženim u Mariji Bistrici 3. listopada 
1998. godine, pretrpio je brojne nepravde, ali nikada nije na¬ 
pustio Hrvatsku. Patio je sa svojim narodom, a u tome se vidi 
i njegova veličina, domoljublje, vjera, dosljednost i povezanost 
s Katoličkom crkvom«, rekao je don Banić. 


'dProf. D/euenla D{elić 
govori na otvorenju izlozbe 
»dBlaz enilovo /Podgorje, u 
Jastrebarslom , 28 . veljače 
2003 . Sdovoreči o bi. /7llojziju 
reče: »!7Sio je naš dRabil 
9J načelima jasan / 

9d s/auou/ma neslomljiv / 
Zjaio ga slijedimo/« 



Blaženikovo Podgorje 


U petak 28. veljače 2003-, u nazočnosti ve¬ 
likog broja mještana i gostiju, otvorena je u 
Gradskom muzeju u Jastrebarskom izložba sli¬ 
ka pod naslovom »Stepinčevo Podgorje«. Riječ 
je o radovima s kolonija brojnih hrvatskih um¬ 
jetnika, a nastale su u razdoblju od 2000. do 
2003- (Dio tih radova predstavljen je u 
prošlom broju Glasnika.) 

O blaženom Alojziju Stepincu progovorili 
su tom prigodom proh Nevenka Nekić, mons. 
Juraj Batelja, postulator, mons. Josip Mrzljak, 
pomoćni biskup zagrebački, mons. Juraj Jezeri- 
nac, vojni ordinarij, gosp. Mirko Skrabe, vodi¬ 
telj muzeja. Izložbu je otvorio mr. Damir Kle- 
menić gradonačelnik Jastrebarskog. 

»STEPINAC - 
IZAZOV NAŠEM 
VREMENU« 

»BI. Alojzije Stepinac - izazov 
našem vremenu« bila je tema preda¬ 
vanja koje je u srijedu 12. veljače u 
Biskupskom ordinarijatu u Varaždi¬ 
nu održao postulator kauze za prog¬ 
lašenje svetim bi. Stepinca dr. Juraj 
Batelja. Tribinu je u prigodi spo- 
mendana bi. Stepinca, suzaštitnika 
Varaždinske biskupije, priredila 
Podružnica Hrvatskoga katoličkog 
liječničkog društva Varaždinske bis¬ 
kupije. 

Istaknuvši u izlaganju kako se 
ove godine o Stepinčevu vrlo malo 
pisalo u javnim medijima, dr. Bate¬ 
lja je rekao kako se stječe dojam da 
se u javnosti šuti o osobi koja je obi¬ 
lježila ne samo Crkvu 20. stoljeća, 
nego je pridonijela baštini cijelog 
čovječanstva neparcijalnim zauzi¬ 
manjem za ljudska prava, slobodu i 
dostojanstvo ljudskog bića. Podsje¬ 
tio je na Stepinčeve riječi o potrebi 
mira i radišnosti hrvatskog naroda, 


izrečene prigodom otvaranja željez¬ 
ničke pruge Varaždin — Koprivnica 
1937. godine, te na njegove pohode 
župama Međimurja, Zagorja i Pod¬ 
ravine, gdje su ga deseci tisuća vjer¬ 
nika radosno i s ljubavlju dočekiva¬ 
li. 

Nadbiskup je preuzevši službu u 
ta povijesna vremena shvatio da 
može očuvati narod u duhovnom je¬ 
dinstvu jedino kroz marijansku i eu- 
haristijsku pobožnost. Vodio je du¬ 
hovnu bitku, no imao je jasne ideje 
o tome što činiti, jer je znao da se 
sudbinom naroda ne smije igrati. 
Ujedno je upozoravao na loše običa¬ 
je, zablude, poroke i zla toga vre¬ 
mena, kao što je pobačaj, pa se ne 
može smatrati da je to zlo samo no¬ 
vijeg doba. 

Rekavši kako danas u narodu 
vlada tjeskobnost, a ne optimistično 
raspoloženje, upozorio je da je tako 
bilo i u Stepinčevo doba, kada je on 
bio narodu svjetlo, snaga i moralna 
podrška. »Zahvaljujući snazi svoje 
savjesti nije želio izdati narod i Cr¬ 
kvu, vlastiti narod koji je hranio vje¬ 


rom, koji je vodio u vjeri. Samo 
čovjek zagledan u vječnost može biti 
jasna zvijezda i vođa naroda«, kazao 
je dr. Batelja, istaknuvši kako je Ste¬ 
pinac bio svjedok vjere u Isusa Kris¬ 
ta, zalagao se za pravednost i ljudska 
prava svih naroda. Bio je uistinu pra¬ 
vednik među narodima, iako to priz¬ 
nanje nije dobio, jer takvog zastupni¬ 
ka Zidova Europa nije imala. Blaže- 
nik Stepinac nam je uistinu orijentir, 
no čemu šutnja o njemu u javnosti, 
upitao je dr. Batelja, dodavši pritom 
da danas vjernici nisu pozvani častiti 
Stepinca kao takvoga, nego Isusa 
Krista koji nam po njemu dolazi 
ususret. »Mi postajemo jači za reli¬ 
gioznu dimenziju vjere u Isusa, a ne u 
Stepinca, jer njega nema bez snage 
Duha Svetoga. No, bez snage njego¬ 
va duha ojačana Božjim Duhom u 
doba kada je on bio progonjen, gdje 
bismo mi danas bili? Stoga je potreb¬ 
no danas ukazivati na njega, ne da 
bude kao kakva zastava, nego da se 
uspostavi ljestvica etičkih, moralnih, 
ljudskih i kršćanskih vrednota, kojih 
je danas sve manje«, rekao je dr. Ba¬ 
telja. 


Novi grob sluge Božjega 
Miroslava Bulešića 


U petak, 11. travnja 2003., na nekdašnji liturgijski 
blagdan Gospe Žalosne, u Svetvinčentu su s mjesnog 
groblju u župnu crkvu Navještenja Marijina preneseni 
posmrtni ostatci Sluge Božjega, svećenika, mučenika, 
vlč. Miroslava Bulešića. 

Sluga^ Božji Miroslav Bulešić, rođen je 13. svibnja 
1920. u Cabrunićima, u župi Svetvinčentu. Potječe iz 
zemljoradničke, katoličke, hrvatske obitelji Mihe i Lu- 
čije r. Butković, kao treće od petero djece. Osnovnu je 
školu završio u Juršićima, a pripravu za svećeništvo 
dovršio je u Rimu. Dok je bio student u Rimu, uzdrža¬ 
vao ga je i materijalno mu pomagao zagrebački nadbis¬ 
kup bi. Alojzije Stepinac. 

Nakon završenih studija Miroslava za svećenika u 
Svetvinčentu zaredio biskup mons. Radossi. Mladu 
misu je proslavio u župnoj crkvi Marijinog navještenja. 
Najprije je bio župnik u Bademi, potom u Kanfanaru. 
Godine 1947. imenovan je odgojiteljem u sjemeništu u 
Pazinu. 

Miroslav je na svakom mjestu je savjesno vršio svo¬ 
je poslanje. U teškom ratnom vremenu bio je neustra¬ 
šiv navjestitelj krćanskih istina i zaštitnik ugroženog 


svijeta. Protivština se nije bojao. Pred poteškoćama 
nije uzmicao. U zgodno i nezgodno vrijeme navještao 
je i branio, svom odlučnošću i nepokolebljivo, blago 
svete vjere. Uzdah: »Isuse, ti si trpio, daj da i ja trpim s 
Tobom!«, koji je 19. svibnja 1947. zapisao u svoj dnev¬ 
nik, postao je uskoro stvarnost. 

Kao odgojitelj sjemeništaraca u Pazinu, u ljetnim 
mjesecima godine 1947., pratio je mons. Ukmara na 
krizmama po istarskim župama. Poslije krizme u La- 
nišću, 24. kolovoza 1947., za vrijeme napada komunis¬ 
ta na župnu kuću partizanski su ga bojovnici zaklali. 
Dok je umirao Miroslav je vapio: »Isuse, primi dušu 
moju!« 

Pokopan je na mjesnom groblju u Lanišću odakle 
mu je tijelo 1958. preneseno na groblje rodne župe u 
Svetvinčentu. 

Na obljetnicu Miroslavova ređenja za svećenika, u 
spomenuti petak, 11. travnja 2003., njegovo je tijelo u 
svečnoj povorci preneseno u novopripremljenu grob¬ 
nicu u župnoj ckrvi. Prisutni svećenici i Božji narod još 
su se jednom susreli s izvornim kršćanskim svjedočan¬ 
stvom za vjeru. 

To je svjedočanstvo protkano nesebičnom ljubavi 
prema Crkvi i Evanđelju. Jamac mu je isti Duh koji je 
tijekom povijesti jačao kršćanske duše, u progonu pred 
ideološkim neprijateljem i pred napašću svijeta. Od 

tga su Duha kršćansku jakost primili i bi. Alojzije Ste- 
pinac i sluga Božji Miroslav Bulešić. Povezivao ih je, 
dakle, isti Duh, duh uskrsloga Gospodina koji djelatan 
živi u svojoj Crkvi i po Golgoti svoje privodi k slavi 
uskrsnuća. 

Svečani obredi, kojima je prisustvovalo mnoštvo 
vjernika iz istarskih župa kao i rodbina Sluge Božjega, 
počeli su pjesmom i molitvom križnog puta počevši is^ 
pred župne crkve do groblja. 

S groblja, sa zemnim ostatcima Sluge Božjega, nas^ 
tavljen je ophod prema župnoj crkvi gdje su u novo iz- 
građenu grobnicu položeni zemni ostatci budućeg hn 
vatskog blaženika. 


-TONIKA i 

Slijedilo je misno slavlje, koje je kao i križni put 
predvodio porečkopulski biskup mons. Ivan Milovan. 
Koncelebrirali su svi biskupi riječke metropolije: mons. 
Ivan Devčić, nadbiskup riječki i metropolit, mons. 
Valter Župan, krčki biskup i mons. Mile Bogović, gos- 
poćkosenjski biskup te pedesetak svećenika. 

Riječi sluge Božjega: »/Gospodine/, ako me hoćeš 
k sebi, evo me pripravna, moj život Ti sasvim darujem 
za svoje stado. Uz tvoju milost i, ako me ti učiniš dos- 
tojnim ne bojim se mučeništva, već ga žudim. Neka 
bude volja Tvoja!«, koje je iz Miroslavova dnevnika 
preuzeo i u propovijedi vjernicima protumačio mons. 
Milovan, uklesane su i na novi Miroslavov grob. 


Sestra Marija Petković 


M arija Petković rođena je 10. 

XII. 1892. u Blatu na Korčuli u 
obitelji imućnih i pobožnih roditelja. 
Već kao djevojčica pokazivala je po¬ 
sebnu pobožnost. Živi u svijetu, ali ne 
u svjetskoj raskoši. U njezinoj čistoj 
duši sve više raste ljubav prema Kristu 
Raspetom i milosrdna ljubav prema si¬ 
romasima, bolesnima i bijednima. 
Unatoč protivljenju svojih najbližih 
potpuno se posvećuje Bogu kao redov¬ 
nica. Na poticaj dubrovačkog biskupa 
Josipa Marčelića osniva hrvatsku re¬ 
dovničku Družbu Kćeri Milosrđa 
1920. g. s posebnom svrhom služiti 
najpotrebnijima, posebice siromašnoj 
djeci i siročadi. Nova redovnička za¬ 
jednica započinje svoje djelovanje naj¬ 
prije u Blatu na Korčuli i potom se nje¬ 
zin blagotvorni rad sve više širi po do¬ 
movini. Od 1940. do 1952. s. Marija 
razvija veliku misijsku djelatnost u 
Južnoj Americi, kamo se njezina re¬ 
dovnička družba proširila. 1952. vraća 
se u Europu i nastanjuje se u Rimu 
kamo je prenijela vrhovnu upravu svo¬ 
je Družbe. Umrla je u Rimu, 9. srpnja 
1966. g. na glasu svetosti. Njezin grob 
nalazi se u kući matici Družbe u Blatu 
na Korčuli. Družba sestara Kćeri Mi¬ 
losrđa jest prva izvorna hrvatska redov¬ 
nička zajednica koja se proširila izvan 
granica domovine po svijetu i svojom 
karizmom obogatila univerzalnu Cr¬ 
kvu. 

U petak, 6. lipnja 2003. Sveti će 
Otac proglasiti blaženom časnu službe¬ 
nicu Božju Mariju od Propetog Isusa rođ. 
Petković, utemeljiteljicu družbe Kćeri mi¬ 
losrđa. Nama, koji iz neposredne blizine 
pratimo postupak za proglašenje svetim 
bi. Alojzija Stepinca, osobito je drago i 
čestitamo ovu beatifikaciju družbi sestre 



Marije od Propetog Isusa, koja je svojim 
duhom, utemeljenim na snažnoj vjeri 
prokušanoj trpljenjem, ne samo uteme¬ 
ljila i vodila zajednicu za zemaljskog živo¬ 
ta, nego je i sada prati do ove radosti 
proglašenja blaženom, koja će ne samo 
matičnoj družbi nego i cijelom narodu 
biti radost, utjeha i poticaj na zauzetiji 
kršćanski život. U iščekivanju tog dragog 
događaja donosimo opetovno pismo 
koje je kardinal Stepinac uputio sestra¬ 
ma Družbe Kćeri milosrđa, kao krašićki 
zatočenik, 13. listopada 1956.: 

Drage časne sestre! 

Primio sam vaše cijenjeno pismo 
kojim mi saopćujete da slavite 25. go¬ 
dišnji jubilej dolaska vaše družbe u Zag¬ 
rebačku nadbiskupiju. I četvrt vijeka 
puno je u tom kratkom ljudskom životu, 
kad veli sveto pismo: "Svako je tijelo 
travka." 

I ja se radujem zajedno s vama, iako 
sam tijelom odsutan. Za budućnost vam 


pak ne želim ništa drugo, nego da dišete 
duhom Nazareta, koje ime nosi i vaša ku¬ 
ća u Šestinama. Tada će sve biti dobro. I 
Crkva naime ne želi si ništa drugo na 
blagdan Svete Obitelji nego ono, što iz¬ 
ražava u misnoj molitvi toga dana: "Gos¬ 
podine Isuse Kriste, Ti si bio Mariji i Jo¬ 
sipu podložan i posvetio si kućni život 
neizrecivim krepostima; daj da se uz 
pomoć njihovu poučimo uzorom Tvoje 
Svete Obitelji i s Njom postignemo vje¬ 
čnu zajednicu". 

Ako u vašoj zajednici bude vladala 
onako duboka poniznost, kao u Svetoj 
Obitelji; onakvo pouzdanje i ljubav pre¬ 
ma Bogu i bližnjemu; onakvo vjerno ob- 
državanje svetih pravila, kao što je tamo 
obdržavanje zakona Božjega; onakva 
strpljivost u svim kušnjama života; ona¬ 
ko skrušena i topla molitva Bogu svaki 
dan, onda će vaša draga Družba cvasti i 
rasti svaki dan Bogu na slavu i svetoj Cr¬ 
kvi na korist, dok ne postigne punine, 
predviđene u nedokučivoj providnosti 
Božjoj. 

Ništa zato što ste danas stisnute i 
pritisnute bezbožnim progonstvom. Već 
je poganski rimski car Marko Aurelije 
upoznao veliku istinu, kad je rekao: "Mo¬ 
že netko biti posve Božji čovjek, a ipak 
ostati nepoznat u svijetu." Bog naime 
sudi samo po jednom: po nakani srca. 
Gdje je srce puno Boga, sve je dobro, 
makar se prema vani ništa ne zapažalo. 
Nastavite dakle radom u tom duhu, pa će 
se i za sve vas moći jednom ponoviti ona 
stara riječ: "Magna vixit, nihil dixit". 
Ništa doduše nije rekao ovaj ili onaj, ali 
se životom pokazao kao veliki čovjek. 

Uz blagoslov i pozdrav u Gospodinu svima 

Alojzije kard. Stepinac, 
nadbiskup zagrebački 

STEPINAC I MERZ 


A ^ Merz je rođen 16. XII. 1896. g. u Ba- 
^\l 1 njoj Luci, gdje je 1914. g. završio 
gimnaziju. Nakon započetog studija u 
Beču pozvan je u vojsku i poslan na talijansko bojište 
u Prvom svjetskom ratu. Po završetku rata nastavlja 
studij književnosti u Beču i dovršava ga u Parizu. Do¬ 
lazi u Zagreb 1922. g. gdje službuje kao profesor fran¬ 
cuskog i njemačkog jezika na gimnaziji. Doktorirao je 
1923. na Filozofskom fakultetu Sveučilišta u Zagrebu 
radnjom o utjecaju liturgije na francuske pisce. 

Razmišljanjem , studijem , a osobito kroz ratna stra¬ 
danja i patnje dolazi do iskrenog obraćenja Bogu i uv¬ 
jerenja o istinitosti katoličke vjere. Svoj život potpuno 
posvećuje Isusu Kristu. Aktivno radi na odgoju hrvat¬ 
ske mladeži u tadašnjim katoličkim organizacijama u 
koje uvodi načela papinske Katoličke Akcije. Premda 
mlad i kao laik smatran je »stupom Crkve« u Hrvata i 
zalaže se za liturgijsku obnovu. Njegovu ideju o osni¬ 
vanju »svjetovnog reda« djelomično je ostvarila Mari¬ 
ca Stanković utemeljivši zajednicu Suradnica Krista 
Kralja. 

Umro je u Zagrebu 10. svibnja 1928. g. u 32. go¬ 
dini života , na glasu svetosti. Na samrti je prikazao 
svoj život Bogu kao žrtvu za hrvatsku mladež. Grob 
mu se nalazi u Bazilici Srca Isusova u Zagrebu. 

Pripremajući se za beatifikaciju Ivana Merza, za¬ 
nimljivo je i korisno prisjetiti se nekoliko činjenica iz 
života sada već blaženog Alojzija Stepinca i budućeg 
blaženika Ivana Merza. 

Vršnjaci. Alojzije Stepinac i Ivan Merz bili su go¬ 
tovo vršnjaci. Merz je od Stepinca bio stariji svega gO' 
dinu i pol dana. Merz je rođen 16. XII. 1896., a Stepi' 
nac 8. V. 1898. 

Na istoj bojišnici u Prvom svjetskom ratu. Obo' 
jica su bila u Prvom svjetskom ratu i to na istom, tali' 
janskom bojiš.tu. Obojica su u ratu doživjela dublje 
shvaćanje svoje vjere i približavanje Bogu. 

Zajedno u katoličkoj organizaciji. Obojica su pri' 
padala istoj katoličkoj organizaciji, koja se najprije zva' 
la Hrvatski katolički omladinski savez, a potom, od 
1923. g., Hrvatski orlovski savez. Sačuvala nam se dra' 
gocjena fotografija od jeseni 1922.g., kada je na skup' 
stini Hrvatskoga katoličkog omladinskog saveza mladi 
profesor Ivan Merz, tek što je došao iz Pariza, bio izab' 
ran za njegova predsjednika. Na fotografiji su svi su- 
dionici skupštine, među kojima je bio i mladić Alojzije 
Stepinac. Dakle već po Merčevu dolasku u Zagreb 
Stepinac sudjeluje na skupštini katoličke organizacije, 
gdje je sasvim sigurno vidio i slušao nastupe Ivana 
Merza. Mladić Alojzije Stepinac nastavlja dalje biti 
član Orlovske organizacije, kojoj je dopredsjednik i 
potom tajnik bio Ivan Merz. Vidjeli su se također i u 
Đakovu na Orlovskom sletu 1924., kad je Merz u bis' 



kupskom parku u sjeni katedrale održao čuveno 
predavanje o duhovnom životu. U jednom od svojih 
pisama djevojci Mariji Horvat mladi Stepinac citira 
načela orlovske »Zlatne knjige«, priručnika Orlov' 
ske organizacije i nadodaje: »To je uistinu suho zlato 
knjiga. Napose kad piše o ponašanju prema djevoj' 
kama. Djevojačku čast čuvati i braniti kao zjenicu 
oka - nalaže nam naša Zlatna knjiga!« (Dian Baton, 
Mladi Stepinac - Pisma zaručnici, Rim, Ziral 1975, 
str. 89'90). Poznato je međutim da je hrvatsko izda' 
nje te knjige s nadopunama priredio upravo Ivan 
Merz, koji je puno novoga unio u ovaj priručnik, na' 
pose što se tiče vjerskog života i povezanosti člano- 
va orlovske organizacije s Crkvom. 

Stepinac, Seper i Merz u Rimu. Kada je Stepi' 
nac bio na studiju u Rimu, Ivan Merz je izmijenio 
nekoliko pisama s njegovim kolegom Franjom Sepe' 
rom. Pisma su nam se sačuvala. Za vrijeme hodo' 
čašća za Svetu godinu 1925. Merz je stanovao u 
Germanicumu i ondje se susreo s obojicom bogoslo' 
va, Stepincem i Seperom. Stepinac je bio još uvijek 
u Rimu na studiju teologije kad je Merz umro u Zag' 
rebu 10. V. 1928. 

Mladi nadbiskup-koadjutor Stepinac posje¬ 
ćuje bolesnu majku Ivana Merza. Kada je 24. lip' 
nja 1934. nadbiskup A. Stepinac posvećen za biskrn 
pa, odmah sutradan, 25. lipnja u poslijepodnevnim 
satima, posjetio je bolesnu majku Ivana Merza. Bio 
je to njegov prvi posjet kao nadbiskupa'koadjutora 
jednoj obitelji. O tome je tjednik »Nedjelja« br. 27 
od 1. srpnja 1934. na str. 6. donio članak pod našlo' 
vom: »Nadbiskup'koadjutor pohađa bolesnu majku 
dr. Ivana Merza«. Članak glasi: 

»Točno u 4 sata poslije podne (25.lipnja 1934. - 
op. ur.) odvezao se preuzvišeni dr. Stepinac u stan g. 
inspektora Mavre Merza. Gđa Merz, koja već godi' 
nu dana leži teško bolesna, dočekala je visokoga 
gosta sva sretna i uzbuđena. To je za nju bio najzna' 
čajniji dan i velika utjeha. Makar teško govori, za' 
nosno je pozdravila preuzvišenoga, zamolila ga da je 
blagoslovi, što je mladi nadbiskup srdačno i učinio. 

Zatim se zadržao još desetak minuta u razgovoru o 
pok. Ivanu, što je za njegove sretne roditelje bila naj' 
veća radost. Dobra gospođa je iznosila razne zgode i 
uspomene iz života svoga kreposnoga sina, što je 
preuzvišeni velikim zanimanjem pratio. Čitava organi' 
zacija dijeli radost sa obitelji Merz, što je eto prvi pos- 
jet nadbiskupa-koadj utora posvećen bolesnoj majci i 
gospodinu ocu našega velikog zastavnika i učitelja 
pok. Ivana Merza.« 

Stepinac govori o Merčevoj svetosti. Nadbiskup 
Alojzije Stepinac sudjelovao je na proslavi 15. obljet- 
niče smrti Ivana Merza, 1943.u Zagrebu, u crkvi ka- 
tedralne župe sv. Marije, gdje je služio Sv. misu za mla- 
dež katoličkih organizacija. »Ljudi kreposti i kršćarn 
skog savršenstva usrećuju narode« bile su riječi 
nadbiskupa Stepinca, koji je govoreći o kršćanskoj 
svetosti i svecima, potvrdio svetost Ivana Merza. Bilo 
je to u nedjelju 9. svibnja, dan uoči same obljetnice 
Ivanova ulaska u vječnost. Kod ove svete mise okupili 
su se brojni štovatelji Ivana Merza, kako mladi tako i 
odrasli. Ako se pažljivo analizira Nadbiskupova propo- 
vijed uočava se da je cijela posvećena kršćanskoj sve- 
tosti i poticanju nazočnih da se ide putem evanđeoske 
savršenosti po uzoru na tolike kršćanske svece. Važna 
je činjenica da je nadbiskup Stepinac izabrao upravo 
obljetnicu Ivana Merza za govor o svetosti i potrebi 
njezina ostvarivanja. Za Ivana Merza do tada još nije 
bio pokrenut postupak za proglašenje blaženim i sve¬ 
tim. No, upravo te godine, za 15. obljetnicu njegove 
smrti, javno je u tisku, u tjedniku »Nedjelji« iznesen 
prijedlog da se taj postupak pokrene. Tko god pažljivi' 
je pročita propovijed nadbiskupa Stepinca, dolazi ned' 
vojbeno do slijedećeg zaključka: nadbiskup Stepinac je 
govorio općenito o kršćanskoj svetosti i ulozi svetaca u 
našem životu. Takvim načinom govora o svetosti u 
okolnosti Merčeve obljetnice ulaska u vječni život 
nadbiskup Stepinac je potvrdio svetost Ivana Merza, 
te ga je indirektno svrstao medu svece koje je sporni' 
njao. To se zaključuje i iz njegovih riječi odmah na pO' 
četku propovijedi, kad naglašava da su sveci oni koji 


usrećuju narode, da bi odmah zatim nadodao: »To 
bih vam želio staviti na srce kad slavite spomen na 
jednog mladog čovjeka koji je nastojao slijediti pO' 
ziv sv. Pavla apostola prvim kršćanima: >Budite 
sljedbenici moji, kao što sam i ja Kristov!< (1 Kor 
4,16)...« (Ova propovijed nadbiskupa Stepinca ob' 
javljena je u »Nedjelji« br. 11, 23. svibnja 1943. i u 
Glasniku Postulature »Sluga Božji Alojzije Stepinac«, 
br.2'3. 8.V.1996., str. 50.'51.) 

Uz suglasnost kard. Stepinca pokrenut je pos¬ 
tupak za Merčevu beatifikaciju. Postupak za prog' 
lašenje blaženim Ivana Merza počinje 1958., godine 
još za života kardinala Alojzija Stepinca, koji je bio 
zatočen u Krašiću. Postupak za njegovo proglašenje 
blaženim pokrenuo je Ivanov veliki štovatelj nadb. 
koadjutor Franjo Seper. Očito je tu odluku donio uz 
odobrenje i suglasnost nadbiskupa Stepinca, kardb 
nala, zatočenika krašićkog. 

Nadbiskup Josip Bozanić: »Stepinac i Merz, 
dvije svijetle zvijezde.« Nadbiskup Josip Bozanić 
služio je 10. svibnja 1998. sv. misu u bazilici Srca 
Isusova prigodom 70. obljetnice smrti Ivana Merza. 
U propovijedi je usporedio Stepinca i Merza. Evo iz' 
vatka iz njegove propovijedi: »Papa dolazi k nama 
po drugi put. I tada će, kako je javljeno, proglasiti 
blaženim slugu Božjega kardinala Alojzija Stepinca. 
I to je jedan od suvremenika dr. Ivana Merza. Samo 
dvije godine ranije (prije Stepinca) rodio se Ivan 
Merz. Bili su suvremenici. I, zanimljivo je to da se 
često puta događa u povijesti Crkve kako se u jed' 
nom vremenu odjednom pojavljuju svijetle zvijezde 
na raznim stranama, kao da to postaje posebni Božji 
pohod ljudskoj povijesti. To se događalo i na prijela' 
zu iz prošlog u ovo stoljeće; sluga Božji dr. Ivan Merz 
je katolički laik ili, kako se to želi reći, svjetovnjak. 
On je katolički laik s početka ovoga stoljeća. Ali, 
dok čitamo njegove zapise nalazimo da mnoge stva' 
ri koje je on tako bistro uočio na početku ovoga stO' 
ljeća, da su i te kako aktualne i danas, za ovo naše 
vrijeme na kraju toga istoga dvadesetog stoljeća.« 


DAROVI ZA POKRIĆE TROŠKOVA 
U POSTUPKU PROGLAŠENJA SVETIM 
BL. ALOJZIJA STEPINCA 


Nakon objavljivanja zadnjeg broja Glasnika, svoj dar 
za pokriće troškova u postupku za proglašenje svetim 
kard. Alojzija Stepinca uručili su ovi darovatelji: Jerko 
JURIŠIĆ; Č. s. KLAUDIJA; Ozana CRNOGORAC - 
Biograd; preč. Matija BERLJAK - Zagreb; Ivan JANEŠ 
(Đakovo), vlč. Matija BURJA - Marija Bistrica, Alojzija 
PENIĆ; Štefica STOJAKOVIĆ, s. Velimira MARINO' 
VIĆ, Ljubica PREVENDOR, Dragica STEPINAC - Bre' 
zarić, Ruža MATKIĆ - Dugo Selo, Neda RURINA, Ana 
JURATOVIĆ - Samobor, Mara ĆELIĆ; Ivka SRZIĆ - 
Makarska; s. Anijana LELAS - Zagreb; Anka KARAČIĆ 


- Zagreb (Špansko); Marica i Renata PENIĆ - Zagreb; 
Župa Marija Majka Crkve - Zagreb (Trnovčica); Marica 
STIPKOVIĆ - Rastoki (Slavetić); Mladen KLEMENČIĆ 

- Zagreb; Nada PAČIĆ - Stuttgart. 

Svoj dar za pokriće troškova u postupku za proglaše' 
nje svetim kardinala Alojzija Stepinca možete poslati pre' 
ko Zagrebačke banke na ime: Postulatura kard. Stepinca 
devizni račun: 012101-01-2421741339 
kunski račun: 2360000-1101605758 
Zahvaljujemo svim dobročiniteljima i suradnicima, či- 
jom molitvom i darom napreduje postupak za proglašenje 
svetim bi. Alojzija Stepinca. Molimo Vas pošaljite nam ko- 
piju uplata izvršenih preko bankovnog računa, jer nam ban- 
kane isporučuje imena uplatitelja. 

MOLITVENA ZAJEDNICA 
BLAŽENOG ALOJZIJA 
STEPINCA 


Već treću godinu djeluje »Mo¬ 
litvena zajednica blaženog Aloj- 
zija Stepinca«, To je skupina kato¬ 
ličkih vjernika. Do sada se u zajed¬ 
nicu uključilo oko 3.500 molitelja, 
koji žele ponajprije molitvom, pra- 
ćenom savjesnim kršćanskim živo¬ 
tom, pridonijeti vlastitoj osobnoj 
duhovnoj formaciji, a time duhov¬ 
noj i moralnoj obnovi Crkve u Hr¬ 
vata i samog hrvatskog naroda, na 
temeljima 14-stoljetne katoličke ba¬ 
štine. 

Tko može postati i što čini 
član molitvene zajednice »Blaže¬ 
ni Alojzije Stepinac?« 

Svaki se kršćanin može uključili u 
Zajednicu »BLAŽENI ALOJZIJE 
STEPINAC«, koja promiče mo¬ 
litveni život, duhovne vrijednos¬ 
ti, i širi Kristovu ljubav u sva 
područja javnoga života, kako je 
to činio i bk Alojzije. 

Prijavnica se može naručiti na 
sljedećoj adresi: 

ZAJEDNICA ŠTOVATELJA 
BLAŽENI ALOJZIJE STEPINAC 

10000 Zagreb, Kaptol, 31 
tel. (01J 481-1781; 468-0426; 
fax.: (01) 468-0722 

Svaki štovatelj Blaženog Alojzi- 
ja Stepinca uključen u ovu molit¬ 
venu zajednicu moli: 

- za čast i proslavu Isusa Krista i 
Katoličke crkve 

- za čvrstoću osobne vjere i vjer¬ 
nosti Isusu Kristu i Crkvi 

- za svoje osobne nakane i potrebe 

- za domovinu Hrvatsku i svakog 
čovjeka 

- za očitovanje i potvrdu svetosti 
bi. Alojzija Stepinca u postupku 
njegove Kauze za proglašenje 
svetim 

Uz molitvu svaki štovatelj bi. 
Alojzija Stepinca uključen u ovu 
molitvenu Zajednicu svojim radom 
nastoji: 


- savjesno obavljati svoje svaki¬ 
dašnje obveze 

- svjedočiti kršćanske istine u pri¬ 
vatnom i javnom životu 

- surađivati s Postulaturom u pro¬ 
micanju Blaženikova glasa sve¬ 
tosti 

- sudjelovati svakog 10. u mjesecu 
u slavlju sv. Mise ili molitvenom 
sastanku 


— darom i žrtvom pridonositi za us¬ 
pješan dovršetak postupka za 
proglašenje svetim bi. Alojzija 
Stepinca 

S vjerom u Općinstvo svetih, za 
potrebe svoje i braće ljudi, osobito 
za ozdravljenje bolesnih i obraćenje 
nevjernika, moli zagovor bi. Alojzi¬ 
ja Stepinca, biskupa i mučenika s 
nakanom što skorijeg njegova prog¬ 
lašenja svetim. 


Molitelji iz 
Jastrebarskog u 
Zagrebačkoj 

KATEDRALI 


U četvrtak 10. travnja 2003., na 
misi u čast Blaženog Alojzija, u kojoj 
se molilo za sve dobrotvore u postup¬ 
ku za proglašenje svetim bi. Alojzija 
Stepinca, sudjelovali su brojni članovi 
molitvenih zajednica grada Zagreba. 

Osobito je uočen nastup mješovitog 
zbora župne crkve sv. Nikole iz Jas¬ 
trebarskog, koji je vodila s. Paula 
Puzjak, te mješovitog zbora crkve sv. 
Mirka iz Cvetkovića pod vodstvom 
Jelene Crnković. 

Misu je predvodio i propovijedao 
mons. Juraj Batelja, postulator, a su- 
slavili su vlč. Stjepan Rožanković, 
župnik iz Jastrebarskog, te umirovlje¬ 


ni župnici preč. Mato Repič (Lepo- 
glava) i Franjo Stričak (Visoko). U 
župi Jastrebarsko aktivno djeluje i 
moli 200 članova molitvene zajed¬ 
nice bi. A. Stepinac. 


Molitvena zajednica 
Bl. A. Stepinca u 
V lNICI 


Zajednici štovatelja »Blaže¬ 
ni Alojzije Stepinac« pristupilo 
je 64 župljana župe sv. Marka 
Evanđelista u Vinici. 

Njihov župnik, vlč. Valent 
Posavec, nastojat će zajedno s 
njima sve učiniti da naš Blaženi 
Alojzije uistinu bude »kompas 
kršćanstva u Hrvata za novo ti¬ 
sućljeće«, sa željom da on bude 
što skorije proglašen svetim. 

MOLITVA VJERNIKA 


većenicima i članovima molitvene zajednice donosi¬ 
mo obrazac molitve vjernika za euharistijska slavlja u 
ovom vazmenom vremenu. Sigurno će dobro poslužiti i uz 
dan molitve za duhovna zvanja, euharistijska klanjanja, svi¬ 
banjske pobožnosti te slavlja u čast Srcu Isusovu u mjesecu 
lipnju te u raznim prigodama kad će se vjernici okupljati i 
molitvi za proglašenje svetim Blaženoga Alojzija Stepinca i 
na druge nakane, osobito za zdravi vjernički duh prodah- 
nut euharistijskim otajstvom. 

Braćo i sestre! Bog je po Isusu Kristu uskrslome ute¬ 
meljio Crkvu, da ona snagom Duha Svetoga bude u svijetu 
znak njegove otkupiteljske ljubavi. U svakom vremenu On 
u Crkvi podiže uzorne pastire koji njegov narod odvažno 
predvode na putu spasenja. Nadahnuti primjerom Blaže¬ 
noga Alojzija upravimo naše pouzdane prošnje Bogu, Sve¬ 
mogućem Ocu. 

Bože, tako si ljubio svijet da si za njegovo spasenje 

♦ predao svoga Sina. Daj da Tvoja Crkva njegovo spasi- 
teljsko predanje odvažno svjedoči ljudima našeg vremena, 
molimo Te. 

Bože, Blaženi Alojzije gledao je u Crkvi veličanstveno 

♦ djelo Tvoje ljubavi, i herojskim se žarom zalagao da 
ona bude djelotvorno ostvarivana. Daj i nama njegovim 
žarom srca voliti Crkvu i djelotvornom ljubavlju svjedočiti 
naše vjerničko poslanje.molimo Te. 

Blaženi Alojzije živio je posvemašnje vjerničko preda- 

♦ nje s velikim pouzdanjem u Tebe u svim trenucima 



svoga života. Daj našem narodu da u nastojanju oko svoje 
sveukupne duhovne obnove sve dublje otkriva njegov 
primjer i zauzeto ga slijedi, molimo Te. 

4 Bože, Blaženi Alojzije u evanđeoskom svjetlu je ljubio 
. svoj narod i bio zaštitnik obespravljenih i progonjenih 
zbog klasne ili nacionalne pripadnosti. Daj da se i mi u 
svjetlu Tvoje riječi zauzimamo za dostojanstvo i prava sva¬ 
koga čovjeka u našoj domovini, molimo Te. 

5 Bože, naša je Crkva zapljuskivana valovima pogubnih 
♦ ideologija koje siju kulturu smrti. Daj da potaknuti 
primjerom Blaženoga Alojzija odvažno odbacujemo »kul¬ 
turu smrti« i svim se snagama zalažemo za civilizaciju lju¬ 
bavi i života u našem narodu, molimo Te. 


6 Bože, Blaženi Alojzije bio je pastir gorljive pobožnosti 
♦ prema Euharistiji i djetinje odanosti prema Bogorodici 
Mariji. Daj da i mi jačani Euharistijom i potpomognuti za¬ 
govorom Blažene Djevice Marije vjerodostojno živimo 
Tvoje evanđelje u našem vremenu, molimo Te. 

7 Bože, Blaženi Alojzije hrabro je branio pred bez- 
♦ božnim sudom Božanstvo Isusa Krista, djevičansko 
materinstvo Blažene Djevice Marije i čovjekov vječni ži¬ 
vot. Daj da i mi budemo odvažni u obrani svetinja naše 
vjere i vrijednosti života, molimo Te. 

Bože, Oče naš, svome sluzi, Blaženom Alojziju udije¬ 
lio si milost, ne samo vjerovati u Krista, nego i trpjeti za 
njega neustrašivim apostolskim žarom i ljubavlju prema Cr¬ 
kvi. Udijeli i nama jakost u ispovijedanju iste vjere i posto¬ 
janosti u trpljenju za nju. Po istom Kristu Gospodinu na¬ 
šem. Amen. 


Misli bl. Alojzija 
Stepinca o Euharistiji 

»Mi smo došli na ovaj Euha- 
ristijski kongres, da u ovo doba 
tolikog moralnog truleža u svije¬ 
tu ojačamo svoju vjeru u prisut¬ 
nost Kristovu u Presvetom ol¬ 
tarskom sakramentu... da pono¬ 
vimo svoj krsni zavjet i svoju 
odlučnost, s Kristom živjeti i 
umirati.« ( Propovijed na Euharis- 
tijskom kongresu u Čazmi 21. sr¬ 
pnja 1940.) 

Kada mu je krašićki župnik 
savjetovao po uputi liječnika, da 
za psihičko opuštanje nabavi te¬ 
leviziju, odgovorio je: »To nije is¬ 
tina, da bi mi toliko dobro došao. 
Imam Isusa u svetohraništu, što mi 


drugo treba!« (VJD, sv. III, str. 
126.) 

»Euharistija je naša najjača 
obrana, Isus u sv. Euharistiji na¬ 
ša je nesavladiva snaga, naša ut¬ 
jeha i radost u nevoljama živo¬ 
ta.« ( Propovijed na Euharistij- 
skom kongresu u Samoboru, 12. 
srpnja 1938.) 

»Na nas, na nas svećenike u 
prvom redu spada, da preko žr¬ 
tve svete Mise pomognemo 
mundo naufrago (potopom ug¬ 
roženom svijetu.), ne dakako 
svojim silama, nego milošću 
Onoga, koji se u Misi žrtvuje i 
nas ovlašćuje, da ju izrabljujemo 
za čitav svijet. Nitko drugi ne će 
bez toga uspjeti i naufragium 
(potop /propast/) svijeta bio bi 


siguran, kad bi se na svijetu 
prestala prinositi Misna Žrtva 
... Samo Sanguis Christi (Kri¬ 
stova krv) može donijeti spa¬ 
senje mundo naufrago. A kad 
se sjetimo, da se danas »ab 
ortu solis usque ad occasum 
et in omni loco sacrificatur et 
offertur nomini Deo oblatio 
munda« (»Od istoka do zapa¬ 
da, i na svakom mjestu prino¬ 
si se žrtva čista Bogu.«, usp. 
Mal 1, 11.), ni ne slutimo, 
kakva je snaga u našim ruka¬ 
ma, samo ako se njome, kako 
treba, poslužimo!« (Pismo vlč. 
Vinku KOMERIČKOM, žup¬ 
niku u Desiniću, Krašić, 11. 
rujna 1957.) 

♦ ♦♦ 

STUDENTI O KARDINALU STEP1NCU 


N a Institutu za kršćansku duhovnost Katoličkoga bogoslovnog 
fakulteta Sveučilišta u Zagrebu, u seminaru pod naslovom 
»Prinos kardinala Stepinca hrvatskoj duhovnosti« akad. god, 
200272003, sudjelovalo je 15 studenata. U brojevima Qlasnika 
donijet ćemo pojedine njihove radnje napisane na temelju izvorne 
i arhivske Blaženikove ostavštine. Tako već u ovom broju donosi¬ 
mo uradak studentice Dragice Podunajec, pretresen na seminaru 
17.12. 2002., na temu: »Što jedan kršćanin katolik treba znati 
o svetoj misi?«, učinjen prema zbirci propovjedi BI, A, Stepinca o 
knjizi Svetog pisma Levitski zakonik. 


UVOD 

Nakon povjerenog mi zadatka da 
napišem seminar o našem blaženiku 
pomislila sam da to neće biti nimalo 
teško. Vrlo je popularan svetac, toliko 
toga je o njemu napisano, neće biti ve¬ 
ćih problema. Nakon dobivenih pro¬ 
povijedi na teme iz knjige Levitski za¬ 
konik, opet isto, pa toliko je teologa pi¬ 
salo upravo o tome. I, onda pravi 
izazov , čitanje jedne po jedne propovi¬ 
jedi, ostala sam zatečena. Udivljenje! 
Pa upravo zbog svega ovoga što je on 
napisao, a živio je, i jest SVET. 

Svi dosadašnji radovi koje smo 
ovdje čuli govorili su o njegovu pas¬ 
toralnom djelovanju i svekolikoj 
brizi za čovjeka, vodio je skrb o 
ovome ili onome, ali budući da je 
ovo Institut za kršćansku duhovno¬ 
st, mislim da bismo ga trebali prou¬ 
čiti i pod drugim vidom, otkuda je 
on crpio snagu za sve to, a ja ću to 
pokušati u ovom radu barem djelo¬ 
mice osvijetliti. Naime, radi se o 37 
propovijedi koje su napisane u Kra- 
šiću u sužanjstvu. Propovijedi su 
koncipirane tako da se navede od¬ 
lomak iz Svetoga Pisma, zatim slijedi 
egzegeza, i nakon toga propovjedni 
dio, u kojemu se donose mnogi 
primjeri iz života običnih ljudi, sve¬ 
taca, odnosno nekih značajnih oso¬ 
ba bilo iz povijesti, ili onoga vreme¬ 
na. Pokušat ću nam predočiti zna¬ 
čenje svete mise u blaženikovu 
životu, svete mise kao žrtve, znaka i 
sredstva za čovjekov duhovni život, 
po kojoj pristupamo u zajedništvo s 
Kristom i po njoj među sobom pos¬ 


tajemo zajednica i jedinstvo. 
Ovaj rad sam podijelila u tri cje¬ 
line: Uvod, Sveta misa i Zaklju¬ 
čak. 

PREGLED 

PROPOVIJEDI: 

Razne žrtve (I.-XI.) 

Posvećenje svećenika; o svećenicima 
(XII.-XV.) 

O čistoći (XV.- XIX.) 

Dan pomirenja (XX.) 

Svetost ženidbe (XXI. XXIII.) 

Razne zapovijedi i dobri naputci (XXIV.) 
Razne kazne (XXV.-XXVII.) 

Propisi za svećenike (XXVIII. XXX.) 

O godišnjim blagdanima (XXX) 
Odredbe o svijetnjaku i kruhu i kazneni 
zakoni (XXXI. XXXIII.) 

Subotna i jubilejska godina 
(XXXIV.-XXXV.) 

Blagoslov i prokletstva (XXXVI.) 
Zavjeti i desetine (XXXVII.) 

Sveta Misa 

Prije nego li se išta može reći o 
svetoj misi trebamo progovoriti o 
žrtvi: »Jer je bez toga nemoguće ra¬ 
zumjeti posve, što se iznosi i ovdje u 
Svetom Pismu i što jedan kršćanin 
katolikJireba znati o misi.« (Prop. L, 
str. I.) Stoje žrtva? BI. Alojzije nam 
već na prvoj stranici donosi primje¬ 
re iz praktičnog svakodnevnog ži¬ 
vota kršćanina, jer on tako dobro 
pozna čovjeka onog vremena. 

Uspoređujući žrtve roditelja, 
mladih boraca sa fronte, umećući 
među njih i lik udovice iz Evanđelja 
(on dobro zna da je mali čovjek 



Grkua sci. PJerezije Pdvilske, danas 
katedrala PPozeške biskupije, bila je 
domaćin euAarisiijskog kongresa kojemu 
je 14 . koloooza 1937 . presjedao 
bi PU. Siepinac. 


spreman na velike žrtve), iznosi bit 
žrtve: »Da se čovjek iz ljubavi pre¬ 
ma Bogu odrekne neke stvari, koja 
ima stanovitu vrijednost.« (Prop. I, 
str. I) I u jednom savršenom svije¬ 
tu, u kojem bismo živjeli da prvi lju¬ 
di nisu zgriješili, u svijetu ljubavi 
bila bi prisutna žrtva, i odricanje i 
patnja. Nije svaka patnja, žrtva, bol 
i trpljenje isključivo posljedica gri- 
jeha. 

Kada se otac ili majka žrtvuju 
radi svoga bračnog druga ili djeteta, 
kada se rano ustaju, ili odlaze kasno 
na počinak, kada se koječega mora¬ 
mo odricati da bi drugi ljudi imali i 
da bi njima bilo, onda je i tu prisut¬ 
na žrtva i trpljenje za drugoga, a gri¬ 
jeha nema. Mjera ljubavi je žrtva i 
mjera žrtve je ljubav. Naravno, naj¬ 
veće čovjekovo dobro je Bog, i radi 
toga Dobra svaki je čovjek spreman 
svega se odreći. 

Međutim, sve starozavjetne žr¬ 
tve, bilo paljenice, nekrvne, krvne, 
mirotvorne zahvale ili okajnice, sve 
žrtve Staroga Zavjeta bile su samo 
sjena i priprava za pravu žrtvu Isusa 
Krista, i onda na spomen i ponav¬ 
ljanje te žrtve u Svetoj misi. Žrtva 
nije ništa drugo nego dobrovoljni 
dar, ili uništenje jedne vrijedne 
stvari da tim činom počastimo i 
priznamo Gospodina. »Ona ima 
četverostruku svrhu: žrtvom se ho¬ 
će čovjek pokloniti Bogu kao najvi¬ 
šem Biću, žrtvom se hoće izraziti 
hvala Bogu za primljena dobročin¬ 
stva, žrtvom se hoće pružiti Bogu 
zadovoljština za nanesenu Mu uv¬ 
redu, žrtvom se napokon hoće is¬ 
prositi od Boga potrebne milosti za 
dušu ili tijelo«. (Prop. L, str. 2.) Žr¬ 
tve su stare koliko i čovječanstvo, 
nalazimo ih već u djece prarodite¬ 
lja. 


snagu samo obzirom na žrtvu Sina 
Božjega Isusa Krista, koji je Sebe 
prinio na križu Ocu nebeskom za 
grijehe čovječanstva. One su bile 
samo slika i sjena buduće i jedine 
prave žrtve. Žrtve, žrtve Sina Božje¬ 
ga. Za danas pamtite samo to: zah¬ 
valnost, beskrajnu zahvalnost du¬ 
gujemo Dragom Bogu što je poučio 
Izraelce o prinošenju žrtava i onda 
u punini vremena poslao Sina svo¬ 
ga na svijet koji je i danas jedina 
prava žrtva. Već vam to mora biti 
dovoljno da Svetu misu cijenite vi¬ 
še od svega ovoga na svijetu. Ne 
samo radi zapovijedi Božje i crkve¬ 
ne, koja naređuje štovanje Boga i 
prebivanje Svetoj misnoj žrtvi, 
nego radi njezine neizmjerne unu¬ 
tarnje vrijednosti.« (Prop. I. str. 3-4.) 

Upravo iz ovih redaka čitamo 
cijelu teologiju Starog i Novog zav¬ 
jeta, sve je usmjereno prema jed- 


spaljen je na veliki Petak na drvetu 
križa. Zar ognjem običnim? Ne, ali 
zato u ne manje žestokom ognju 
besprimjernih boli, kad su mu svete 
ruke i noge bile pribijene čavlima i 
tako u strašnim mukama visjele tri 
sata na križu, da onda ispusti dušu, 
i nakon što je umro, Presveto Srce 
Mu je bilo otvoreno kopljem, da se 
iscijedi i zadnja kaplja one Presvete 
Krvi, koju bezbožni ljudi znadu na 
poseban način proklinjati, umjesto 
da je sa suzama pokajnicama zazi¬ 
vaju kao jedinu nadu spasa u ovoj 
dolini suza. Ta žrtva paljenica Kris¬ 
tova na križu obnavlja se i obnav¬ 
ljat će se do konca svijeta nekrvnim 
načinom u Svetoj misi.« (Prop. III., 
str. 3.) 

U Svetoj misi on vidi najveće 
sredstvo kojim možemo prevladati 
sve poteškoće i krize u svom životu i 
najizvrsnije sredstvo našeg posveće- 



U Svetom Pismu Bog naređuje 
do u najmanje tančine Izabranom 
narodu sve što se tiče žrtava, ali i 
pogani prinose žrtve, no one nisu 
mogle umilostiviti Boga: Alojzije 
dalje piše: 

»Krv bikova i junica i drugih ži¬ 
votinja, kako veli sveti Pavao, nije 
dovoljna žrtva, da izbriše jedan je¬ 
dini laki grijeh, kamo li sve smrtne 
grijehe čovječanstva. 

Ove su dakle žrtve starih Izrae¬ 
laca u Starom Zavjetu imale svoju 


nom, prema Isusu Kristu, sada 
shvaćamo odakle je crpio snagu. 
Potpuno svjestan svoje situacije on 
niti u jednom trenutku ne zdvaja, 
ne plače nad svojom sudbinom kao 
zatočenik, njemu njegova žrtva nije 
bila teška jer: 

»Nikada se nije prinijela Bogu 
čistija žrtva nego što je neokaljani 
Jaganjac Božji, Isus Krist. 

Ako su sve žrtve paljenice Sta¬ 
rog zavjeta bile spaljivanje ognjem, 
i ovaj novozavjetni Jaganjac Božji 


IJjernici župe Sopj'e su s rac/ašću i 
pobožnosću sucfje/ouaJi na eu.fiarhtifs.kom 
koncjresu u PPoiecji, 14 . kolouoza 1937 . 


nj a. U propovijedima ćemo naići na 
ne malen broj poznatih svetaca, 
papa, književnika i običnih ljudi 
koje će on navoditi kao primjere i 
svjedočenja o snazi Svete mise u ne¬ 
kim teškim povijesnim vremenima. 

On navodi primjer francuskih 
enciklopedista, pa tako čitamo: 
»Oni su zapravo stvorili francusku 
revoluciju, koja je progutala milijun 
ljudskih života, često puta na naj- 
bestijalniji način. Kada je dakle 
1775. tadašnji Sveti Otac papa 
proglasio jubilejsku godinu i bez¬ 
božni D’Alambert vidio kako ljudi 
grnu u crkve i kako se vidno pop¬ 
ravlja život kršćana, poviknuo je: 
»Ovo je revoluciju odgodilo barem 
20 godina.« A bezbožni Voltaire je 
uskliknuo: »Još jedan takav jubilej, 
i naša je filozofija propala.« (Prop. 
XXXIV., str. 4.) 

Međutim valja istaknuti da se 
dva puta u sedmoj i jedanaestoj 
propovijedi vraća na isti odlomak 

Lev 7, 1-38, tamo gdje se upravo 
govori o žrtvama Starog Zavjeta, is¬ 
tičući da u misi Novoga Zavjeta 
imamo Spasiteljevu žrtvu koja na 
savršeniji način: »Pruža Bogu i 
poklon kao vrhovnom Gospodaru 
svega, i zahvalu kao najvećem i 
zapravo jedinom dobročinitelju, i 
pruža zadovoljštinu za nanesene 
uvrede, i najuspješnija je prošnja za 
nova dobročinstva, što ih od Boga 
očekujemo.« (Prop. X., str. I.) 

Govoreći o prosbenoj žrtvi Sve¬ 
te mise ističe da ona proizvodi svoje 
djelovanje na način molitve, iz koje 
izlazi velika snaga i pomoć vjerniku. 
Naravno, on neće zaboraviti ni da 
je čovjek grešan, i iznosi nam čita¬ 
vu lepezu grijeha, i svaki od njih 
pojedinačno nabraja. Da bi čovjek 
vjernik pristupio svetoj pričesti 
nužno je da bude izmiren s Bogom. 
On će vrlo često rabiti izraz »guba 
grijeha«, to je ono što čovjeka od¬ 
vodi od Boga, a čovjek u svojoj biti 
ima iskonsku želju za pomirenjem. 
»Ako sa svoje strane ne stavimo ni¬ 
kakve zapreke uvijek ćemo nešto 
dobiti po Svetoj misi, i to mora biti 
za nas i te kako veliki poticaj, da se 
žrtvom Svete mise što više služimo 
u svim nevoljama i potrebama živo¬ 
ta«. (Prop. XI., str. 2.) 

On daje mnoštvo uputa i nago¬ 
vora roditeljima kako da odgajaju 


svoju djecu, te da ih se često sjete u 
Misi, jednako tako i sve dnevne bri¬ 
ge i potrebe: »Hiljade vas briga 
mori u tom jadnom životu briga i 
duše i tijela. Za sve vam može po¬ 
moći sveta Misa: da vam Bog udije¬ 
li zdravlje tijela, da vam polja i vi¬ 
nograde sačuva od suše i tuče, da 
vam dade sreću pri blagu i gospo¬ 
darstvu, da vam sačuva od požara i 
potresa kuće i gospodarske zgrade, i 
tako redom. Ali molite onako i slu¬ 
žite se svetom Misom onako, kako 
je Krist rekao: >Tražite najprije kra¬ 
ljevstvo Božje i pravdu Njegovu, a 
sve ostalo će vam se nadodati. < Za 
sve može pomoći Sveta misa, ta 
najdivnija Presveta žrtva«. (Prop. 
XI., str. 3.) 

Ali da bi se Svetoj misi moglo 
pristupiti on ističe potrebu unutar¬ 
njeg čišćenja, skrušenog kajanja, i 
nemalo puta vrijednost jednog dru¬ 
gog sakramenta, Ispovijedi. Navodi 
nam lepezu grijeha koji sprječavaju 
čovjeka da može dostojno i valjano 
primiti sv. Pričest. Bez grijeha ne bi 
bilo iskrivljenog pogleda na svijet, 
na Boga, na sebe i bližnjega, iskriv¬ 
ljenoga pogleda kojim čovjek 
grešnik sad sebe stavlja u središte 
svijeta. Bez tog nečistog sebeljublja 
koje ne poznaje pravu ljubav, svaka 
je žrtva besmislena i nemoguća, 
teška i odbojna. 


Svečana procesija koju je predvodio 
U. PA. S/epinac na euharisfijskom 
Aoncjresu u PPoiegi, 14 . kolovoza 1936 . 


Zato nam Blaženik donosi prim¬ 
jer raskajanog gubavca, nekoga ple¬ 
mića koga je i njegova vlastita obi¬ 
telj izbacila iz kuće zbog bolesti, a 
pomogao mu je neki misionar, 
primjer čovjeka koji vapi za pomoć, 
čovjeka koji viče: »O pouči me toj 
divnoj vjeri, pomozi mi da i ja do¬ 
đem Bogu.« (Prop. XVII., str. 4.) 
Zabrinut za stanje duše ondašnjega 
čovjeka, on dalje piše: »Ali jao kr¬ 
šćaninu, koji više ne zna ni vikati k 
Isusu, makar je sav obuzet gubom 
grijeha: »Isuse, učitelju smiluj mi 
se!« jer »Svakog je od nas manje vi¬ 
še zahvatila ili počinje zahvaćati 
guba: bludnost, nekoga lakomost, 
nekoga zavist i mržnja, nekoga 
psovke, klevete, hule i tako redom. 
Vičimo, dok imamo vremena, k 
učitelju i liječniku duša Kristu Gos¬ 
podinu: »Isuse, učitelju, smiluj mi 
se! Ne daj mi biti zauvijek odijeljen 
od Tebe i svetih Tvojih, nego mi se 
smiluj, da se riješim gube grijeha i 
iza smrti budem pridružen svetima 
tvojim, da Te hvalim kroz sve vije- 
ke. Amen.« (Prop. XVII., str. 4.) 

Dalje slijedi tumačenje Leviti- 
cusa, redoslijedom koji sam u uvo¬ 
du navela, ali ipak je svoje propovi¬ 
jedi završio primjerom jednog veli¬ 
kog sveca, M. Kolbea, i njegovom 
žrtvom, navodeći primjer sveca ne 
sluteći da će i on biti proglašen is¬ 
tim, dakle niti svetac ne može osta¬ 
ti ravnodušan pred žrtvom običnog 
čovjeka, svetac se divi svecu i na 
kraju propovijedi piše: »Držite dak¬ 
le dobro na umu što ste čuli tokom 
razlaganja iz treće knjige Svetoga 
Pisma o žrtvi, koju je Bog naredio u 
starozavjetnom bogoštovlju. 

Starozavjetna žrtva, ili bolje žr¬ 
tve, jer su bile mnogobrojne, bile su 
samo slaba sjena žrtve Novoga Zav¬ 
jeta, najprije na Kalvariji, a onda u 
Svetoj misi, gdje se za nas žrtvuje 
Sin Božji, Isus Krist. Ta Sveta misa 

mora biti za nas uvijek naj¬ 
veći događaj dana, mjeseca, 
najveći događaj čitavoga 
našega života. Jer ako smo 
spašeni od smrti vječne, od 
pakla i njegovih užasnih strahota, 
to imamo zahvaliti samo smrti Kris¬ 
tovoj, koji je umro za nas na križu i 
koji ponavlja tu žrtvu, i na otajstve- 
ni način svaki dan umire za nas na 
našim oltarima«. (Prop. XXXVII., 
str. 5.) 

Sav smisao našeg života ovdje 
na zemlji u tome je da upoznamo 
ljubav koju Bog ima prema nama i 
da joj povjerujemo, te da na tu lju¬ 
bav odgovorimo ljubavlju i budemo 
tako jedni drugima svjedočanstvo 
te ljubavi. Kada su sveti Franjo ili 
Mala Terezija upoznali Krista i kada 
su se u njega zaljubili, kada su ga 
upoznali srcem, znanošću srca, lju¬ 
bavlju koju Bog ima prema njima, i 
kada su toj ljubavi povjerovali, 
htjeli su to odmah naviještati i ići u 
misije, u propovjednike, među lju¬ 
de, da svima navijeste ljubav kojom 
nas Bog ljubi, istu tu ljubav nalazi¬ 
mo i kod bi. Alojzija Stepinca. Sre¬ 
ća i radost kojom je bio preplavljen 
i preplavljivan neopisiva je i vječno 
živa, vrutak vječne ljubavi koji je 
provro u njemu toliko je snažan da 
ga ne može ostaviti nekreativnog. I 
postao je znak, svjedočanstvo te 
ljubavi. 

On u svojoj VIII. propovijedi, 
meni osobno najdražoj, iznosi cijelu 
teologiju, od stvaranja, od svega 
onog materijalnog i vidljivog, sun¬ 
ca, mjeseca, zvijezda, mora, do 
onog duhovnog, anđela i krune 
stvaranja čovjeka. »Njihov je broj 
neizmjeran. Svaki je od tih anđela 
silno uzvišen iznad čovjeka i po 
svojoj inteligenciji i po svojoj moći i 
kao čisto duhovno biće, dok je čov¬ 
jek tjelesno-duhovno biće«. (Prop. 
VIII., str 2.) 

On se divi Bogu, povijesti svije¬ 
ta i ljudima koji su živjeli prije nas, 
a kako veli živjet će i poslije nas, 
divi se neizmjernoj prirodi, i pita se: 
»A zašto je to sve to dragi Bog stvo¬ 
rio? U prvom redu radi slave imena 


D2J PAIojzije dolazi na krizmu u 
PFbkupsko, 21 . rujna 1936 . 


svojega, kao što govori 
Sveto Pismo: »Sve je radi 
Sebe stvorio Gospod« 

(Prič. 16, 4) Blaženik je 
rukom nadopisao: »Stvo¬ 
rio je dakako i nama u ko¬ 
rist«. (Prop. VIII., str. 2.) 

I ovdje ja nailazim na 
mističnu notu propovije¬ 
di, neodoljivo me podsje¬ 
ća na Hvalospjev stvore¬ 
nja svetoga Franje, sveca 
kojega je i sam častio i pi¬ 
še: »Ukoliko je sve to 
stvorio radi slave divnoga 
imena svojega, svakako je 
razboritom čovjeku jasno 
da sva stvorenja imadu je¬ 
dan jedinstveni hvalos¬ 
pjev Bogu. Ocean i mora 
čine to svojim bučnim va¬ 
lovima, potoci svojim žuborenjem, 
izvori svojom bistrinom, cvijeće svo¬ 
jim mirisom i divnim bojama, ptice 
svojim pjevanjem, lavovi i zvjeri 
svojim urlikanjem, zlato svojim sja¬ 
jem, gromovi na nebu svojom gr¬ 
mljavinom, planine svojim visina¬ 
ma, da tako sva nebesa pričaju sla¬ 
vu Gospodnju.« (Prop. VIII., str. 2.) 

Svakom je jasno da bića koja su 
obdarena razumom, moraju Boga 
slaviti na način svojstven njima. 
Čovjek, koji je pak razumno biće, 
mora to isto činiti kao što su to či¬ 
nili i patrijarsi i proroci, i nebrojeni 
bogobojazni ljudi. Bog zna da se 
njegova stvorenja ne mogu sama od 
sebe na njega osloniti, to jest da mu 
ne mogu vjerovati bez Duha Sveto¬ 
ga, odnosno bez Duha Sina njego¬ 
va. Zato je i ljude stvorio po Kristu, 
stvorio ih je u milosti Kristovoj, is¬ 
punjene Duhom Svetim. U slijede¬ 
ćem citatu on Boga naziva »dobri 
Bog«, izrazom koji je tako često ko¬ 
ristila sveta Mala Terezija, koju je 
posebno štovao i koja je ostavila 
dubok dojam na njega. »Jedno og¬ 
raničeno biće ne može pružiti Bogu 



dostojne hvale. To može biti samo 
neograničeno. I zato se Dobri Bog 
pobrinuo, pa je izumio ovo majstor¬ 
sko djelo nad sva ostala djela, žrtvu 
Svete mise, u kojoj se Sin Božji pos¬ 
tavši čovjekom pod prilikom kruha 
i vina prikazuje bez prestanka Bogu 
kao najdivnija žrtva klanjanja i 
hvale.« (Prop. VIII., str. 3.) 

On će reći da mu nitko veće žr¬ 
tve ne može učiniti osim Sina, a bu¬ 
dući smo i mi dijelovi tog otajstve- 
nog Tijela, jasno je da i mi vjernici 
prinosimo najveću hvalu i slavu. 
Utjelovljeni Sin Božji, Isus Krist, žr¬ 
tvovao se (predao se ljudima) do 
kraja, do smrti, i to smrti na križu. 
To je silazni smjer Kristove žrtve. 
No, Isus se žrtvovao i Ocu, prikazao 
se Ocu, odnosno dao se kako bi 
Otac njime raspolagao i od njega 
učinio Izvor i Začetnika života, 
kako bi ga Otac mogao predati bez- 
pridržajnodo kraja. Na Veliki petak 
su se susrele dvije stvarnosti: Božje 
darivanje čovjeku do kraja, i ljud¬ 
ska nevjera i oholost. Na Uskrs je 
Otac znalački razlučio te dvije 
stvarnosti, ovjekovječio svoju, bo- 

žansku stvarnost Velikoga petka: 
postavio je Sina sebi zdesna da se 
sad Sin za nas vječno zauzima i da 
nam posreduje život vječni (usp. 
Heb 7, 25). »I onda se nemojte ču- 
diti, ako je Crkva pod teški grijeh 
naredila svim svojim vjernicima da 
su dužni svake nedjelje i zapovjeda- 
nog blagdana polaziti Svetoj misi.« 
(Prop. VIII, str. 3.) 

ZAKLJUČAK 

Iz ovih par citata koji su meni 
bili dragocjeni pokušala sam ocrtati 
od kuda bi. Alojzije crpi svoju sna- 
gu i daje nam upute za podnošenje 
naših križeva u svakodnevnom ži- 
votu. Radi se o jednom izuzetnom 
čovjeku, teologu, svećeniku, kate- 
heti i pedagogu, osobi fantastične 
erudicije, poznavatelju društve- 
no-političke i kulturne situacije ne 
samo onoga vremena nego i povi- 
jesti. Nadasve je poznavatelj Sveto¬ 
ga pisma, kako Starog tako i Novo- 
ga zavjeta. 

On ovu knjigu Levitskog zako- 
nika čita i tumači iz perspektive 
Novoga Zavjeta, iščitava iz nje lju¬ 
bav Božju ne samo prema izabrano¬ 


me narodu, Izraelu, nego i prema 
Crkvi, novome izabranome narodu, 
kao i prema svakoj pojedinoj duši, 
dakle i vlastitoj. U njegovim propo¬ 
vijedima sve je usmjerno na osobu 
Isusa Krista, Uskrsloga, na temelju 
kojega vjerujemo da će Otac i nas 
uskrisiti kao što je uskrisio i Sina 
svoga. On je vrata koja vode u ži¬ 
vot. Samo je on naš put, naš pristup 
k Ocu, naše spasenje ovisi samo o 
njemu. Dok su nam ta vrata otvo¬ 
rena imamo pristup, i samo zato što 
su nam ta vrata otvorena posjedu¬ 
jemo spasenje, spašeni smo. On je 
došao da život imamo, u izobilju da 
ga imamo. Ali, On nije samo tran- 
scendentni Bog, Onostrani, Preuz- 
višeni i Nedodirljivi, on je Pastir, ali 
Pastir Dobri. Onaj koji polaže život 
svoj za ovce svoje. Biti dobar znači 
ljubiti, ljubiti do kraja, do smrti, 
smrti na križu. 

I upravo zato je bi. Alojzije tako 
hrabar i miran, gotovo spokojan u 
podnošenju svoje žrtve. On zna 
kome je povjerovao. On ljubi Boga, 
jer je život, i zna da samo On ima 
život u sebi. Njegovo je biće život. 
Alojzije zna da ne može živjeti bez 


Njega, jer on mu iz časa u čas život 
daje, to jest sebe priopćuje. On se 
želi Ocu predati, po Njegovu prim¬ 
jeru, kako se Isus nama predao, do 
smrti, smrti na križu, tako se i on 
predaje cijelim bićem, i cijelim svo¬ 
jim životom. Kada ne bismo znali 
kada su propovijedi napisane, vid¬ 
jeli bismo koliko su danas aktualne, 
koliko vrijede upute i što nam je 
danas činiti, i kakovo blago nam je 
Bog u Svetoj misi ostavio, a završa¬ 
vam riječima našeg Blaženika: »I dok 
se bude Sveta misa služila na zemlji, 
dotle ima nade za rod ljudski, da će 
naći u Boga oproštenje po ovoj Žr¬ 
tvi. Kada se bude odslužila zadnja 
sveta Misa na zemlji, nema čovjek 
što više prinijeti Bogu za otkup svo¬ 
jih grijeha, i pravda Božja može da 
istupi i sudi čovječanstvu po djeli¬ 
ma njegovim.« (Prop. II., str. 3.) 

I kada jednom završiš sa čita¬ 
njem propovijedi ne možeš izdržati 
a da se ne vratiš na početak, i nije ti 
potrebna nikakva literatura, nego 
želja da moliš zagovor blaženog 
Alojzija Stepinca. 


Dragica Podunajec 


Misli bi. Alojzija Stepinca 
o Euharistiji 

»Žrtve su najsigurniji znak ljubavi prema dragom 
Bogu, i dok taj znak nosite na sebi, to jest živite životom 
žrtve, bit ćete na dobrom putu. Ali, za žrtvu treba snage! 
Naći je pak nigdje ne ćete koliko u svetoj Euharistiji, koja 
je proizašla iz najveće žrtve na svijetu, žrtve Isusa našega 
na drvetu križa.« (Pismo jednom svećeniku, Krašić I 7. 
travnja 1954.) 

»Ali, tko se bude trudio, toga će upravo Misa sa svo¬ 
jim bogatstvom dizati iz dana u dan i činiti ga sve jačim, 
dok ga ne učini na neki način svemogućim, kao župnika 
arškoga, koji je udovoljavao ne samo svojim vjernicima 
nego i tisućama drugih, koji su grnuli svake godine u Ars, 
da ga čuju i vide.« ( Pismo vlč. Vinku KOMERIČKOM, žup¬ 
niku u Mariji Bistrici, Krašić, 1 1. rujna 1957.) 

»I dok se bude sveta Misa služila na zemlji, dotle ima 
nade za rod ljudski, da će naći u Boga oproštenja po ovoj 
Žrtvi. Kad se bude odslužila zadnja Sveta misa na zemlji, 
nema čovjek što više prinijeti Bogu za otkup svojih grijeha 
i pravda Božja može da istupi i sudi čovječanstvu po djeli¬ 
ma njegovim... Sveta misa je najvrjednija žrtva svijeta... 


Sva bogatstva svijeta ne mogu se izjednačiti s vrijednošću 
Svete mise.« ( Propovijed na Levitski zakonik: Lev I, 1-17) 

»Za Izraelce u pustinji čitamo, kad su prvi put opazili 
manu, da su pitali: »Manhu? - Quid est hoc?« (»Sto je 
to?«, Izl 16, I 5.) Koliko više mi, kad kanimo pristupiti k 
oltaru, moramo da se zamislimo i zapitamo, što kanimo či¬ 
niti, kad ono, što nama dolazi u ruke nije obična mana u 
pustinji, nego Kruh života, Isus Krist. Mojsiju nije bilo 
dozvoljeno približiti se niti gorućem grmu: »Ne appropies 
huc; solve calceamenta de pedibus tuis, locus enim, in quo 
stas, terra sancta est.« (»Ne prilazi ovamo! Izuj obuću s 
nogu! Jer mjesto na kojem stojiš, sveto je tlo!«, Izl 3, 5.) 
Nama je dano približiti se ne gorućem grmu, nego Kristu 
pod prilikama kruha i vina... Jakov je nakon sna u kojem je 
vidio silaziti i uzlaziti anđele Božje, povikao izvan sebe: 
»Vere Dominus est in loco isto et ego nesciebam. Quam 
terribilis est locus iste! Non est hic aliud nisi domus Dei et 
porta coeli.« (»Zaista se Jahve nalazi na ovome mjestu, ali 
ja nisam znao. Kako je strašno ovo mjesto! Zaista ovo je 
kuća Božja i vrata nebeska!«, Post 28, 16-1 7.) Sto bismo 
istom morali reći mi, koji ne u snu nego u zbilji gledamo, 
ne ljestve s anđelima, nego Gospodara anđela, stvarno 
prisutnog na oltaru!« (Pismo Vinku KOMERIČKOM, žup¬ 
niku u Desiniću, Krašić, 2. lipnja 19 57.) 

Postulatura za proglašenje svetim blaženog Aloj- 
zija Stepinca je pripremila za tisak knjigu izvornih do¬ 
kumenta i svjedočanstava o djelovanju zagrebačkog 
nadbiskupa, blaženog Alojzija Stepinca, za vrijeme 
2. svjetskog rata i u poratnom razdoblju. 

Po završetku 2. svjetskog rata dogodile su se u Ju¬ 
goslaviji, uvođenjem komunističke diktature, velike nepravde i pro¬ 
goni Katoličke crkve. Tražili su se razlozi i povodi, a često puta iz¬ 
mišljali i planirali, da se na koljena pred bezbožnu vlast baci Kato¬ 
lička crkva. No, ta je Crkva imala hrabre, odlučne i jasne pastire. U 
njihovu stavu preživjeli su i Crkva i hrvatski narod jednu od najja¬ 
čih, sudbonosnih, prekretnica u svojoj povijesti. 

Čitatelji već u ovom broju Qlasnika mogu pročitati pismo što ga 
je blaženi Alojzije 22. svibnja 1946. uputio mons. Josephu Hurle- 
yu. Apostolskom nunciju u Beogradu. Budući da je pismo napisano 
latinskim jezikom, donosimo ga u hrvatskom prijevodu. Izvorni 
tekst bit će objavljen s ostalima u posebnoj knjizi dokumenata iz 
toga razdoblja naše povijesti. 



PREUZVISENI 

GOSPODINE, 

Držim potrebnim 
priopćiti Tvojoj 
Preuzvišenosti kako 
slijedi: 

1 Prije nekoliko dana, na očigled ljudi, u 
§7,30 sati, poslije podne, na području 
župe Odra, zagrebačke nadbiskupije (uda¬ 
ljenoj 15 km od Zagreba), od policijske 
postrojbe »OZNA« ubijen je mladi sveće¬ 
nik Stjepan Povoljnjak. Ubijen je potpuno 
nevin, iz mržnje prema vjeri, jer je bio sve¬ 
ćenik sveta i besprijekorna života. Ubijen 
je kao pas, bez bilo kakvog procesa, bez 
ikakva dokaza. Spominjemo, kako je prije 
Božića 1945. na isti način ubijen, u župi 
Voloder, mladi svećenik Karlo Delija, koji 
je bio izveden na ulicu, u šest sati poslije 
podne, i ubijen kao pas, na prostoru ispred 
župnog dvora, također bez procesa i bez 
dokaza. Nadalje, kad se prisjetimo, da su 
ovih dana odvedeni svećenici Josip Suk - 
ner, upravitelj župe Jelenska, i Juraj Zmi- 


gač, salezijanac (a ne znamo zašto?), mora¬ 
mo zaključiti, da su svi svećenici zajedno s 
biskupima u Jugoslaviji, bez ikakvih pra¬ 
va, te da od bilo kojeg pojedinca komunis¬ 
ta, bez procesa, kao psi, mogu biti ubijeni. 
(Nadamo se da su Sukner i Zmigač živi i 
da će se vratiti kući.) 

Naši svećenici, u zatvoru u Staroj 
§ Gradiški, nalaze se u preteškoj situa¬ 
ciji, jer moraju otkopavati leševe ubijenih. 
Jednako su u takvim prigodama svećenici 
u logoru u Sisku, gdje su prisiljeni vršiti 
najniže poslove. Muke sviju ovih su velike. 


Za vrijeme boravka Titovog mi~ 
§nistra u Zagrebu, muška školska 
mladež, a što je još gore i ženska, bila 
je prisiljena manifestirati ulicama go¬ 
tovo gola, na veliku sablazan roditelja 
i građana općenito, pa i same školske 
mladeži. Ja sam nekoliko dana prije 
ove »slobodne manifestacije« interve¬ 
nirao kod vlade, i dobio odgovor da 
ženska mladež nije »obavezna« na tu 
manifestaciju, to jest na golotinju. Ali 
u isto vrijeme, dok sam obavijestio 
roditelje o njihovoj dužnosti, komu¬ 
nisti su (a što znači vlast), prijetnjama 
jasno vršili pritisak, da se većina pro¬ 
tiv vlastite volje treba pojaviti, gotovo 
gola, kao što su komunisti htjeli. Jed¬ 
nako tako (čujem ali ne znam za si¬ 
gurno), da žele to ponoviti 15. lipnja. 
Jasna je nakana. Žele ogoliti mladež i 
uništiti svaku stidljivost, i tako je 
moralno potpuno pokvariti, kako bi 
je učinili prikladnim instrumentom 
bezbožnog i krvavog komunizma. 
Neophodno je potrebno podije— 
• liti vjernicima sv. Potvrdu. Moji 


03/ Cfl/ojzija Step/nac među O3ožjim 
narodom u O^oAups/om, 21. rujna J936. 

će pomoćni biskupi poći podijeliti je, ali 
kako je Nadbiskupija vrlo prostrana, ja 
bih također morao poći. Molim Vašu 
Preuzvišenost, da posreduje kod vlade 
kako bismo slobodno mogli komunicirati s 
našim stadom. 

Školska godina uskoro završava u oba 
•sjemeništa. Ako nam se ne dadne te¬ 
meljna sloboda, oni neće moći nastaviti s 
radom. Zagrebačka je Crkva naime, zajed¬ 
no sa sjemeništima, lišena sviju svojih do¬ 
bara. S druge pak strane je zabranjeno pri¬ 
kupljati sredstva izvan crkava. Novčana 
sredstva za uzdržavanje 400 i više mladih u 
oba sjemeništa ne će se uspjeti prikupiti 
samo u crkvama. Neizbježno je potrebno 
također prikupljanje hrane, što može biti 
samo izvan crkava, ujedno s odobrenjem da 
se skupljena hrana može dovesti u sjeme¬ 
nište. 

Nadbiskupski Duhovni Stol nalazi se 
•u vrlo teškom stanju. U cijelosti su 
oduzeta sva dobra kojima je raspolagao, a 
dugovi ostavljeni meni, i takvi su da dosi¬ 
žu iznos od 1.000.000 dinara, a i dalje će 
rasti, ako komunisti, koji /posebno/ mene 
paklenom mržnjom progone, ostanu na 


vlasti u Jugoslaviji. Bilo bi potrebno, da 
Vaša Preuzvišenost, u zgodnoj prilici, 
/možda na Duhove/, dođe u Zagreb, kako 
bi jasno mogla vidjeti o čemu se u stvari 
radi, i dobiti možda od Svete Stolice pot¬ 
rebne ovlasti, kako bi se, koliko je moguće, 
ovo pitanje uredilo. 

Šaljem Tvojoj Preuzvišenosti 2 prim¬ 
jerka /na hrvatskom i francuskom je¬ 
ziku/: »Le livre noir sur les atrocites du re~ 
gime communiste en Croatie«/, što je na¬ 
pisala osoba na visokom položaju, ali koja 
osoba zbog vrlo poznatih razloga mora os¬ 
tati nepoznata. Neka se i moje ime nikad 
ne spominje, kada budu govorili o ovoj 
knjizi. Ova osoba moli Tvoju Preuzvišeno¬ 
st, da se ova knjiga na hrvatskom jeziku, 
po mogućnosti, tiska u Americi za Hrvate, 
a i u drugim jezicima, prema mogućosti, 
objavi. Predajem sve to mudrosti Tvoje 
Preuzvišenosti. Moje se ime nikako ne 
smije objaviti. Ako ne bude nikako mogu¬ 
će da se knjiga objavi, bilo iz kojeg razloga, 
neka se Tvoja Preuzvišenost pobrine, da 
stvar ostane u najvećoj tajni, kako se ne bi 
dogodila zla. 

Za Tvoju osobnu informaciju, šaljem 
Ti vijesti o ministru 
Krajačiću (koji je Ministar 
unutarnjih poslova u Zagre¬ 
bu), koji silno mrzi Crkvu, a 
osobito svećenike. Govore, oni 
koji ga dobro poznaju, da je 
već u dobi od 14 godina ubio 
jednog mladića. Onda je pob¬ 
jegao, i postao komunist. Prvu 
je ženu otpustio i drugom se 
oženio. U Španjolskoj (pričao 
je to sam ministar svom jed¬ 
nom prijatelju), u građanskom 
je ratu mnoge svećenike ubio 

dBarbara S/ep/nac , majka u 
dAlojzija S/ep/nca, na cfan 
Dl/ojzijeve posve/e za biskupa, 
okružena je mnoš/vom naroda, 
mJi sabrana u rados/i i 
pobožnos/i, 24. /ipnja 1934. 






svojom rukom. Eto takve ministre 
imamo u komunističkom režimu. 

9 Svakoga dana ubijaju ljude u 
• raznim župama. Nitko ne zna 
niti zašto niti gdje će umrijeti. Pakleni 
teror vlada u svim krajevima. 

1|| Ovih su dana komunisti, oči - 
X \J »to pod utjecajem govora što ga 
je Tito održao u Zagrebu, porušili 
spomenik hrvatskih vojnika, koji su 
oni podigli za vrijeme rata u čast BI. 
Dj. Marije na Bistrici. Laž je, jer ko¬ 
munisti uvijek lažu, da je to bio spo¬ 
menik takozvanim »Ustašama i Pave~ 
liću«. 

U Šaljem Tvojoj Preuzvišenosti 
• priloženo pismo nesretnog sve¬ 
ćenika (splitske biskupije koji živi u 
Zagrebu), (Henrika) Hinka Marića, 
da ga pošalješ sv. Stolici. 

I O Držim na završetku, Preuz- 
Xw«višeni Gospodine, da ako 
nam Tvoje zauzimanje u kratkom 
vremenu ne donese olakšanje, da mo¬ 
ramo sazvati biskupsku konferenciju i 
izdati novo pastirsko pismo kako bis¬ 
mo upoznali bilo naš narod bilo cijeli 
svijet, o cijeloj podmuklosti postojećeg 
režima, »režima ubojica«. 

I 7 Molim Tvoju Preuzvišenost, 
X U »da možda i ovo pismo spali, ako 
bi postojala opasnost da bi, na bilo 
koji način, palo komunistima u ruke. 

Tvojoj Preuzvišenosti odani 
u Kristu 

Zagreb, dana 27. svibnja 1946. 

Alojzije Stepinac 

Nadbiskup 


Knjigu koju nadbiskup 
Stepinac ovdje spominje pod 
naslovom: CRNA KNJIGA O GRO¬ 
ZO VITOSTIM A KOMUNISTIČKE VLA¬ 
DAVINE u hrvatskoj, a Postula- 
tura ju je objavila, u Zagrebu, 
2000., možete nabaviti na ad* 
resi Postulature, Kaptol 31, 
10000 Zagreb; cijena 25 kn + 
poštarina. 

N. 



lastavljamo objavljivati 
izabrana poglavlja dnevnika vic. 

Josipa Vranekovića, u kojima je 
on opisao život i stradanja blaže¬ 
noga Alojzija Stepinca na izdrža¬ 
vanju kazne u Krašiću. 

Blaženik je u Krašić prebačen 
5. prosinca 1951. Nije istina da je nadbiskup Stepinac za vrijeme izdržavanja kazne zamolio da ga 
na novo mjesto izdržavanja kazne prati gosp. Josip Manolić. To nije u Nadbiskupovom načinu pos¬ 
tupanja, a gosp. Manolić dobro znade da Nadbiskup Stepinac nije ni za vrijeme vožnje u Lepogla- 
vu pjevao ode komunističkom režimu ili njegovom postupku. 

Upravo su u pripremi za tisak prva i druga knjiga Dnevnika. Nadamo se da će čitatelji već sada 
s radošću pratiti Blaženikov uspon na svoju životnu Kalvariju i jačati se silinom njegova duha, što 
ga je podržavao Božji duh u hrvanju s protivnicima Božjim u obliku komunističkih vlastodržaca i 
bezbožnih ideologa. 



9. III. 53. 

G. Zučko doveze au- 
tompreuzv. g. Banica, čas- 
nu majku Flaviju i č. s. Va- 
leriju. Milicionar ih na 
cesti zapiše i naredi, da se 
vrate u Zagreb. Sofer se 
snašao... »Zašto natrag?^- 
Banić je kolega preč. Si- 
mečkoga i ide k njemu. A 
ove su poglavarice časnih 
sestara i idu k njima.« Us¬ 
pjelo je. Autom idu do Si- 
mečkoga, a onda k nama. 

10. III. 53. 

Eminencija se nahla- 
dio. Šetali do Hutina. Net¬ 
ko došao dvorskim autom 
iz Zagreba - i vraćen. 
Stvarno Eminencija je 
osamljen: kuća - crkva!... 
Čita knjigu o Poglajenu. 
»Iz svega vidim, da je duša 
ruskog čovjeka ostala ista 
- religiozna... Nevjerojat¬ 
no se upravo pričinja, što 
sve nije učinio i doživio 
Poglajen u Rusiji. Kao ofi¬ 
cir ruske armije - on je li¬ 
ječnik. Ne znam, kako je 
mogao i znao i operaciju 
slijepog crijeva izvesti. Ne 
bih toga svega vjerovao, 
da Fulton Sheen nije napi¬ 
sao predgovor toj knjizi... 
U ruskom se podzemlju 
moli... Skrivaju se ikone... 
Potajno se krsti i služi sv. 


Misa.... Blizu je vijek Maj¬ 
ke Božje.« 

11. III. 53. 

Ovih dana izrađuje 
kateheze, što će biti um¬ 
noženo za uporabu sveće¬ 
nicima... »U nedjelju ću 
govoriti o papinstvu, ma¬ 
kar budete i Vi govorili 
kod rane sv. Mise. Potreb¬ 
no je o tome govoriti. Bog 
zna što nas još čeka...« 

Ujutro je poštom do¬ 
bio brošuru iz Engleske. 
Na naslovnoj je strani nje¬ 
gova slika. Tu su brošuru 
prigodno izdali pred Titov 


dolazak u Englesku. - 
»Ah, toliko pišu o meni - 
kud sve neću dospjeti!« - 
ponizno govori. 

12. III. 53. 

Boli ga, što truli zapad 
ne uviđa pogibelj komu¬ 
nizma (Tito - Engleska!), 
a spas jedino u vjeri! »... 
Gospodin Bog je nakon 
400 godina kaznio Amale- 
ćane.« 


13. III. 53. 

»Prvu sam sv. Misu 
imao na jaslicama u 
Rimu. To mi se najviše 
mililo!« - Siromaštvo - 
to je njegova oznaka - 
što ima, to daje! 

»Svršio sam Polgaje- 
vu knjigu. Koliki će ipak 
izbjeći pandžama komu¬ 
nizma, kao i on. Otkrit će 
se tada mnogo toga... Li- 
ber scriptus proferretur!« 

Silno me se dojmio 
Verdi je v » Dies ir ae « 
(»Dan gnjeva«, op. J.B.). 
Pozvali me u »Zbor«. Išao 
sam i nije mi krivo. Veli¬ 
čanstveno je i potresno, 
kad zatrube trublje... Tuba 
mirum!... Inače sam malo 
išao u kazalište - i to mi je 
žao što sam išao. Baš sam 
jednom o tome razgovarao 
sa Svetim Ocem. Spome¬ 
nuo sam mu, da me dosta 
uznemiruju pozivi i parade 
uopće. On mi saopći, kako 
su ga na kongresu u Pešti 
pozvali u kazalište na pri¬ 
redbu, koju su upriličili 
njemu na čast, kao izasla¬ 
niku Papinom - ali sam ot¬ 
klonio... Na to ovdje Emi¬ 
nencija doda: »E, lako nje¬ 


mu bilo. Pacelli je svetac, a 
ja sam jadan grješnik.« Tu 
gledaj poniznu dušu kardi¬ 
nalovu, koja silno štuje 
Svetog Oca! 

»Vi ste mlad - rekao 
mi je - i doživjet ćete pre¬ 
porod Crkve Božje. Ne će 
to biti vanjski sjaj, nego 
preporod u dušama. Ja sam 
u to čvrsto uvjeren. Neka 
samo dragi Bog dade us¬ 
trajnost i jedinstvo našem 
kleru...« 


14. III. 53. 

Novine javljaju, da je 
opet održan u Zagrebu sas¬ 
tanak inicijativnog odbora 
za Hrvatsku. Navodno da 
je pristupio i dr. Erjavec, 
što se čini nevjerojatnim. 
- Eminencija će na to: 
»Jasno se vidi sve. Oni 
postupaju točno kao za 
francuske revolucije, za 
Henrika VIII. i si. Ide se za 
odcjepljenjem od Rima. 
Onda u pravoslavlje... i 
nestalo bi hrvatskog naro¬ 


da... Ja tu gledam velikosr¬ 
pstvo, komunizam. Ali 
sreća je naša što oni ne ra¬ 
čunaju s glavnim fakto¬ 
rom, a to je Bog! >Qui se- 
det in coelis irridebit 
eos!\.. Dobro! Ako je koji 
svećenik pao, pa čemu da 
se onda dade zastrašiti 
vlastima, pa onda počinja 
još veću nevolju! Jedanput 
će ga staviti u novine, to¬ 
bože osramotiti - i gotov 
je. Neka mu to bude poko¬ 


ra za grijeh. Crkva je toli¬ 
ko obzirna s ovakovima. 
Ona razumije lapsus carnis 
(tjelesni grijeh, op. J.B.). 
Dogodi se po nesreći, ali 
tada treba Jadnik, da se 
podigne... Cak ni posebne 
kazne ne predviđa Crkva 
za ovakove, osim, da ga 
biskup premjesti i osigura 
nekako, da ne dođe do 
daljnjeg pada i duhovne 
vježbe i si.... Zar si ne bi 
mogao svaki nesretnik 
CMD-aš dozvati u pamet, 


kako su Isusa mnogi ostav¬ 
ljali, a Petar će mu: »Kamo 
ćemo od tebe poći...!« 

»Svaki dan molim Sv. 
Petra, neka ne zaboravi 
ugovora sa Hrvatima.« 

15. III. 53. 

»A što mi preostaje, 
nego svaki dan gore ruke 
dizati, da se dragi Bog smi¬ 
luje našem jadnom naro¬ 
du, da ne popuste biskupi i 
svećenici.« - Boli ga po¬ 


novni sastanak nekih 
svećenika - udruženjaša 
u Zagrebu. 

»Ako stoji, što novi¬ 
ne donose, da je i kano¬ 
nik Marić kod toga sud¬ 
jelovao, onda mu poruči¬ 
te moj: >Et tu, mi 
Brute!’« (»Zar i ti, moj 
Brute!«, op. J.B.) 

17. III. 53. 

Bio sam u Zagrebu. 
Preč. (...) /precrtano pre¬ 
zime, a nazire se prezime 
Borić, op. J.B./ govori, da 
se Salis dobro drži. Šest 
puta su ga zvali, da opo¬ 
zove »Deklaraciju«. Dru¬ 
gi puta na Udbi se poko¬ 
lebao, ali konačno ostaje 
kod svoga. Narod svuda 
prezire svećenike 

CMD-aše. Iz Gole istje¬ 
rali su Tadića. Ima sveće¬ 
nika, koje je Deklaracija 
otrijeznila. 

Preuzv. Bukatko na¬ 
žalost opozvao »Deklara¬ 
ciju« - popustio. Javlja 
svećenicima, da mu svi 
povrate tekst »Deklara¬ 
cije«. On se ispričava, da 
nije opozvao »Deklaraci¬ 
ju«, nego samo da mu 
svećenici natrag pošalju 
okružnicu sa »Deklaraci¬ 
jom«. Dr.. (...) /precrtano 
i nečitljivo prezime, op. 
J.B./ ozlojeđeno primje¬ 
ćuje: »To je bizantini¬ 
zam !« 

18. III. 53. 

»Neće dragi Bog os¬ 
taviti nekažnjenom toli¬ 
ku nevino prolivenu krv 
po komunističkim vođa¬ 
ma.« 

Došao u posjet naš 
salezijanac Stj. (...) 
/prezime nije navedeno, 
op. J.B./ iz Torina. »Kod 
nas se samo govori o kar¬ 
dinalu Stepincu« - rekao 
je ovaj. - Svaka sitnica, 
što sam mu je saopćio o 


IDlazeni SUJojzije u pratnji mons. (Kjko/e O3orića i mons. 

Stjepana 13ackouića } tajnika, s vjernicima predprvom 
postajom kriznocja puta u JTCariji bistrici (fotografija je 
potpisana 6. kolovoza 1944.). 

životu kardinala za nj - i za 
one, kojima će to pripovi- 
jedati - jest velika dragoc- 
jenost. 

20. III. 53. 

Tito u Londonu. Dva 
aviona izgorjela prigodom 
parade, kojoj prisustvuje i 
Tito, a tri se srušila u more 
kod Gibraltara, kad je 
tamo parobrodom prola- 
zio. »Digitus Dei« /Prst 
Božji!, op. J.B.) - kaže 
Eminencija! 

Sutra će Salis opet na 
saslušavanje radi »Dekla- 
racije« - kažem Eminenci- 
ji, pa ćemo i mi opet više 
moliti nego obično. »A ja 
cijeli ovaj tjedan - i inače 
prikazujem sv. Mise na tu 
nakanu.« 

21. III. 53. 

Dr. Sercer, dr. Riesner 
i Pišonić stigli ovamo. 

Eminenciji je potre- 
ban primorski zrak, da lije¬ 
či bronhijalni katar. Li¬ 
ječnici će to saopćiti vlas¬ 
tima. No, Eminencija 
nikako ne želi ostaviti Kra- 
šića. »Vjerojatno ne bi mi 
više dopustili, da se ovamo 
povratim, samo da me iz¬ 
luče od naroda a i Vas bi 
onda više progonili« rekao 
mi je. 

24. III. 53. 

Danas smo pokopali 
župnika iz Slavetića Niko¬ 
lu Hercega. (...) /precr¬ 
tano i nečitljivo prezime, 
op. J.B./ se sa sprovoda 
navrati ovamo. Udba ga 
gnjavi. Podmeću mu žen- 
skinje. Miran je, pogotovo 
nakon razgovora sa Emi¬ 
nencijom. 

25. III. 53. 

Javljaju i doznajemo, 
da Titu u Londonu nije 
bilo baš sjajno, kako se to 
piše. Pretresano je pitanje 


Kardinala i progonjene 
Crkve. Istina je prodrla! 

26. III. 53. 

O. Alfons Eterović - 
dominikanac, kod Emi¬ 
nencije, i u govoru mu ve¬ 
li: »Sve gleda samo u vas, 
Eminencijo!« 

27. III. 53. 

Ovamo došla časna 
gospođa Amadeja Pavlo- 
vić i u pratnji č. s. ekono¬ 
me sa Vrhovca. Traži važni 
savjet kod Eminencije, ali 
ga i prihvaća. Eminencija 
je zove »mulier fortis« 
/»jakom ženom«, op. J.B.) 

31. III. 53. 

Danas je u župi velika 
ispovijed. Eminencija is¬ 
povijeda od 5 sati ujutro. 
Pomažu vlč. gg.: Dr. Skreb- 
lin, Starčević, Petrović, 
Đuran, Kadlec, Sajović, 
Simečki... Ispovijedili smo 
950 osoba. 

Prije nekoliko dana 
poslao sam momka Vladu 
Ivasića (brat Dragutina 
Ivasića, isusovačkog čas¬ 
nog brata, op. J.B.) na bi¬ 
ciklu do vlč. g. Samboleka, 
sa pismom u kojem mu 
(CMD-ašu) saopćujem, da 
je bolje radi njegovog drža¬ 
nja u ovim odlučnim prili¬ 
kama za Crkvu Božju, da 
ne dolazi ovamo na po¬ 
moć, a i ja neću doći k nje¬ 
mu. »Radi Tvog držanja - 
pisao sam dalje - u odnosu 
prema Tebi ništa me više 
ne veže, nego da se za Tebe 
molim.« 

2. - 5. IV. 53. 

Eminencija sa vjerni¬ 
cima pribiva svaki dan ob¬ 
redima Velikog tjedna. 

4. IV. 53. 

Eminenciju posjetio 
dr. Lach i Pišonić. 

Proslava Uskrsnuća dira 
sve do suza. Više muškara¬ 


ca nego žena. Na ulici 
nema niti jedne jedine 
osobe. Sto vjeruje, u pro¬ 
cesiji je, a što ne vjeruje - 
ode u »mišje rupe«! 

Govoreći o sveće¬ 
ničkom podmlatku došli 
smo na to, da su nedostoj¬ 
ni svećenici često krivi, da 
mnogo zvanja nije sazrelo. 


Spomenuo sam kutinski 
kraj. - »Ja sam skinuo 
tamo župnika. Nadam se, 
da mlađi kler neće nasje¬ 
dati, kako su prije... Kad 
žena uhvati svećenika, 
pa ako dođe još i dijete - 
on je gotov. Jadan je!« 

Danas na Veliku Su¬ 
botu željno je iščekivao 


MOLITVA U ČAST BLAŽENOG 
ALOJZIJA STEPINCA, 
BISKUPA I MUČENIKA 

Gospodine. Bože naš. 

Ti si blaženom Alojziju Stepi ncu dao milost 

čvrsto vjerovati u Isusa Krista 

i spremnost trpjeti za Njega sve do mučeničke smrti. 

Pomozi nam slijediti njegov primjer i njegov nauk 

da bismo ljubili Krista kako ga je on ljubio 

i služili Crkvi kako joj je on služio 

sve do darivanja vlastitog života za nju. 

Njegova živa vjera u Isusa Krista i postojana ljubav 
prema Crkvi 

neka nas učvrste u borbama života na putu vječnoga 
spasenja. 

Po njegovu zagovoru udijeli milost svoga blagoslova 
našim biskupima, svećenicima, redovnicima i redovni¬ 
cama. svećeničkim i redovničkim pripravnicima, našim 
obiteljima, da budu čvrste u vjeri i blagoslovljene no¬ 
vim i brojnijim životima. 

Budi utjeha svim starijim osobama te pomoć bolesni 
cima i patnicima. Očeve i majke, djecu i mlade očuvaj 
od unutarnjih i vanjskih pogibelji duše i tijela. Udijeli 
milost svećeničkih i redovničkih zvanja našoj župi. na¬ 
šoj biskupiji i Crkvi u Hrvata. 

/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš. Zdravo Marijo. Sveta Marijo. Slava Ocu... 

♦ ♦♦ 

Vjernici koji na zagovor sluge Božjega budu usli¬ 
šani, zadobiju tjelesno ili duhovno ozdravljenje 
ili koju osobitu milost, neka opis uslišanja i 
kompletnu liječničku dokumentaciju dostave na 
adresu: 

Dr. Juraj Batelja, postulator 
Voćarska 106, pp. 110, 10001 ZAGREB 

procesiju. No počele su 
padati već prve kaplje kh 
še. Molio je u sobi pred 
Gospinom slikom: »O dra~ 
ga Majko Božja, ne daj 
toga baš sada.« - Kiše nije 
bilo, a procesija tako veli' 
čanstvena, da je ne pamte 
Krašićanci! 

Sve misli, riječi i rrK> 
litve ovih dana kreću mu 
se oko »prokletog Udruže' 
nja« - kako ga on zove. - 
»Dok se Zagreb i Đakovo 
bude držalo - dobro će 
biti. To je kičma!... Ah, 
pravo je čudo, da se taj naš 
narod održao. Turci najprh 
je, onda Rusi, i sada ovi. 
Kad su me drugi puta hap' 
sili, mislio sam na Sibiriju. 
Teško sada podnašam 
hladnoću, ali sam mislio: 
tko ti jamči, da ćeš uopće 
do Sibirije i doći živ!... Ali 
eto, još sam tu!« 

Na Veliki petak pogon 
jelo je šest obitelji u Jezerk 
nama. »Posudite na Ordk 
narijatu nešto novaca na 
račun onoga što su skupili 
u Americi, da dadem sva' 
kom unesrećenom po koju 
hiljadu... Da mi stigne on 
kuda kakova svota, dao 
bih omaljati svetište cn 
kve, ali jednako tako je i 
prije bilo!« - Bez dinara je! 

7. IV. 53. 

Silno osjeća potrebu 
kretanja. Izišli smo danas i 


hodali tri i po sata na Dn 
čevac, Stjepanicu i kroz 
Selna kući. Osvježio se. 
Obnavlja putem uspome' 
ne iz mladih dana na tim 
mjestima. Nakon 17 g. vidi 
prvi puta Kupu, Trg i dr. 

8. IV. 53. 

I danas smo bili vani 
tri i po sata. Prema Kučeru 
- ispred Bukovice - Tn 
žićke - Gračac - Krnežić i 
onda kući. Putem: »Mo' 
žda ću još i u Zagreb. Ne 
veseli me to. Ali eto tako 
je i prorok govorio: >A, a, 
a, nescio loquere< (»Ne 
umijem govoriti«, op. J.B.) 
a Gospodin će njemu: >Ad 
multa te mittam< (»MnO' 
gima ću te poslati.«, op. 
J.B.) -... Quid sum ego? 
(»Sto sam ja.«, op. J.B.)... 
In Te, Domine, speravi!« 

Stigli ovamo o. Pam 
kracije Vupora i g. Malčić 
iz Karlovca. 

9. IV. 53. 

Stigli dr. Sercer, dr. 
Riesner i Pišonić. Eminen' 
čija odbija ići na more, jer 
bi time bio odsječen od 
svojih. Na ministarstvu re' 
koše, neka on osobno zat' 
raži mjesto za liječenje, da 
će mu molbu riješiti istoga 
dana. - »Ne!« 

Bronhijalni katar lije' 
čit će grgljanjem dnevno 2 
dcl prekipijene vode (1 1. 


vode T 1 žlica soli T 10 
kapi joda) - i inhalirati 2 
puta dnevno (na 1 1. kipu' 
će vode staviti 4-6 kapi 
carbolat. x). 

»A vidim ja: Gospodin 
kuca na vrata!« - Tako eto 
smatra svoju slabost kao 
opomenu: esto paratusl 
(»Budi pripravan!«, op. 

J.B.) 

Dr. Sercer preporuča, 
da Eminencija svaki dan 
šeće po 2 sata. Drugi dan 
to saopćim Eminenciji, 
spremim se da ga pratim 
na šetnju, a on će: »A sva' 
ki dan ne! Vi imate tolike 
svoje dužnosti, i ja ne 
mogu uzimati to na svoju 
savjest, da svaki dan izlazi' 
mo. Uzeti ću >svoga tajni' 
ka< Mrzi jaka.« (J ura j Mn 
zljak, muž Kardinalove 
sestre Josipe. On mu je na' 
kon dolaska u Krašić jed' 
nom zgodom rekao: »Čuj, 
Lojzek, ti se buš dohodil 
>škrlaka< - na što ga je on 
smiješeći se svojim 
»škrlakom«, lagano udario 
po glavi, op. J.B.) To mu je 
šogor, koga u šali zove 
»svojim tajnikom«. (Stva' 
rno sam opterećen pos' 
lom, i što ne dospijem po 
danu uraditi, moram često 
bdjeti do pola noći, pa i 
dulje. Dogodilo se, da uop' 
će nisam noću ni legao.) 
No, smatram, da mi je jed' 
na od prvih dužnosti sada: 


briga za njegovo zdravlje. 
I zato često, skoro svaki 
dan izlazimo na šetnju. 

10. IV. 53. 

Inhalira dnevno 10 
min., kako je liječnik 
propisao. 

11. IV. 53. 

Dvorskim autom 
preko Zumberka dolazi 
ovamo dr. Seper. Nevrije' 
me je. Nitko ga nije zauS' 
tavio. Začudno! Salis ga 
šalje. Bit će, da je nešto 
važnoga! Češće se vraća 
na Bakarićev govor od 6. 
IV. o. g., gdje govori, da 
Crkva i kler nisu krivi za 
zločine počinjene u ratu i 
za »prekrštavamje«, 
nego okupator. - »Zna' 
čajno« - kaže Eminenci' 
ja. »Povlače se. Opoziva' 
ju. Još će štošta opozva' 
ti!« 

13. IV. 53. 

Prošli smo kroz Do' 
nji Pribić, pa preko Huti' 
na na šetnju. Boli ga, što 
su toliko uništili kapelu 
na dobru Križevačke bis' 
kupije u Pribiću. »O slaV' 
na Bogorodice, smiluj se 
ti nama!« - uskliknuo je, 
kad je na kapeli vidio lik 
Bogorodice. 

»Ako dobijem tu pO' 
moć iz Amerike, htio bih, 
da se lijepo uredi sv. 


Zahvaljujemo na svjedočanstvima i ohrabrenjima koja su pismenim putem 
proslijedili: obitelj MAĐAREVIĆ - Đakovo, fra Karlo JURIŠIĆ - Makarska. 
Marija KRUŠELJ - Cirkovljan, Luja MODRIĆ - Županja, mr. Stephen R AT- 
TARD - Malta, Slava-Ana LONČAREVIĆ - Zagreb, Ivanka JAZVO - Orebić, 
Božica DRAKŠIĆ - Zagreb, Krešimir ČVRLJAK - Zagreb, Zdravko VEGAR 
- Zagreb, Nedjeljka ANDRIĆ - Slavonski Brod, Zdenka VERŠEC - Zagreb, 
Zlata BRADIĆ - Čazma (slike s boravka bi. Alojzija u Čazmi i Ivaniću objavit 
ćemo u sljedećem broju Glasnika), Mirjana CRNOGORAC - SI. Brod; s. Ani- 
jana LELAS - Zagreb. 

♦ ♦♦ 

Budući da nam Zagrebačka banka ne dostavlja redovito imena i prezimena čitatelja i štovatelja bi. Alojzija 
Stepinca koji uplaćuju svoj dar za postupak njegove kanonizacije ili uplatu za Glasnik, molimo čitatelje i 
štovatelje da nas razumiju i ispričaju ako njihova imena ne donesemo pravodobno u Glasnikovu popisu. 

OBAVIJEST ČITATELJIMA 
GLASNIKA 

Donosimo popis knjiga koje je o bla¬ 
ženom Alojziju Stepincu objavila Postu- 
latura za njegovo proglašenje blaženim i 
svetim, a svaki ih čitatelj Glasnika može 
naručiti na adresu Postulature: Kaptol 
31,1 0000 Zagreb: 

BATELJA J., Najljepše Mariji. 
Misli blagopokojnog kardinala-nadbiskupa 
Alojzija Stepinca o štovanju Majke Božje, 
Zagreb, 1 990. 

BATELJA J , Živjeti iz vjere. Du¬ 
hovni lik i pastirska skrb kardinala Alojzija 
Stepinca, izd. NDS, Zagreb, 1990. 

Sluga Božji Alojzije Stepinac (kratki 
ilustrirani životopis), Zagreb, 1995. 

ALOJZIJE KARDINAL STEPI¬ 
NAC, nadbiskup zagrebački, Propovije¬ 
di, govori, poruke 1941-1946, (uvod 


! 

napisali dr. J. BATELJA i dr. C. TOMIĆ), 
Zagreb, 1 996. 

ALOJZUE-VIKTOR STEPINAC, Pis¬ 
ma iz sužanjstva (1951-1 960), (predgovor: 
mons. J. BOZANIC, nadbiskup zagrebački,- 
uvod, bilješke i predmetno kazalo napisao dr. 
J. BATELJA), Zagreb, 1998. 

BARBOUR H. - BATELJA - J , 

Svjetlo na putu života. Duhovni životopis bla¬ 
ženog Alojzija kardinala Stepinca, nadbiskupa 
zagrebačkoga, mučenika (uvodno slovo: kard. 
Franjo KUFHARIC, nadbiskup zagrebački u mi¬ 
ru), Zagreb, 1998. 

Alojzije STEPINAC, nadbiskup zagre¬ 
bački, Propovijedi, govori, poruke (1934. — 
1 940 ) Priredio i predgovor napisao: dr. Ju¬ 
raj BATELJA; proslov: dr. Ante MATE- 
LJAN, Zagreb, 2000. 

Crna knjiga o grozovitostima komunističke 
vladavine u Hrvatskoj (priredio dr. J. BATE¬ 
LJA), Zagreb, 2000. 


Ivan, a onda bismo oslikali 
svetište župne crkve. Ne~ 
što bih dao jednom i dru- 
gom sjemeništu. Ako bi 
me nestalo, time bih na 
neki način nešto unaprijed 
uplatio za maloga Josipa 
Mrzi jaka (unuk sestre Josi' 
pe, op. J. B.), ako pođe u 
sjemenište.« 

Setajući došli smo iz~ 
nad Krnežića do raspela. 
O prevratu neki je nesret' 
nik odsjekao glavu na kor- 
pusu. Sa mnogo pijeteta 
Sandor Torbar je načinio 
glavu i popravio raspelo. 
Eminencija će: »Ako do 
đem kada u Zagreb, htio 
bih na ovom mjestu podići 
veliki, lijepi križ. Neka bi 
to bila uspomena ovom 
vjernom narodu!« 

Kad prolazimo kroz 
polja i vinograde, gdjegod, 
pa i podalje, susrećemo se~ 
ljake, da rade, on ih naz' 
dravlja sa: »Bog daj sre~ 
ću!« - A oni njemu: »Bog 
vam daj zdravlje!« Lijepo 
ga susreću, intimno razgo 
varaju - i poštivaju! Svaki 
put kad izlazi na šetnju 
nosi bombone za djecu. 

16. IV. 53. 

»Meni se čini, da do 
gađaj i u Indokini znače 
novu Koreju. Zapad još ne 
zna, što je komunizam. 
Komunisti ovaj čas u Ko 
reji popuštaju, ali zato na~ 
valjuju u Indokini. Poslije 
će u Indoneziju, pa na 
Australiju. A onda EngleS' 
ka i Francuska što će!« 

»Čitam u AAS., da je 
Sveti Otac osnovao u srcu 
Kine dvije biskupije. Na 
tom teritoriju ima oko 
20.000 katolika i 
1,800.000 pogana. Značaj' 
no je, da u ovakvim prilh 
kama on to čini. Vjerojat' 
no su tu katolici čvrsti, a 
onda Sveti Otac se sigur¬ 


no nada, da će i Kini sinuti 
bolji dani!« 

»Ponovno studiram 
kanone, koji govore o iz' 
boru Pape. Tko zna, što se 
može dogoditi? A molim 
se, dragom Bogu, da u 
ovim danima sačuva nam 
našeg Svetog Oca.« 

17. IV. 53. 

Ima u ruci Hrvatski 
Katolički Glasnik iz Chb 
caga. Dobio ga Ivasić u pa' 
ketu. Na naslovnoj je stra' 
nici njegova slika. Na pr' 
voj su stranici citati iz 
njegovih izjava na sudu i 


izjave novinarima 1951.' 
1953. u Krašiću. Tu su iz' 
vještaji o svečanim akade' 
mijama, što su ih priredili 
naši iseljenici u Kanadi, 
USA i Venezueli. Kad sam 
mu to saopćio, on samo 
uzdahne: »Sto će mi sve 
to? - Daj, Bože, da se jed' 
nom samo nađem na ne' 
beskoj akademiji.« 

18. IV. 53. 

Kod večere: »Brojne 
sam čestitke primio prigO' 
dom imenovanja nadbiS' 
kupom. Kao da su već 
onda čestitari slutili, što 


me čeka. Te sam čestitke 
pohranio u Karmelu u 
Brezovici. Tu imadem i 
odijelo spremljeno za 
smrt... Ah, molite se već 
sada za moga nasljedni' 
ka, da bude muž jake vje' 
re svetog života i neogra' 
ničenog pouzdanja u 
Gospodina Boga.« 

19. IV. 53. 

»Sto bi danas naš na' 
rod bez Svete Stolice? 
Tko još razumije naše 
prilike kao Sveti Otac?« 


♦ ♦♦ 


Hvala svim čitateljima, štovateljima blaženog Alojzija Stepinca u domovini i 
širom svijeta, za molitve i darove, koji nesebično i velikodušno promiču glas sve' 
tosti i mučeništva kardinala Alojzija Stepinca. 

♦ ♦♦ 

U Spomen'zbirci bi. Alojzija, na Kaptolu 31, možete nabaviti medalju bi. 
Alojzija, u srebru ili bronci, u posebnom staklenom okviru, koja može biti dragi 
dar ili uspomena. Cijena je 180 kn. 

ZAPISI IZ SP0MEN-ZBIRKE 


01. 02. 2003. Vidjevši i čuvši priču o našem Stepincu, još 
sam uvjerenija da je s pravom proglašen blaženim. Život 
kardinala Stepinca trebao bi biti putokaz svima nama, jer 
je to bio život ispunjen vjerom, ljubavlju, davanjem, a pri T 
je svega bio je to život jednog Blaženika. Nešto što me se 
posebno dojmilo, bila je Kardinalova velika ljubav prema 
Domovini. Njegova nepokolebljivost pred silnim zločinci¬ 
ma, ali i njegova spremnost na praštan je. Tko god uđe u 
ovu prostoriju izaći će odavde ponosan, jer ima tu čast da 
je Alojzije Stepinac pripadao njegovom narodu, hrvat¬ 
skom. Jelena Bulat, 4D, Velika Qorica 

♦ 

Dragi blaženi Alojzije, ti si moj životni uzor dobrote, pra¬ 
vednosti i evanđeoske ljubavi. Tvoja Anita 

♦ 

Blaženi Alojzije Stepinče, budi nam životni putokaz! Uče¬ 
nici O.Š. Ivana Meštrovića na Jarunu sa svojom časnom 
sestrom Zrinkom 

♦ 

16. 02. 2003. Blaženi Alojzije, moli za nas da po tvom 
primjeru i zagovoru, naše uzdanje bude uvijek u C/ospodi- 
nu. Zahvalne novakinje ss. Milosrdnica 

♦ 

22. 02. 2003. - Katedra sv. Petra. Vjeroučenici župe sv. 
Marije na Dolcu u Zagrebu, došli su u ovu »Spomen zbir¬ 
ku«. Neka blaženi Alojzije čuva i zagovorom štiti sve uče¬ 
nice i učenike naše župe, grada Zagreba i naše domovine 
Hrvatske. 

♦ 

28. 02. 2003. Nevin, a osuđen moli za nas, čuvaj nas od 
nas samih, usliši naše molitve i budi uz nas. Za sve one 
koji ne vjeruju, za sve one koji nakon svega poriču. Učeni¬ 
ci QVQ 4D 

♦ 

Izmoli utjehu i spas za hrvatsku mladež! Ravnateljica gim¬ 
nazije Velika Qorica 

♦ 

10. 03. 2003. Po prvi put mladost Ferdinandovca došla je u 
sjenu stoljetne katedrale, da bi uz Božji blagoslov i zago¬ 
vor bi. A. Stepinca dobili snage i pouzdanja za svoje mla¬ 
de živote. Neka nam primjer Blaženika svijetli na tom 
putu. Blaženi Alojzije moli za nas! Vlč. Siniša Dudašek, 
župnik 


Časopis Blaženi Alojzije Stepinac (Skraćeni ključni naslov: Blaž . Aloj¬ 
zije Stepinac ) glasnik je Postulature za proglašenje svetim blaženog 
Alojzija Stepinca te časopis svih njegovih štovatelja, Kristovih vjernika 
i ljudi dobre volje. 

God. 10 (2003.) Broj 2 

Cijena: 5 kn; za inozemstvo 2 eura ili 3 USD 

Glasnik izlazi četiri puta godišnje s dozvolom crkvenih poglavara. 

Izdavač: Postulatura Blaženog Alojzija Stepinca 

Voćarska 106, pp. 110 

10001 Zagreb 

Uređuje i odgovara: Dr. Juraj Batelja, Voćarska 106, pp. I 10, 
10001 Zagreb 


Adresa uredništva: Postulatura Blaženog Alojzija Stepinca, Voćarska 
106, pp. I 10; 10001 Zagreb, telefon: 46 80 426; faks: 46 80 
722; »Spomen-zbirka iz ostavštine blaženog Alojzija Stepinca«, Kap¬ 
tol 31, 10000 Zagreb, telefon: 48 II 781 
Sve što se u našem Glasniku navodi ili naziva »čudo«, »svetost«, 
»svetac« i slično, sve to, u duhu crkvenih propisa, treba uzeti i ra¬ 
zumjeti u našem običnom ljudskom načinu izražavanja. O svemu će 
tomu konačni sud izreći Crkva. 

Lektor: Prof. dr. Ante STAMAĆ 
Slog: Mario Rogić, dipl. ing., LASER plus 
Tisak: Tiskara PULJKO 

Mons. Josip Mrzljak predvodi 
euharistijsko slavlje u Krašiću, na 43. 
obljetnicu smrti kard. Stepinca, 10. 
veljače 2003. 

Dio zbora mladih iz župe Sv. 
Barbara Vrapče razgledaju 
Spomen-zbirku bi. Alojzija Stepinca 

Mali zbor iz Novog Brestja razgleda 
Spomen-zbirku bi. Alojzija Stepinca 






































